
1. 

Despre  călătoria  mitropolitului  Sava  Brancovici  în  Rusia  se 
ştia  Ia  noi  numai  atât,  cât  ne  referează  despre  aceasta  în  cronica 
sa  sârbească  George  Brancovici  şi  după  el  istoricul  sârb  Raici 
şi  ceilalţi.  Astăzi  e  bine  să  se  ştie  mai  mult  despre  fiecare  moment 
din  vieaţa  acestui  arhiereu,  controversată  în  timpul  mai  nou  atât 
de  mult. 

De  ce  s’a  dus,  cum  s’a  dus  şi  ce  a  făcut  mitropolitul  Sava 
în  Rusia  ?  1 

Părintele  arhimandrit  Mangra  ne  spune2  «că  în  anul  1668 
mitropolitul  Sava,  însoţit  de  fratele  său  George,  cu  îngăduinţa 
principelui  Apafi,  făcu  o  călătorie  în  Rusia,  la  Moscova,  ca  să 
strângă  milă  pentru  reconstruirea  mitropoliei  Belgradului,  care  în 
două  rânduri  o  arserâ  Turcii  şi  Tatarii.  In  Moscova  au  avut  ambii 
fraţi  bună  primire  la  ţarul  Alexiu  Mihailovici ...» 

In  arhiva  ministeriului  de  externe  din  Moscova  se  mai  află 
şi  alte  date  despre  această  călătorie,  cari  se  pot  resuma  în  ur¬ 
mătoarele;4 

In  8  Mai  1668  ajunse  mitropolitul  Sava  cu  fratele  său  George 
în  Smolensk,  iar  în  20  Mai  în  Moscova.  In  31  Mai  s’au  prezentat 
înaintea  ţarului,  căruia  Sava  i-a  oferit  chipul  sf.  Treimi,  o  cruce 
lucrată  frumos  şi  un  panaghion  împodobit  cu  petrii  scumpe  şi 


a 


1  Vezi  istoria  bisericii  româneşti  a  dlui  lorga  p.  355  şi  urm. 

-  în  Sava  Brancovici  p.  66. 

*  Le-a  publicat  N.  Kapterev;  ruseşte  sub  titlul  „Venirea  în  Moscova  pentru  milă 


î  rlîn  .*1  r  £  ii  »*  i  4- 


seci.  XVI,  XVII  şi  la  începutul  seci.  XVIII  în  „PribavJenia  k  izdanii  tvo renii  sviatech 


otcev,  Mo  seva  1891,  V.  48,  p.  545  şi  urm," 

cu  rubine.  Dela  principele  Apafi  a  adus  o  scrisoare  de  reco¬ 
mandare,  ţinută  într’un  ton  ce  nu-1  prea  folosiau  aceşti  principi 
faţă  de  alţii,  decât  faţă  de  puternicul  ţar  al  Rusiei.  «Prealuminate 
şi  preaputernice  ţar  al  Moscvei,  Domn,  stăpâne  preacinstite. 
Când  se  va  prezenta  cel  ce  Vă  predă  scrisoarea  aceasta,  Sava 
Brancovici,  episcop  al  bisericilor  de  legea  grecească  din  Ardeal, 
la  preamăritul  scaun  al  Maiestăţii  Voastre  nebiruite  spre  a  cere 
milă  pentru  bisericile  ce  sunt  sub  păstorirea  lui,  —  e  datorinţa 
noastră  a  saluta  pe  Maiestatea  Voastră  prin  această  scrisoare,  ca 
pre  un  monarh  creştin,  mare  şi  prealăudat  al  atâtor  ţări,  cu  urarea 
de  tot  binele  şi  a  ne  face  reverinţele  rugând  cu  umile  rugăciuni 
pe  atotputernicul  Ziditor  al  ceriului  şi  al  pământului  să  binevoiască 
a  lumina,  trăi  şi  ţinea  în  sănătate,  cât  mai  îndelungat,  pe  prea¬ 
luminata  Voastră  Maiestate  pentru  numele  şi  lauda  proprie  şi 
întărirea  creştinismului,  împreună  cu  preaputernica  împărăteasă; 


după  ceia-ce  îi  las  pe  aceştia  în  mila  Maiestăţii  Voastre  nebiruite», 


—  scria  Apafi 1  în  aceea  scrisoare. 


Şi  regele  polon  loan  Casimir  a  dat  mitropolitului  Sava  o 
scrisoare  de  recomandare  cătră  ţar.  Mitropolitul  Sava  —  spunea 
regele  —  merge  să  ceară  milă  dela  ţarul,  căci  se  îngrijeşte  de 
zidirea  bisericilor  din  mitropolia  sa. 

Aceiaş  bunăvoinţă  a  arătat-o  pentru  Sava  şi  mitropolitul  din 
Kiev,  Antonie  Viniţchi,  recomandându-1  ţarului  într’o  scrisoare. 

In  10  Iulie  mitropolitul  Sava  luă  parte  la  serviciul  divin  în 
mănăstirea  sf.  Treimi  a  lui  Sergie,  iar  în  10  August  îşi  luă  rămas 
bun  dela  ţar  şi  primi  în  milă  200  de  ruble  (in  bucăţi  de  ermelin)  şi 
un  hrisov  de  danie. 


La  întoarcere,  din  o  localitate  aproape  de  graniţă,  mulţumi 
Sava,  într’o  scrisoare,  ţarului  pentru  primirea  ce  i  s’a  făcut  în 
Moscova  şi  zicea,  că  «după  promisiunea  mea,  întrucât  îmi  va  fi 
cu  putinţă  cu  inima  curată  şi  cu  tot  sufletul  meu,  despre  toate 
voiu  încunoştinţa  şi  scrie  Maiestăţii  Voastre  împărăteşti,  dacă  îmi 
va  li  cu  putinţă». 

Viitorul  era  atât  de  nesigur  acolo  unde  se  reîntorcea,  încât 
Sava  observă  de  două-ori,  că  numai  de-i  va  fi  cu  putinţă  va  mai 
scrie  ţarului. 


1  Kapterev  scrie  greşit  Sfîrafi,  în  loc  de  Apafi. 

Călătoria  lui  Sava  avea  însă  şi  o  misiune  politică.  O  dovedeşte 
aceasta  recomandaţia  regelui  polon,  precum  şi  o  petiţiune  ce  a 
dat-o  Sava  ţarului  şi  în  care  scria,  că  «mă  plec  preacinstitului, 
alesului  şi  marelui  ţar,  cârmuitorul  şi  dăruitorul  celor  pravoslavnici. 
Am  auzit  că  e  pace  cu  Polonii,  dar  nu  ştim  de  e  adevărat;  unii 
spun  că-i  pe  totdeauna,  alţii  —  că  pe  un  timp,  iar  alţii  că  e 
pace  numai  cu  un  rege,  iar  nu  şi  cu  republica. 1  Gheorghe  Racoţi 
s’a  luptat  împotriva  Poloniei,  iar  Turcii,  păgânii,  sunt  aproape  de 
noi  şi  ştiu  că  noi  ne  bucurăm  când  auzim  că  creştinii  şi  monarhii  se 
unesc,  şi  păgânii  o  uresc  aceasta.  Vă  vestim  aceasta ;  că  de  se 
va  răsboî  Turcul  şi  cazacii  îi  vor  ajuta,  atunci  nici  nouă  nu  ne 
va  fi  bine.  Bucuros  am  face  şi  noi  ceeia-ce  ar  umili  pe  Turci, 
dar  fără  de  ajutorul  creştinilor  şi  al  monarhilor  şi  fără  de  îngă- 
duirea  lui  D-zeu  nimic  nu  e  cu  putinţă;  căci  fiind  noi  sub  picioarele 
lor,  de  am  şti  ce  e  spre  perirea  Turcilor  păgâni,  şi  noi  am  fi 
gata  spre  aceea.  Este  în  părţile  noastre  mulţime  mare  de  creştini 
ortodocşi ;  sârbi,  bulgari  şi  români  şi  toţi  sunt  pregătiţi  şi  aşteaptă 
să  vină  de  undeva  o  năvală  creştină  asupra  afurisitului  de  Turc, 
căci  fiind  el  în  mare  năcaz,  mizerie  şi  silă,  toţi  ar  fi  gata  cu  oaste, 
dacă  va  vrea  D-zeu». 

Din  toate  aceste  se  vede,  că  mitropolitul  Sava  a  făcut  călă¬ 
toria  aceasta  cu  consimţământul  principelui  Apafi,  ba  poate  chiar 
la  inzistinţa  lui,  sub  titlul  că  strânge  milă  pentru  zidirea  biseri¬ 
cilor  din  mitropolia  lui,  dar  cu  scopul  de  a  sonda  terenul  pentru 
o  alianţă  a  monarhilor  creştini  împotriva  Turcului.3 

9 

11. 

Spre  mijlocul  veacului  XVIII,  observăm  din  nou  o  înrâurire 
rusească  asupra  Românilor  din  Ardeal.  Dar  aceasta  venia  acum 
într’altă  formă,  cătră  Românii  ortodocşi  din  Ardeal. 

Se  ştie, 9  că  în  August  1758,  a  hotărît  curtea  din  Viena  să 
le  dea  Românilor  ortodocşi  din  Ardeal,  după  multe  frământări,  un 
episcop,  care  era  însă  să  fie  neatârnător  de  mitropolitul  sârbesc. 
Aceasta  hotărîre  avea  să  rămână  în  secret,  ca  nu  cumva  mitro¬ 
politul  sârbesc  să  întreprindă  ceva  împotriva  ei. 

1  adecă  republica  Kazacilon 

'  V*  Kapterev  1.  c. 

3  Dr.  A.  Bunea,  Episcopii  Petru  Paul  Aron  şi  D.  Novacovici  p.  126  şi  urm. 

Frământările  religioase  urmară  deci  şi  mai  departe,  iar  mi¬ 
tropolitul  Nenadovici  află  prin  oamenii  săi  despre  hotărîrea  curţii. 
Astfel  înştiinţă  împărăteasa  în  13  Dec.  1758  pe  mitropolitul  sârbesc, 
că  a  hotărît  să  numească  un  episcop  neunit  pentru  Ardeal,  cu 
totul  neatârnător  de  el.  Un  lucru  ce  nu-i  era  pe  plac  mitropo¬ 
litului,  care  luptase  atât  pentru  drepturile  bisericii  ortodoxe  din 
Ardeal.  Guvernul  nu  voia  adecă  să  pună  pe  Români  sub  juris- 
dicţiunea  mitropolitului  sârbesc,  pentrucă  prin  aceasta  i-ar  fi 
împărtăşit  şi  cu  prilegiile  Sârbilor,  ceeace  curtea  din  Viena  nu 
o  dorea  de  loc. 1 * 

Publicarea  decretului  de  numire  a  episcopului  neunit  pentru 
Ardeal,  —  care  era  să  fie  Dionisie  Novacovici,  episcopul  sârbesc 
din  Buda  —  se  amână. 

Intre  astfel  de  împrejurări  se  folosi  mitropolitul  sârbesc  de 
o  acţiune  rusească  între  Românii  ardeleni,  care  o  denunţă  curţii  din 
Viena,  crezând  că  prin  aceasta  îi  va  succede  să  schimbe  planurile 
cu  numirea  episcopului  exempt  pentru  Ardeal. 

Precum  este  ştiut,  -  după  disolvarea  graniţei  de  pe  Tisa  şi 
Murăş,  o  seamă  de  Sârbi  emigrară  în  1751  cu  căpitanul  Horvat 
în  Rusia,  unde  formară  o  colonie,  &  Sârb  ia  nouă- ,  care  se  mai 
înmulţi  în  1752  şi  1753  cu  alţi  emigranţi  conduşi  de  Prerado- 
vici  şi  de  generalul  rus  Sevici.  Aceste  emigraţiuni  băgară  în 
spaimă  curtea  din  Viena,  care  la  cererea  Rusiei  aliate  le  dădu 
voie  să  emigreze,  ba  trebui  să  sufere  şi  emisionari  ruşi,  cari 
veniau  să  ademenească  pe  Sârbi  la  emigraţiune.  Un  astfel  de 
emisionar  era  şi  maiorul  Dimitrie  Mihailovici,  care  venise  în 
Ungaria  sub  cuvânt  că  cumpără  cai. 3 

Acest  maior  auzise  şi  de  suferinţele  Românilor  şi  precum 
se  va  vedea,  avea  legături  şi  cu  popa  loan  din  Aciliu,  refugiat 
pe  atunci  în  Rusia. 4 

In  vara  anului  1758  făcu  maiorul  cunoştinţa  lui  Ghenadie 
Vasilievici,  ezarhul  episcopului  din  Pacrat,  care  din  cauza  unor 
neorânduieli  ce  le-ar  fi  pricinuit  prin  aceea  că  a  luat  bani  diti 
lăsământul  episcopului  său  mort,  a  fost  închis  în  curtea  din  Car- 

1  Bunea  o.  c.  p.  161. 

-  Schwicker,  Politische  Geschichte  der  Serben  in  Ungarn  p.  125  şi  urm.;  p.  144. 
şi  la  Vanicek,  Spezialgeschichte  der  Militargrenze  p.  575. 

8  Schwicker  o.  c.  p.  142. 

4  Bunea  o.  c.  p.  134. 

loviţ,  de  unde  într’o  noapte  scăpă  şi  fugi  în  Neoplanta. 1  Pe 
acest  ezarh  voî  maiorul  Mihailovici  să-l  puriă  episcop  pentru  Ro¬ 
mânii  neuniţi  din  Ardeal. 

Deci  făcură  o  petiţie  cătră  curtea  rusească  în  numele  Ro¬ 
mânilor  ardeleni. 

In  anii  trecuţi  —  se  spune  în  petiţiunea  aceea  —  ceice  măr¬ 
turisesc  credinţa  pravoslavnică  în  regatul  Ungariei  şi  ţinutul  Tran¬ 
silvaniei,  s’au  adresat  cătră  tronul  Maiestăţii  Sale  prin  împuter¬ 
nicitul  lor  —  iereul  loan.  Ei  roagă  şi  acum  pe  ţarina  să  nu  pără¬ 
sească  pe  coreligionarii  săi  şi  să-i  predea  peirii.  Pentru  năcazurile 
ce  le-au  avut  pentru  credinţă  şi  biserică,  au  cerut  încă  mai 
înainte  o  comisiune.  Acum  cer  ca  în  aceasta  comisie  să  fie  şi 
doi  comisari  din  Rusia,  pe  spesele  Românilor,  căci  în  prezenţa 
acestora  şi  acei  cari  au  repăşit  siliţi  dela  ortodoxie,  se  vor  încuraja 
şi  de  bună  voie  s’ar  declara  de  ortodocşi.  «Căci  de  când  e  unirea 
între  noi,  mulţi  ortodocşi,  luptându-se  împotriva  obiceiului  unit, 
au  suferit  în  cătuşe  şi  temniţe  moartea,  chinuiţi  în  fel  şi  chip, 
iar  de  credinţa  lor  nu  a  vrut  să  se  lase,  chiar  Î11  închisori  au 
aruncat  pentru  legea  pravoslavnică  destui  preoţi  şi  mireni,  încât 
noi  nici  până  astăzi  nu  ştim  unde  ne  sunt  împrăştiaţi  părinţii  şi 
fraţii  noştri».  Roagă  apoi  să  Ie  dea  împărăteasa  păstor  legiuit  şi 
arhiereu  sfinţit  după  rânduială,  pe  ceice  îl  va  propune  plenipo¬ 
tenţiari,  iereul  loan,  -  adecă  pe  «cinstitul  ezarh  din  Slavonia, 
Ghenadie  Vasilevici,  care  a  fost  luat  încă  de  copil  în  slujba  epis- 
copească  la  episcopul  Sofronie  loanovici  din  Slavonia»,  fiind  el 
neclintit  în  credinţă  şi  cinstit,  îl  cer  toţi,  într’un  suflet,  de 
arhiereu,  ca  să  le  fie  spre  mângâiere.  Cer  apoi  mai  departe  ca  şi 
în  viitor  pe  episcopi  să-i  pună  M.  Sa,  Ţarina  Rusiei.  Episcopul 
să  atârne  în  cauze  spirituale  de  sf.  sinod  al  Rusiei  şi  nu  de 
arhiepiscopul  din  Carloviţ,  căci  pe  episcopii  ortodocşi,  cari  au 
fost  în  Transilvania  nu  i-a  sfinţit  arhiepiscopul  din  Carloviţ,  ci 
cel  din  Ţara  românească.  De  aceea  au  respins  împăraţii  Austriei 
cererile  Românilor  şi  nu  îngăduiau  să  atârne  episcopul  lor  de  arhi¬ 
episcopul  din  Carloviţ.  Iar  sf.  sinod  (a  Rusiei)  să  dispună, 
dupăce  va  fi  sfinţit  episcopul  cerut,  să  vină  la  un  termin  hotărît 


1  Radoslav  M.  Oruici,  Contribuţii  la  istoria  legăturilor  noastre  cu  Românii  în 
veacul  XVIII.,  p.  17—19  (sârbeşte). 

-  Adecă  popa  loan  din  Aciliu, 

cu  comisari  şi  să  i-se  subordincze  atâta  preoţime  şi  creştini,  câţi 
vor  vrea  să-l  recunoască  de  bună  voie. 

Preoţimea,  care  a  repăşit  dela  legea  sa,  dacă  ar  recunoaşte 
adevărul  şi  s’ar  întoarce  cu  căinţă  la  ortodoxie,  să  fie  primită, 
lăsându-se  în  libertate  şi  cinste,  fără  a  plăti  vre-o  dare  împără¬ 
tească  sau  domnilor  de  pământ  şi  să  nu  fie  de  loc  îngreunaţi, 
ci  liberi  cu  toată  casa  lor,  ca  şi  până  acum,  aşa  şi  în  viitor. 

Pe  lângă  aceste  episcopul  din  Ardeal,  cu  îngăduirea  sfântului 
Sinod  a  toată  Rusia,  să  ia  parte  împreună  cu  vre-o  câţiva  membri 
din  cler  şi  dintre  mireni  la  congresul  din  Carloviţ,  sa  aibă  drept 
a  vota,  când  vor  fi  vacante  episcopiile  sau  arhiepiscopia. 

Bisericile  ortodoxe  să  se  dea  înapoi  şi  în  viitor  să  fie 
permis  a  face  şi  împodobi  biserici  întru  mărirea  lui  Dumnezeu 
şi  «a  rămânea  liber  în  legea  noastră  după  obiceiul  creştin.  Aşa 
şi  sărbătorile  să  le  ţinem  după  călindarul  nostru  şi  nu  după  cel 
nou,  cum  ne  poruncesc». 

Mai  departe  se  roagă  Românii  în  petiţiunea  aceasta,  ca  rugarea 
lor  să  nu  fie  ţinută  în  suspens  ca  şi  în  eparhia  Orăzii-mari, 1 
unde  de  trei  ani  a  fost  exmisă  o  comisiune  şi  până  astăzi  stă; 
de  ce,  nu  se  ştie,  dar  bine  nu  e  la  tot  cazul.  «Acum  fraţii 
noştri  de  o  credinţă  îşi  varsă  sângele  pentru  credinţă  şi  biserică, 
iar  după  răsboiu  şi  încheierea  păcii  va  urma  asupra  noastră  o 
prigonire  şi  mai  rea  şi  serviciul  nostru  credincios  de  zi  şi  noapte 
întru  nimic  nu  se  va  considera. 

Dintre  cei  ortodocşi  nu  se  promovează  nimeni  întru  general. 
Iar  dacă  îşi  lasă  legea  sa,  cum  a  făcut  un  oarecare  ce  se  chiamă 
Budai,  a  fost  înaintat  de  general,  dar  acum  îl  ţin  în  Viena  fără 
comandă,  ca  nu  cumva  să  se  întoarcă  iarăş  la  legea  sa  cu  căinţă 
şi  să  facă  astfel  de  ruşine  şi  batjocură  pe  papa  dela  Roma». 

Şi  pentru  îndurarea  aceasta  a  Ţarinei,  promit  Românii,  câ-i 
vor  da  întru  supunere  şi  serviciu  credincios  pentru  totdeauna  un 
regiment  de  husari,  constatatori  din  1000  oameni  şi  1000  de  cai, 
se  înţelege  cu  ştirea  şi  învoirea  împăraţilor  ţării,  fără  a  detrage 
ceva  prin  darul  acesta  din  venitele  împărăteşti.  Numai  «mundiru!  > 
şi  armele  Ie  cer  dela  Ţarina,  şi  roagă  să  fie  pus  acest  «regiment 
transilvan»  sub  comanda  generalului  Horvat  din  Sârbia-nouă. 


1  Vezi  despre  aceasta  Revista  teol,  anul  I„  Nn  3  şi  urm. 

Iar  dacă  aceste  cereri,  precum  şi  celelalte  cari  le  va  spune 
plenipotenţiatul,  iereul  loan,  nu  se  vor  putea  împlini,  atunci  roagă 
pe  M.  Sa  Ţarina  sa  Ie  deschidă  cale  prin  Moldova  să  emigreze 
cu  toţii  în  „Sârbia-nouă“,  ca  să  trăiască  neconturbaţi  în  legea  lor 
sub  comanda  generalului  Horvat.  De  altfel  ei  vor  aduce  Ia  cu¬ 
noştinţa  Ţarinei,  dupăcum  i-a  sfătuit  iereul  loan,  toate  năcazurile 
ce  le  vor  avea  pentru  credinţa  lor,  prin  maiorul  din  Sârbia-nouă 
Dimitrie  Mihailovici.  Roagă  deci  să  le  împlinească  cererile  acestea, 
căci  ei  în  lucrurile  aceste  nu  au  pe  nimeni  de  o  credinţă  cu  ei, 
decât  pe  M.  Sa  Ţarina  Rusiei. 

Acesta  e  conţinutul  acelei  petiţiuni  alcătuite  de  maiorul  Di¬ 
mitrie  Mihailovici  şi  de  cinstitul  ezarh  Ghenadie  Vasilievici.  Pe- 
tiţiunea  e  scrisă  în  limba  slavo-rusă,  dar  ceice  au  scris-o  nu  au 
ştiut  bine  limba  aceasta,  ceeace  se  vede  din  stilul  greu  pe  alo- 
curea,  aproape  neînţeles  şi  din  greşelile  ce  le  fac. 

Maiorul  Mihailovici  o  şi  trimise  în  Ardeal,  să  o  subscrie 
câţi  mai  mulţi  Români.  De  aceea  maiorul  îi  scrie,  în  20  Ianuarie 
1759  Iui  Popa  Samuil  din  Apoldul  mic  următoarele  lucruri:1 

«Cum  primiţi  scrisoarea  mea,  îndată  să  Vă  subscrieţi  pe 
scrisoarea  aceea  unde  am  pus  în  şir  cruci  şi  câţi  veţi  putea  mai 
mulţi  să  Vă  subscrieţi  dintre  cei  fruntaşi  şi  să-mi  scrieţi  de  când 
a  ieşit  din  Ardeal  părintele  .popa  loan  Avramovici,  ce  nevoi  au 
suferit  pentru  lege  fraţii  noştri  creştini  cari  cred  în  biserica  răsă¬ 
riteană,  dela  popi  sau  mireni.  Să  mi  le  scrieţi  toate  aceste  şi  când 
au  fost,  ca  să  ştiu  de  ele.  Porunca  aceasta  o  am  dela  înălţatul 
imperiu  moscovit.  Orice  năcaz  veţi  avea  să  scrieţi  la  imperiul 
moscovit,  că  acolo  e  şi  părintele  protupop  (?)  loan  Avramovici 
din  Aciliu,  care  lucră  pentru  creştinism.  Şi  am  nădejde,  că  în 
scurt  timp  veţi  avea  arhiereu  trimis  dela  imperiu  moscovit,  cu 
care  nu  veţi  avea  năcaz  până  va  fi  Ardealul.  încă  mă  rog  pentru 
preoteasa  popii  loan,  să  aveţi  grije  de  ea  şi  să  nu  o  lăsaţi  în 
lipsă,  căci  el  se  trudeşte  pentru  toţi  creştinii.  Şi  pe  omul  pe  care 
ţi-1  trimit,  grijiţi  să  nu  i-se  întâmple  ceva  cu  scrisorile  şi  să  grijiţi 
să  nu  ajungă  în  mâni  rele  scrisoarea  mea.  Iar  când  îmi  scrieţi 
ceva,  trimiteţi  prin  un  om  aici  în  Suboteli,  aproape  de  Arad,  la 
popa  Novac,  căci  el  mă  va  afla  ori  unde  voiu  fi». 


1  Vezi  Gruici  o.  c,  p,  47—48. 

Planul  maiorului  însă  nu  izbuti.  Românii  erau  încrezuţi  în 
puterea  mitropolitului  sârbesc,  care  luptase  pentru  drepturile  lor 
şi  nici  nu  puteau  poate  să  creadă  ademenirilor  unui  aventurier. 
Deci  nu  subscriseră  petiţia  maiorului  Mihailovici,  ci  o  trimiseră 
prin  un  om  episcopului  din  Timişoara,  care  o  expedă  imediat 
mitropolitului  din  Carloviţ. 

In  7  Martie  1759,  scrie  episcopul  din  Timişoara,  Viclientie 
Ioanovici  Vidak  cătră  mitropolitul 1  «că  în  28  Februar  a  adus  un 
om  din  Ardeal  petiţia  alăturată  cătră  curtea  rusească  (cum  spunfe 
el  în  original),  trimisă  lor  de  un  oficer  moscovit  —  cred  că  va 
fi  maiorul  Dima  —  ca  să  o  subscrie  şi  să  i-o  trimită  lui,  căci 
el  o  va  trimite  în  Moscova.  Dar  creştinii  de  acolo  sperând,  că 
li  se  va  încuviinţa  mila  cerută  prin  Excelenţia  Voastră  şi  prin  sf. 
sinod  la  Maiestatea  Sa,  mi-au  adus-o  aceasta  mie,  iar  eu  am 
făcut  dispoziţie  să  pot  căpăta  în  original  încă  vre-o  epistolă  de 
a  susamintitului  Dima,  ezarhului  Ghenadie  sau  a  popii  loan.  Şi 
cum  le  primesc  le  trimit  Excelenţiei  Voastre». 

Mitropolitul  Nenadovici,  care  nu  trăia  bine  cir  curtea  rusească 
şi  ştia  că  petiţia  va  stârni  resenz  la  Viena  —  o  trimise  acolo 
în  copie. 

In  18  April  scrie  împărăteasa  mitropolitului,  că-i  foarte  ne¬ 
plăcut,  că  episcopul  din  Timişoara  nu  a  numit  pe  omul  care 
a  adus  scrisoarea  aceea  şi  nu  a  înştiinţat  administraţia  să-l  prindă 
imediat.  Cere  apoi  să  i  se  trimită  originalul  acelei  scrisori 2 

De  altă  parte  se  îngriji  mitropolitul  de  o  petiţiune  ce  o 
trimiseră  Românii  împărătesei  şi  mitropolitului.  Copia  unei  tra¬ 
duceri  sârbeşti  a  acestei  petiţii  se  păstrează  în  arhiva  din  Carloviţ 
şi  e  publicată  la  Dl  Gruici  în  opul  citat.  O  traduc  în  româneşte 
şi  dau  o  parte  din  ea  aici  pentru  frumseţea  cu  care  e  scrisă. 

E  adresată  <.<cu  lacrimi  ferbinţi  din  adâncul  inimii»  cătră 
împărăteasa,  mitropolitul  şi  episcopii  sârbi. 

«Despre  aceasta  ne  plângem  noi  Românii  (Vlasi),  cari  suntem 
în  ţara  Ardealului  şi  slujim  cu  dreptate  înălţatei  împărăţii  şi  tuturor 
domnilor  din  Ardeal  şi  ne  ţinem  de  legea  grecească  şi  sârbească 
şi  suntem  năpăstuiţi  de  domnii  din  Ardeal  şi  de  protupopi,  trădaţi 


*  Gruici  o.  c.  p.  49. 
-  Gruici  o.  c.  p.  18. 

şi  prinşi  pentru  lege  şi  nu  avem  nici  o  dreptate  dela  nimeni.  Şi 
dacă  trebue  cătane  înălţatei  crăiese  Valahii  merg,  şi  unde  trebuesc 
oameni  tot  Valahii  merg  şi  Saşii  nu  merg  şi  nici  celelalte  neamuri 
nu  merg,  tot  numai  Valahii  merg.  Şi  Saşii  zic,  că  pământul  e  a 
lor  laolaltă  cu  celelalte  neamuri.  Şi  ne  iau  viile  şi  locurile,  de 
nu  avem  unde  să  ne  adăpostim.  Şi  porţie  dăm  noi  Valahii  mai 
mare  decât  celelalte  neamuri,  cari  sunt  în  Ardeal  şi  ei  spun,  că-i 
a  lor  pământul.  Cvartire  şi  «forşpon»  dăm  mai  mult  noi  Valahii 
decât  celelalte  neamuri  laolaltă.  Şi  tot  am  aşteptat  în  suferinţi 
milă  dela  înălţata  crăiasă,  să  ne  trimită  Arhiereu  de  legea  grecească 
şi  sârbească  şi  să  se  miluiască  să  ne  trimită  Arhiereu,  ori  să  ne 
sloboadă  graniţele,  să  ieşim  din  ţară,  să  mergem  acolo  unde  vom 
putea  să  ne  ţinem  legea  şi  să  avem  şi  pământ,  ca  să  trăim....» 1 

E  aceasta  o  plângere  scrisă  în  adevăr  cu  lacrimi  ferbinţi  şi 
din  adâncul  inimii,  atunci  când  doauă  comori  ale  neamului  nostru 
erau  primejduite,  credinţa  şi  moşia  strămoşească.  In  graiul  lor 
simplu,  presărat  cu  câteva  accente  de  o  izbitoare  duioşie,  au  spus 
ei  păsurile  inimii  lor  în  jalba  cătră  împărăteasa. 

Şi  aceşti  Români  nu  s’au  încrezut  în  cuvintele  ademenitoare 
ale  unui  emisionar  rus,  ci  s’au  adresat  cătră  aceia,  cărora  «le-au 
slujit  cu  dreptate  ». 

Curtea  din  Viena  îşi  avea  însă  planurile  ei  şi  nu  ascultă  de 
glasul  năcăjit  al  Românilor,  nu  le  dădu  arhiereu  din  Carloviţ,  ci 
după  publicarea  unui  decret  de  toleranţă  în  13  Iulie  1759,  mai 
trecură  doi  ani  până  la  numirea  episcopului  pentru  Românii  ne¬ 
uniţi  din  Ardeal. 

Astfel  s’a  zădărnicit  acţiunea  rusească  în  Ardeal  înainte  cu 
150  de  ani  şi  am  scăpat  poate  de  un  rău  şi  mai  mare. 


Silviu  Dragomir. 


1  Gruici  o.  c.  p.  49 — 50.  O  apreciare  şi  publicare  a  mai  multor  frumoase  scrisori 
rom.  din  v.  XVIII,  pregăteşte  prietinul  I.  Broşu. 

B.  SPINOZA  SI  PANTEISMUL. 

? 

—  Studiu  apologetic.  -- 

Literatura  teologică  şi  cu  deosebire  filozofia,  n’au  aflat  în 
sânul  neamului  nostru,  nici  reprezentanţi  puternici  şi  nici  teren 
prielnic  de  desvoltare,  aşa  încât  o  mare  parte  din  cultura  Apu¬ 
sului,  n’a  putut  fi  gustata  de  cât  de  puţini,  cari  cunoşteau  limbile 
străine,  sau  răsfoiau  filele  unor  traduceri  cu  fraze  greoaie  şi 
încâlcite. 

Astăzi  biserica  noastră  creştină  trebue  să  îndure  lovituri  grele 
din  partea  vrăşmaşilor  şi  a  acelora,  cari  sfidând  cele  mai  cardinale 
adevăruri,  pe  care  îşi  zideşte  templul  măreţ  al  dragostii,  îi  doresc 
nimicirea.  Lupta  e  înverşunată,  şi  poate  nici  când  inimile  nu  s’au 
dovedit  mai  slabe,  mai  şovăitoare,  decât  în  vremurile  noastre, 
când  roadele  materialismului  se  desprind  bogate  şi  coapte  de  pe 
spic,  şi  aceia  cari  în  leagăn  rosteau  blând  pe  buze  cuvântul  Dum¬ 
nezeu,  astăzi  privesc  sceptici  în  viitorul  necunoscut  şi  în  tainele 
neînţelese  ale  firii.  Valurile  necredinţii  străbat  cu  uşurinţă  pretu¬ 
tindeni.  Datorinţa  apologetului,  care  trebue  sâ  vegheze  neclintit, 
înarmat  cu  toate  mijloacele  ştiinţei  moderne,  e  să  îndrume  şi  să 
arate  chiar  cu  aceleaşi  arme,  căile  de  cele  mai  multeori  greşite 
şi  pline  de  prăpăstii  ale  înţelepciunii  omeneşti  şi  demonstrând 
greşala,  să  arate  calea  largă  şi  adevărată  ce  duce  la  mântuire 
şi  Ia  adevăr.  —  In  direcţiunea  aceasta,  la  noi  s’a  lucrat  puţin, 
foarte  puţin.  Ar  urma  ca  să  ne  tânguim.  Nu,  prin  zel  şi  dragoste 
de  muncă  se  poate  face  mult.  Foloasele  pot  fi  îndoite:  pe  deo¬ 
parte  ne  este  dată  posibilitatea,  ca  să  ne  facem  cunoscuţi  cu  re¬ 
prezentanţii  distinşi  ai  filosof  iei,  iar’  pe  de  altă  parte,  să  se  apere 
din  punct  de  vedere  creştin,  aceea  ce  mintea  omenească,  fie  ea 
cât  de  ageră,  totuş  nu  a  fost  în  stare  să  cuprindă,  fiind  superior 
tuturor  năzuinţelor  vremelnice... 

Am  cercat  sâ  realizez,  ocupându*mă  mai  mult  cu  filozoful 
B.  Spinoza ,  ceea-ce  mi-au  propus.  Rodul  muncii  mele,  e  acest 
studiu,  care  deşi  în  multe  locuri  incomplet,  totuş  sunt  de  părere 
că  poate  reda  o  icoană  destul  de  fidelă  despre  felul  de  gândire  şi 
simţire  a  cugetătorului  din  Amsterdam. 

*  ^ 

B.  Spinoza  era  un  reprezentant  genial  ai  vremurilor  sale  sau, 
după  cum  îl  numeşte  un  istoric  al  filozofiei,  un  luptător  al  tole¬ 
ranţei.  1  Părea  destinat,  ca  în  epoca  frământărilor  şi  luptelor  re- 
ligionare,  să  întrupeze  cu  gestul  larg  toată  înţelepciunea  ageră 
a  neamului  evreu,  fără  patrie,  fără  hotare  şi  fără  cămine  stator- 

1  Windeiband,  die  Geschichte  der  n.  Phîlosophie,  voi  I  194, 

nice.  Nici  dorul  de  câştig,  nici  dorul  de  mărire,  nici  orgoliu!  pro¬ 
priu,  ci  un  puternic  impuls,  o  iubire  profundă  a  adevărului  şi  mai 
pre  sus  de  toate,  o  convingere  intimă,  l-a  determinat  pe  acest 
blând  cugetător,  să  păşească  pe  câmpul  vast  al  filozofiei  iubirii 
şi  înţelegerii  universale.  Şi  deşi  duşmanii  şi  pătimaşii  lui  protiv- 
nici,  l-au  numit  câne  şi  o  blasfemie  a  lui  D-zeu,  totuş  vieaţa  acestui 
ales  fiiu  al  ideilor,  se  desprinde  aşa  de  luminoasă,  cu  atâta  re¬ 
semnare,  asemănându-se  vieţii  unui  sfânt.  Buzele  lui  nu  blastamă, 
mintea  lui  nu  se  întunecă,  ura  şi  pizma  nu  încolţesc  în  inima 
lui,  ci  o  linişte  dulce,  parfumată,  o  seninătate  duioasă,  o  încre¬ 
dere  de  oţel  întru  izbândă  îi  adumbresc  cărarea  spinoasă  a  vieţii 
şi-i  împrumută  în  jurul  frunţii  lui  deschise  o  aureolă  de  raze. 
Chipul  lui  Spinoza,  se  zugrăveşte  în  conturi  largi  în  faţa  noastră, 
singur,  ca  o  stâncă  de  granit,  din  noianul  sistemelor  filozofice, 
ale  anticităţii  classice  ale  evului  mediu  şi  ale  filozofiei  dogma¬ 
tice  mai  nouă. '  Izolat  şi  desăvârşit  în  imperiul  ideilor,  opus  tu¬ 
turor  cugetărilor  vechi  şi  noi ;  un  martur  integru  al  adevăru  ui  con¬ 
vingerilor  Iui  intime,  un  Socrates  modern;  o  vieaţă  simplă  aproape 
păstorească,  încununată  de  o  activitate  mănoasă.  Blăstămul  pe 
care  I-a  rostit  sinedriul  sinagogei  împotriva  lui,  a  aflat  un  răsunet 
puternic  pretutindeni.  Un  secol  şi  mai  mult,  fu  Spinoza  exilatul 
înţelepciunii  şi  străduinţii  uriaşe,  până  când  Lessing  (1729-  1781), 
regeneratorul  vieţii  intelectuale  germane,  îl  ridică  din  nou  din  adâncul 
uitării  la  aceea  înălţime  albastră,  din  care  priveşte  şi  astăzi  senin, 
împăcat  cu  sine,  ca  un  vis  de-argint,  legănat  pe  freamătul  duios 
al  doinelor  şi  sequidilelor  spaniole,  a  căror  melancolie  de  lacrimi 
şi  şoapte  o  auziseră  încă  străbunii  lui. 

Iată  cum  se  exprimă  Lessing,  în  convorbirea  sa  plină  de 
adâncă  înţelepciune  cu  filosoful  lacobi,  (1743 — 1819)  «Oamenii 
vorbesc  şi  acum  încă  despre  Spinoza,  ca  despre  un  câne  mort  >.2 
lacobi,  deşi  adversar  pronunţat  a  lui  Spinoza,  îi  răspunde:  «Pentru 
înţelegerea  lui  Spinoza  se  pretinde  o  prea  îndelungă  şi  încăpă- 
ţinată  încordare  a  spiritului  şi  numai  acela  l-a  înţeles,  căruia  nu 
i-a  rămas  nici  un  şir  neînţeles  sau  în  umbră,  din  Etilica  lui ;  nici 
unul  care  nu  poate  cuprinde  câtă  convingere  a  putut  avea  acest 
mare  bărbat  despre  îndreptăţirea  filozofiei  lui  şi  a  înţelepciunii,  care 
şi-o  scoate  aşa  de  adeseori  în  lumină.  Cătră  sfârşitul  zilelor  vieţii, 
scria  Spinoza :  Nu  vreau  să  zic,  că  eu  am  aflat  filozofia  cea  mai 
bună,  ci  sunt  convins ,  că  eu  o  cunosc  pe  cea  adevărată.  Intrebâm- 
du-mă  însă  de  siguranţa  celor  spuse  de  mine,  eu  îţi  răspund:  da- 
asemenea  siguranţei  tale,  că  cele  3  unghiuri  ale  unui  triunghiu, 

1  Fischer,  geschîchte  der  n*  Philosophie  voi.  [,  2  pag.  95, 

-  lacobi,  Uber  die  Lehre  Spinozas,  pag.  27* 

sunt  egale  cu  două  unghiuri  drepte,  pentrucă  adevărul  se  lumi¬ 
nează  atât  pe  sine,  cât  şi  rătăcirea. 1  Puţini  vor  fi  gustat  —  con¬ 
tinuă  lacobi  —  o  asemenea  linişte  a  spiritului,  puţini  vor  fi  zu¬ 
grăvit  un  cer  aşa  de  albastru  al  cugetării,  după  cum  I-a  creat 
această  minte  senină  şi  curată.  -  E  o  adevărată  apoteoză  a  lui 
Spinoza,  felul  cum  Schleiermacher  (1768 — 1834)  în  discursurile 
sale  despre  religiune  ne  revoacă  în  memorie  amintirea  lui  Spi¬ 
noza:  «Jertfiţi-mi  cu  cinste  o  şuviţă  de  păr,  Manelor  sfântului  şi 
izgonitului  Spinoza.  Pe  el  îl  pătrunse  spiritul  măreţ  al  Univer¬ 
sului,  nemărginirea  i-a  fost  lui  începutul  şi  sfârşitul.  Universul  i-a 
fost  singura  dragoste  eternă.  El  era  plin  de  credinţă  şi  adumbrit 
de  duhul  sfânt,  de  aceea  se  ruga  el  singur  şi  neîntrecut,  măestru 
în  arta  sa,  ridicat  deasupra  breslelor  profane,  fără  urmaşi  şi  fără 
drepturi  de  cetăţean?-. 3 

Era  Ia  începutul  veacului  al  17-lea.  Luptele  religionare  se 
desfăşurau  pretutindeni  sălbatice,  şi  fără  cruţare.  Era  un  timp, 
în  care  se  deslănţuiau  vijelioase,  ideile  robite  în  evul  mediu ;  o 
frământare  spirituală,  un  clocot  înăbuşit  de  idei  nouă  şi  îndrăz¬ 
neţe,  cari  cereau  cu  necezitate  învestmântare,  cari  pretindeau  o 
formă,  cari  îşi  doreau  omul.  Biserica  premerse.  Zwingli,  Calvin 
şi  Luther,  desrobiră  neamurile  germane  şi  o  parte  din  cele  romane 
din  absolutismul  şi  egoismul  bisericei  rom.  cath.;  ştiinţa  dreptului 
—  Hugo  Grotius  — ;  asemenea  arta  află  penele  destoinice  şi 
mânuitori  străluciţi  ai  clapelor  organelor  uriaşe.  In  fruntea  avân¬ 
tului  pornit  de  filozofia  raţională  sau  dogmatică,  se  poate  pune 
fără  îndoială,  R.  Descartes  (1596 — 1650).  Descartes,  mânecă  dela 
principiul  îndoelii.  Pentrucă  să  se  poată  ajunge  în  ştiinţă  Ia  o 
cunoaştere  adevărată  şi  neclintită,  trebue  să  ne  îndoim  despre 
toate.  Nu  numai  despre  lumea  spirituală,  spre  înţelegerea  căreia 
se  şi  pretinde  o  mai  profundă  frământare  a  judecăţii,  ci  chiar  şi 
despre  lumea  senzuală;  nici  chiar  pătratul,  deşi  ştim  cu  toţii  că 
are  patru  laturi,  totuş  din  precauţiune  trebue  să  ne  îndoim  apriori 
despre  adevărul  acesta,  nefiind  siguri,  ca  neşte  fiinţe  mărgenite, 
că  chiar  noi  am  fost  creaţi  spre  adevăr  sau  spre  amăgire.  Pre¬ 
supunând  deci,  că  totul  e  o  amăgire  oarbă  şi  fiind  cât  de  puţin 
siguri  despre  aceasta,  totuş  nu  putem  nega  un  lucru  şi  anume 
acel  adevăr,  că  cugetând  existăm.  Cogito,  ergo  sum.  Eu,  cercetând, 
aflu  în  mine  ideia  despre  D-zeu,  reprezentaţiunea  fiinţei  celei  mai  su¬ 
perioare,  pe  care  însă  nu  mi-am  putut-o  câştiga  singur,  din  pu¬ 
terile  proprii,  deoarece  ideia  aceasta  invoalvă  în  sine  o  realitate 
mai  deplină  decât  aceea  pe  care  o  port  închisă  în  mine.  Această 


1  Spinoza,  epist.  ad  A.  Bitrgh. 

-  lacobi,  op.  cit.  pag.  28. 

8  Schleiermacher,  Reden  iiber  die  Religion ;  L.  Sehring,  Spinoza  p.  89. 

ideie,  această  reprezentatiune,  trebue  să-l  aibă  de  creator  pe  însuş 
D-zeu,  care  mi-a  imprimat-o  în  suflet,  asemenea  cum  arhitectul 
îşi  imprimă  sigilul  în  opera  sa.  Din  concepţia  lui  D-zeu,  se  poate 
deduce  uşor  existenţa  lui,  deoarece  fiinţa  lui  D-zeu,  invoalvă 
în  sine  existenţa  şi  anume  o  existenţă  eternă.  Sau  ştiind  noi,  că 
cunoştinţa  lumei  acesteia  ce  ne  împrejmueşte,  o  putem  face  cu 
organele  simţurilor  şi  ştiind  totdeodată,  că  această  cunoaştere 
nu-i  sigură,  ci  o  amăgire,  ne  mai  rămâne  ideia  lui  D-zeu,  dela 
care  mai  putem  aştepta  un  progres  oarecare  în  sfera  cunoaşterii 
noastre. 1  Una  din  însuşirile  cardinale  ale  lui  D-zeu,  e  adeveri- 
tatea  (veracitas).  D-zeu  nu  voeşte  să  ne  înşele  şi  de  aceea  totul  ce 
cunosc  eu  prin  El,  clar  şi  precis,  cu  necezitate  trebue  să  fie  ade¬ 
vărat.  2  Toată  rătăcirea  se  sprijineşte  pe  o  întrebuinţare  greşită 
a  libertăţii  voinţii ;  pe  o  judecată  pripită  despre  acele  lucruri,  despre 
cari  nu  suntem  destul  de  luminaţi  şi  siguri.  Pe  lângă  D-zeu,  ca  cea  mai 
desăvârşită  substanţă,  care  n’are  lipsă  şi  de  alte  făpturi  pentru  exi¬ 
stenţa  sa,  mai  sunt  încă  două  substanţe,  de  ordinea  a  doua,  cari 
în  existenţa  lor  au  lipsă  de  D-zeu.  Eu  îmi  pot  imagina  sufletul 
ca  pe  o  substanţă  cugetătoare,  fără  ca  să  mi-o  prezint  cu  atri¬ 
butul  întinderii,  cugetarea  nu  invoalvă  în  sine  predicatele  întin¬ 
derii.  Pe  de  altă  parte,  eu  îmi  imaginez  corpurile  ca  pe  o  sub¬ 
stanţă  cu  atributul  întinderii,  deoarece  cu  ajutorul  matematicei 
şi  cu  sprijinul  senzurilor,  îmi  pot  câştiga  despre  ele  o  cunoştinţă 
clară.  Figura,  forma,  mărimea,  mişcarea,  toate  acestea  le  consider 
ca  moduri  (modi)  ale  întinderii.  Senzaţiile,  precum  sunt:  colorile, 
tonurile,  căldură,  etc.  există  asemenea  plăcerii,  durerii  şi  bucuriei, 
dar  numai  în  suflet  şi  nu  în  obiectele  provăzute  cu  calităţile  în¬ 
şiruite  mai  sus. 

Cugetarea  şi  extinderea  sunt  două  predicate  deosebite  unul 
de  altul.  Astfel  şi  cele  două  ştiinţe  nu  pot  avea  nimic  comun 
între  olaltă:  fizica  nu  poate  fi  condusă  de  filozofie  şi  nici  filo¬ 
zofia  nu  poate  fi  înlănţuită  în  imperiul  fizicei.  Sufletul  stă  în 
contact  direct  cu  trupul  numai  într’un  singur  loc  al  creerului  şi 
anume,  în  corpus  pineale  (Zirbeldriise).  Această  relaţie  dualistă  a 
sufletului  cu  corpul,  cu  toate  indicaţiile  şi  amănuntele  lui  Des- 
cartes,  e  foarte  greu  de  imaginat. 3  Cartezianul  A.  Gealincx 
(1624 — 1669),  se  nizui  să  modifice  această  hipoteză  şi  rezultatul 
fu  Ocazionalismul.  Tot  un  cartezian,  N.  Malebranche,  (1638—1715), 
cercând  să  netezească  dualismul  lui  Descartes,  susţinu  teoria  mi¬ 
stică,  că  toate  le  vedem  în  D-zeu,  care  însuş  e  locul  de  odihnă 


1  Windelband,  op.  cit.  I.  p.  17 1. 

1  Schwegler.  Istoria  filozofiei  IL  p.  15.  (trad.  rom.) 

3  Ueberweg,  Geschichte  der  n.  Phîlosophie  III.  pag.  48. 

al  spiritelor,  precum  spaţiul  e  locul  corpurilor.  D-zeu  cuprinde 
în  sine  şi  ideile  corpurilor,  după  cari  a  creat  întreaga  lume  cor¬ 
porală.  1 

Greşala  principală,  din  punct  de  vedere  filozofic,  în  sistemul 
lui  Descartes  e  neobservarea  unităţii  şi  contrazicerea  desfăşurată 
în  dualismul  substanţelor.  Astfel  ideia  unităţii  se  luptă  împotriva 
dualismului  şi  această  luptă  pretinde  cu  necesitate,  ca  dualismul 
lui  Descartes  să  fie  eliminat  şi  întregul  sistem  filozofic  să  se  trans- 
foarme. 

Trebuesc  examinate  mai  întâi  acele  deducţiuni,  cari  ies  la 
iveală  din  afirmaţia,  că  obiectele  sunt  fenomene,  a  căror  ultimă 
cauză  activă  e  D-zeu.  —  Nu-i  permis  a  atribui  obiectelor  nici  o 
activitate  proprie  şi  neatârnată,  chiar  dacă  s’ar  deosebi  şi  separa 
de  cauza  lor  ultimă  şi  ar  forma  existenţe  nouă  şi  neatârnate.  Ele 
se  reîntorc  din  nou  în  imperiul  puternic  al  celei  dintâi,  fără  sub¬ 
stanţa  D-zeirii  nu  înseamnă  nimic  şi  chiar  luate  în  sine,  nu  sunt 
nimic  şi  de  aceea  se  contopesc,  urmând  firii  lor,  la  un  loc  — 
mărgenit  şi  nedeplin  —  cu  cauza  lor,  precum  aceasta  din  urmă, 
e  nemărgenită  şi  deplină. 2  Ele  fac  parte  din  fiinţa  lui  D-zeu, 
după  cum  le-a  numit  odinioară  N.  Malebranche,  « Particip  aţintii 
nedepline  ale  fiinţii  divine »  şi  astfel  trebue  să  ni  le  imaginăm  ca 
moduri  ale  lui  D-zeu. 3 


E  evident,  că  lucrurile  nu  sunt  şi  nici  nu  pot  fi  substanţe  şi 
deoarece  cauza  lor  e  o  singură  fiinţă,  la  care  iau  parte  cu  toatele, 
nici  nu  pot  fi  opuse  fiinţei  lui.  Spiritele  şi  corpurile  sunt  moduri, 
ale  uneia  şi  aceleiaş  fiinţe.  Cu  toate  acestea  cele  dintâi  au  în¬ 
suşirea  cugetării  şi  cele  din  rândul  al  doilea  a  extinderii.  Cu¬ 
getarea  şi  extinderea  sunt  direct  opuse  una  celeilalte.  Dualismul 
acesta  rămâne  încă,  dar  nu  mai  e  cel  original,  dualismul  radical 
cartezian.  Cugetarea  şi  extinderea,  nu  mai  formează  ca  la  Des¬ 
cartes,  atributele  duor  substanţe  opuse,  ci  două  atribute  opuse, 
ale  uneia  şi  aceleiaş  substanţe.  D-zeu  posede  atât  atributul  cu¬ 
getării,  cât  şi  al  extinderii.  Obiectele  sunt  moduri  ale  lui  D-zeu, 
adecă  moduri  atât  ale  cugetării,  cât  şi  ale  extinderii.  Ca  moduri 
ale  cugetării,  întruchipează  lumea  spirituală,  iar  ca  moduri  al  ex¬ 
tinderii,  lumea  corpurilor,  lumea  materială.  Prin  urmare,  făcând 
concluzia  acestui  fel  de  deducere,  ajungem  ia  rezultatul,  că  lu¬ 


crurile  văzute  sunt  atât  spirite,  cât  şi  corpuri.  Susţinând  afirma¬ 
ţia,  că  singură  activitatea  e  unica  cauză  a  fiinţii  lui  D-zeu,  în 


cazul  acesta  putem  afirma,  că  lucrurile  nu  sunt  altceva,  decât  fe¬ 


nomene  ale  lui  D-zeu  în  extern,  şi  trebuesc  să  se  rapoarte  la 


1  Falckenberg,  geschîchte  der  n.  Philosophie  p.  97. 
’1  R.  Fischer,  op.  cit.  v.  I,  p.  6. 
s  Falchenberg,  op.  cit,  p.  96  şi  127. 

fiinţa  lui  D-zeu  ca  singuraticele  fenomene  la  cauza  lor.  Descartes 
explicase  că  fenomenele  nu  pot  avea  mai  multă  realitate,  decât 
cauza  lor,  ci  sau  egală,  sau  mai  puţină. 1  D-zeu  e  cea  mai  de¬ 
săvârşită  fiinţă,  singura  în  felul  său.  Lucrările  lui  sunt  prin  urmare 
cu  necezitate  mai  puţin  desăvârşite  decât  el;  şi  deoarece  nede¬ 
săvârşirea  se  manifestează  în  margeni,  astfel  apar  lucrurile  lui 
D-zeu  mărgenite,  determinate  şi  modificate.  Lucrurile  se  referă 
prin  urmare  la  D-zeu,  ca  efectul  la  cauză,  ca  nedesăvârşitul  la 
cel  desăvârşit,  ca  fiinţele  mărgenite  la  cele  nemărgenite  sau  mai 
pe  scurt,  ca  modurile  la  substanţă. 

Fiind  lucrurile  moduri  ale  lui  D-zeu,  nu  pot  fi  mai  mult 
creaturile  lui.  Ca  moduri  ele  sunt  fenomene  necesare  ale  puterii 
D-zeeşti  şi  tot  deodată  manifestări  necesare  ale  fiinţii  lui,  modu¬ 
rile  fac  parte  din  fiinţa  lui  D-zeu;  creaturile  sunt  fiinţe  de  altă 
natură,  diferite  de  fiinţa  lui  Dumnezeu.  Ca  moduri  se  contopesc 
cu  sfera  de  activitate  şi  cu  fiinţa  lui  D-zeu ;  ca  creaturi,  sunt 
făptuite  din  nimic,  prin  singura  voinţă  a  creatorului.  Nefiind  deci 
lucrurile  creaturi  ale  lui  D-zeu,  nici  D-zeu  nu  poate  fi  creatorul 
lor  şi  nici  activitatea  divină  nu  se  poate  numi  creatoare.  Cauza¬ 
litatea  divină  nu  se  poate  imagina  ca  voinţă,  ci  lucrurile  cari 
ne  împrejmuesc  sunt  numai  fenomene  necesare  ale  fiinţei  d  zeeşti 
şi  fiinţa  lui,  însuş  cauza  necesară,  care  nu  lucră  nici  după  sco¬ 
puri  conştiente  şi  nici  după  scopuri  inconştiente.  Nu  făptueşte 
după  scopuri  conştiente  sau  după  scopuri  voite,  deoarece  am¬ 
bele  presupun  voinţa  şi  noi  am  văzut  mai  sus,  că  cauzalitatea 
divina,  a  cărei  activitate  sunt  lucrurile,  nu  se  poate  imagina  ca 
voinţă.  Nu  lucră  nici  după  scopuri  inconştiente,  deoarece  în  cazul 
acesta  am  trebui  să  presupunem  oarecari  scopuri,  de  cari  ca  de 
nişte  puteri  imense  şi  ascunse,  ar  depinde  activitatea  lui  D-zeu, 
sau  prin  care  ar  fi  determinată.  Prin  urmare  trebuesc  eliminate 
toate  scopurile  din  cercul  de  activitate  a  Iui  D-zeu,  deoarece 
D-zeu  e  singura  cauză  făptuitoare,  n’are  valoare  şi  nici  înţeles, 
nici  un  fel  de  activitate  după  scopuri,  în  domeniul  şi  firea  lu¬ 
crurilor. 

Abstrângâdu-i-se  lui  Dumnezeu  toată  activitatea  lui  făptui¬ 
toare  —  voinţa  şi  scopul  —  ne  mai  rămâne  singura  concepţie 
curat  naturalistă  şi  noi  am  ajuns  astfel  la  acel  punct,  în  care  na¬ 
turalismul ',  oştindu-se  în  filozofia  lui  Descartes  cu  augustinismul , 
iese  biruitor.  Concepţia  lui  D-zeu  s’a  naturalizat  tot  mai  mult, 
Jână  când  în  urmă,  s’a  contopit  cu  concepţia  naturei  creatoare. 
Nici  nu  putea  fi  altfel.  Fiind  D-zeu  singura  şi  adevărata  sub¬ 
stanţă,  e  necesar,  ca  lucrurile  văzute  să  ne  apară  ca  modurile 

1  Fischer,  op.  cit.  I.  2.  p*  90. 

lui.  Fiind  cauza  divină  singura  şi  adevărata  activitate,  obiectele 
şi  lucrurile  nu  pot  fi  altceva,  decât  efectul  acestei  activităţi.  Cu 
cât  lucrurile  se  contopesc  mai  mult  Ia  un  loc,  cu  fiinţa  lui  D-zeu, 
cu  atât  şi  fiinţa  lui  se  împreună  mai  adânc  cu  natura  lucrurilor, 
apropiindu-se  încet  clipa  în  câte  o  minte  profundă  le  uneşte  pe 
toate  la  un  loc,  într’un  imens  nedespărţit,  fără  de  margeni.  Deus 
sive  natura.  Acest  punct  de  vedere,  această  contopire  lină,  e  nă¬ 
zuinţa  nedesluşită,  care  trece  aproape  inconştient,  desvoltându-se 
din  dualismul  lui  Descartes,  prin  toţi  urmaşii  lui  şi  realizându-se 
definitiv  în  mintea  clară  şi  ageră  a  lui  B.  de  Spinoza. 

Iată  marea  însemnătate  a  lui  Spinoza.  Deslegarea  şi  înţele¬ 
gerea  profundă  a  acestei  unităţi,  a  acestui  naturalism  monistic. 
11  taie  isteţ  o  fereastră,  în  zidul  filozofiei  dogmatice,  prin  zăbre¬ 
lele  căreia  fulgeră  în  adevărata  lui  lumină  orbitoare,  de  raze  albe, 
naturalismul.  Lui  îi  urmează  dârz,  Leibnitz  (164b — 1716),  cercuind 
în  oţele  trecerea  şi  puntea  dela  filozofia  dogmatică  la  raţiunea 
pură;  înaintea  lui  scapără  departe  în  zarea  gândirii —  Descartes, 
năzuind  prudent,  dar  cu  paşi  siguri  spre  Panteismul  Iui  Spinoza. 

B.  Spinoza,  e  de  origine  Evreu.  Străbunii  lui  vieţuiau  pe 
vremuri  în  Spania  portocalilor  în  muguri,  a  smochinilor  înfloriţi, 
a  măslinilor  palizi  şi  trişti,  în  Spania  cu  soare  mult,  cu  văi  um¬ 
broase,  cu  piscuri  îndrăzneţe  şi  albe,  în  Spania  doinelor  şi  se- 
guidilelor  pline  de  farmecul  duioşiei.  Evreii  vieţuiau  bine,  ocrotiţi 
de  legile  blânde  ale  regilor  portugezi  şi  domniţelor  spaniole.  Scriau 
chiar  cărţi  foarte  cetite:  Comentarii  la  Talmud  —  Moses  ben 
Maimon  — .  Poeţii  atingeau,  învăpăiaţi  de  dragoste,  strunele  lirei, 
amintindu-şi  de  valea  Iosafatului  şi  de  vârfurile  grandioase  ale 
tiermonului,  cu  umerii  candizi  şi  luminoşi;  de  eterna  cetate  a 
Ierusalimului  —  Iuda  Halevi,  lăudat  aşa  de  mult  de  Heine.  Mai 
târziu  Leo  Haebreul  şi  Levi  ben  Gerson  cucereau  ştiinţele  şi  alţii. 

Aceste  prielnice  condiţii  de  desvoltare  râmaseră  aceleaşi,  până 
ce  tronul  Spaniei  îl  urcă  încoronat  de  glorie  Ferdinand  Catolicul 
şi  soţia  sa  Elisabeta.  Evreilor  li-se  propuse  fără  de  veste  o  ale¬ 
gere  grea:  sau  trecerea  la  catolicism  sau...  exilul.  Eră  o  lovitură 
cruntă.  Ortodocşii  prinseră  voiniceşte  în  mână  toiagul  pribegiei, 
ceilalţi  îmbrâţişeară  de  formă  creştinismul,  exercitând  însă  pe  furiş 
jertfele  împăcării  şi  mâncând  în  pripă  mielul  pascal.  Când  în 
anul  1581  se  reînoî  legea  incviziţiei  neumane,  Evreii  părăsiră  în 
masse  peninsula ,  cu  soare  mult  şi  blând  de  altădată  şi  se  îrn- 
prăştiară  în  Turcia,  în  Franţa  de  sud,  în  Italia  şi  mai  cu  seamă 
în  Ţările  de  jos,  foarte  tolerante  în  chestiile  religionare  şi  pro- 
tivnice  neînfrânate  ale  peninsulei  Pireneice.  Motivele  sunt  foarte 
cunoscute  şi  se  pot  uşor  înprospâta  în  memorie,  făcând  o  ochire 
fugară  în  istoria  vitează  a  acestor  ţărişoare. 

Din  sămânţa  acestor  Evrei  emigraţi,  fără  patrie  şi  fără  grai 
statornic,  cari  aduceau  cu  sine,  pe  lângă  duioşia  legendelor  dulci 
spaniole,  fanatismul  religios  şi  ura  împotriva  asupritorilor  into¬ 
leranţi,  s’a  născut  Baruch  (Benedictus)  de  Spinoza  (di.  Spinosa) 
în  Amsterdam  (1632),  într’o  casă  aproape  de  sinagoga  Evreilor. 
Fiind  părinţii  Iui  negustori,  prin  urmare  oameni  cu  stare,  se  în¬ 
grijiră  să-l  crească  bine. 

Abecedarul  tânărului  Spinoza  fu  Talmudul,  plin  de  invec¬ 
tive  şi  injurii  împotriva  creştinilor.  Se  obicinuia  la  Evrei,  ca  copiii 
mai  talentaţi  să  fie  pregătiţi  pentru  cariera  rabinică.  Urmând 
talentelor  sale  şi  firei  cugetătoare,  tânărul  Evreu  părea  destinat 
pentru  cariera  aceasta  a  preoţiei,  a  servirei  sfintei  sfintelor  şi  da- 
tineior  religioase... 

Şcoala  în  care  se  preparau  aceşti  tineri  era  în  floare  şi  consta 
din  7  clase.  In  primii  ani  se  învăţau  elementele  limbei  evreice, 
biblia  şi  istoria;  în  anul  al  6-lea,  se  citea  gramatica  şi  Talmudul, 
iar  în  clasele  mai  superioare,  cele  mai  însemnate  comentarii  la 
Talmud.  Dascălii  lui  Spinoza,  în  cele  două  clase  din  urmă,  i-au 
fost  învăţatul  rabin  Manase  bea  Izrael  şi  foarte  vestitul  preşe¬ 
dinte  al  consiliului  rabinic  Sâni  Morteira.  Cu  aceşti  doi  luminaţi 
dascăli  ai  vremurilor  sale,  învăţă  Spinoza  să  citească  cu  strădu¬ 
inţă  Biblia  şi  Talmudul  şi  se  introduse,  setos  de  ştiinţă,  în  toate 
secretele  şi  adâncul  teologiei  Evreilor.  Afară  de  Biblie  şi  de 
Taimud,  se  mai  aprofunda  şi  în  înţelepciunea  Cutezătoare  a  Kab- 
balei,  din  care  îşi  închegă  mai  târziu  filozofia  evreiască  un  sistem 
teosofic,  care  se  rapoartă  Ia  religia  mozaică,  precum  Qnoza  la 
creştinism  şi  Neo- Platonismul  la  filozofia  greacă  —  păgână. 

Astfel,  cu  ajutorul  filozofiei  Evreilor,  ajunse  Spinoza  aproape 
inconştient  până  la  margenile  filozofiei  mai  nouă.  Nu  se  poate 
afirma,  că  el  în  scrierile  sale  de  mai  târziu  s-ar  fi  adăpat  din  iz¬ 
voarele  Kabbalei,  cum  se  susţine  de  unii,  nu;  mersul  gândirii  lui 
era  cu  totul  altul,  lată  cum  se  exprimă  Spinoza  despre  Kabba- 
lişti:  Am  mai  cetit  încă  câţiva  Kabbalişti  şi  nu  mă  pot  mira  în¬ 
deajuns  de  prostiile  lor »  1  Da,  Spinoza  a  studiat  cu  sârguinţă  în¬ 
ţelepciunea  cărţilor  şi  Teosofia,  dar  cu  rezultat  negativ.  El  de¬ 
veni  sceptic.  Rabinul  era  învăpăiat  de  dorul  cunoaşterii  lui  Dzeu 
şi  al  naturii,  dar  această  sete  mistuitoare  n’a  fost  in  stare  să 
i-o  aline  nici  Biblia,  nici  Talmudul  şi  nici  filozofia  mistică  a  Kab¬ 
balei  . . . 

Pentru  înmulţirea  cunoştinţelor  îi  era  necesară  cunoaşterea 
limbei  latine.  Studiile  ciassice  le  şi  începu  cu  câţiva  profesori 
de  o  mai  mică  însemnătate  şi  le  continuă  strălucit,  cu  vestitul 

1  si>  inozzi*.  Ti  act.  Teolog.  Polit*  c\tp»  IX. 

cunoscător  al  anticităţii  greco-romane,  Franz  van  den  Ende.  Dânsul 
era  vestit  printre  şcolarii  săi,  nu  numai  pentru  distinsele  sale  cu¬ 
noştinţe,  referitoare  la  fineţele  limbei  latine,  ci  şi  pentru  germenul 
necredinţii,  pe  care  obicinuia  să-l  samene  în  ogoarele  fragede  ale 
elevilor  săi.  La  truda  grea  a  învăţării  era  ajutat  şi  de  fiica  sa, 
Clara  Maria,  care  de  câte-ori  profesorul  era  împiedecat  la  ţinerea 
lecţiilor,  fiind  medic,  îl  înlocuia  cu  iscusinţă.  Şi  poate  eleganţa 
predării  sau  argintul  de  o  duioasă  muzică  al  glasului,  sau  alba¬ 
strul  umed  al  ochilor  fascinători  ai  profesoarei,  îi  atrăgeau  pe 
elevi  mai  din  greu  la  studiu  şi  se  spune  că  zelul  tânărului  Spi- 
noza,  cu  ochii  mari  de  păcură  sclipitoare,  sub  fruntea  largă,  cer- 
cuiţi  de  sprâncenile  cutezătoare,  Şpinoza  cu  faţă  măslinie  şi  blândă, 
nu  ar  fi  fost  mai  mic  la  studiul  sintaxei  încâlcite  latine,  ca  la 
dragoste  tăinuită  şi  aprinsă...1  Dar  stilul  său  îngrijit  latin  ne 
vorbeşte,  că  nu  dragostea  dulce  a  ochilor  umezi  era  idealul  lui 
fulgerător. 

Spiritul  ce  stăpânea  în  casa  lui  Ende  avu  o  infiuinţâ  hotă- 
rîtoare  asupra  desvoltării  intelectuale  a  lui  Spinoza.  Credinţa 
adânc  înrădăcinată  în  inima  plăpândă,  de  copil  sentimental,  se 
spulberă  pe  câmpul  vast  al  gândirii.  Părinţii  nu  priveau  cu  ochi 
liniştiţi  cărările  preţipişe  ale  fiului  lor,  şi  cu  blânde  mustrări  pă¬ 
rinteşti  se  năzuiau  să-l  ademenească  din  calea  pierzării.  Spinoza 
avu  grele  lupte  sufleteşti ;  în  faţa  lui  se  desluşiau  două  lumi, 
inima  lui  fîi  cuprinsă  de  valul  îndoelii,  în  mintea  lui  zbucnesc 
lupte  mari,  patimi  oţelite.  Înaintea  ochilor  sclipitori  de  nerăbdare, 
se  desprinde  o  caie  largă,  cu  cuprinsuri  nemărgenite  de  hotare, 
un  cer  adumbrit  de  iubirea  universală;  îndărătul  lui,  în  zarea  în¬ 
depărtată,  se  înfiripă  o  lume  blândă  şi  mică,  părinţii  cu  mustrări 
duioase,  templul  cu  sfeşnicile  aurite  cu  7  braţe,  sfânta  sfintelor, 
muzica  plângătoare  a  psalmilor  suirii,  amintirea  pribegiei  din  Egipet, 
sicriu)  cu  legile  sacre,  mana  izvorîtă  din  afunzimile  violete  ale 
bolţilor,  văile  Iordanului  cu  undele  limpezi,  Ierusalimul  cu  tem¬ 
plul  lui  Solomon,  zidit  din  aur  şi  din  fildeş,  ca  un  vis  de-argint 
întruchipat  din  crini  pe  cuhnile  Hermonului . . .  Sentimentul  se 
oşteşte  cu  raţiunea,  dragostea  trecutului,  plină  de  poezia  gingaşă 
a  Tării  făgăduinţii,  cu  iubirea  grandioasă  a  Universului,  închegat 
într’o  desăvârşită  unitate:  Deus  sive  natura.  Şi  cea  din  urmă  — 
învinse.  Raţiunea  birui  pe  apostolul  credinţii,  inima  bătu  mai  pu¬ 
ternic.  mai  des;  ochii  se  deschiseră  mari  şi  cuminţi  în  faţa  se¬ 
cretelor  firii... 

Cunoştinţa  limbei  latine  îi  oferi  un  domeniu  larg  al  cunoa¬ 
şterii  filozofiei  classice  şi  mai  nouă  şi  totdeodată  îl  oţeli  în  lupta 


1  K.  FUc hei*,  op.  cit.  p.  124. 


83 


purtată  de  raţionalişti  împotriva  ştiinţei  Biblice  şi  a  Talmudului. 
Abraham  iben  Ezra  şi  Qersonides  îi  erau  antecesori  vestiţi,  ase¬ 
menea  şi  Iosif  del  Medigo.  De  sigur  că  l-a  influinţat  mult  pe  tâ¬ 
nărul  Spinoza  pilda  lui  Uriel  Acosta .  (Poetul  german  K-  Gutzkor 
l-a  şi  eternizat  în  tragedia  sa  întitulată  Uriel  Acosta). 


U.  Acosta  îşi  trăgea  originea  dîntr’o  familie  evreiască,  fiind 
crescut  în  spiritul  bisericii  romano-catolice.  Din  convingere  pă¬ 
truns  de  adevărurile  Vechiului  Testament,  trecu  în  Amsterdam 
din  nou  la  Iudaism,  în  care  oraş  se  refugiase,  venind  din  Oporto. 
Curând  după  aceea,  fulgeră  din  nou  împotriva  Bibliei  şi  Talmu¬ 
dului.  Comunitatea  evreilor,  în  frunte  cu  Rabinii,  îl  excomunică 


pe  un  timp  de  15  ani.  După  intervalul  acesta,  îşi  retractă  săr¬ 
bătoreşte  înaintea  sinagogei  invectivele,  dar  fu  excomunicat  din 
nou,  a  doua  oară,  pentru  doctrinele  sale  false,  pe  cari  le  împră¬ 
ştia  cu  mare  dărnicie.  După  7  ani  de  exil  şi  de  durere,  supu- 
nându-se  unei  căinţe  aspre,  prescrisă  de  Talmud,  fiind  lovit  cu 


39  de  lovituri  de  bice  pe  treptele  sinagogei  şi  călcat  în  picioare 
de  mulţime,  fu  primit  din  nou  în  sânul  credincioşilor.  Sunt  con¬ 
vins,  că  şi  tinărul  Spinoza,  indignat  va  fi  zărit  cu  ochii  săi  această 
procedură  barbară  şi  îi  va  fi  lăsat  urme  adânci.  U.  Acosta  în 


curând  după  evenimentul  acesta  se  sinucise,  lăsând  în  urma  lui 


o  lucrare  autobiografică,  care  s’a  tipărit  abia  după  moartea  lui 
Spinoza,  întitulată  « Exemplar  humanae  vitae ». 


Spinoza  prinse  să  se  retragă  din  comunitatea  Evreilor.  Cer¬ 
ceta  foarte  arareori  sinagoga  şi  poate  demonstrativ,  mai  ade¬ 
seori,  bisericile  pompoase  creştine,  asociindu-se  cu  gândul  mai 
mult  la  aşanumiţii  Menoniţi  şi  Collegianţi ,  luptători  aprigi  îm¬ 
potriva  dogmelor.  Dar  această  atragere  faţă  de  ei  nu  era  o  con¬ 
vingere  intimă,  ci  numai  o  pretenie.  Tot  în  timpul  acesta,  în  felul 
de  cugetare  al  lui  Spinoza,  se  dedeau  lupte  mari.  Dorul  de  ştiinţă 
îl  răpeşte  pe  nesimţite  din  noianul  de  legi  ale  Talmudului  şi  în 
vârtejuri  furtunoase  îl  aruncă  în  scrierile  Tui  Descartes.  Din  tal- 
mudistul  de  odinioară,  răsare  filozoful,  din  scepticul  rece,  carte¬ 
zianul  ager.1 


Trecerea  lui  Spinoza  dela  filozofia  Evreilor,  la  Descartes, 
fu  împreunată  cu  desbinarea  totală  din  comunitatea  sinagogei. 
N’o  dorea  însă  nici  Spinoza  şi  nici  sinagoga,  care  recunoştea 
în  el  spiritul  profund,  înfrăţit  cu  o  rară  bunătate  a  inimii.  Câţiva 
prieteni  îl  ademeniră  chiar  la  o  convorbire  intimă  despre  natura 
ui  Dzeu,  despre  nemurirea  sufletului  şi  despre  realitatea  înge¬ 
rilor.  Spinoza  ocoli  ori  şi  ce  desluşire.*  « aveţi  pe  Moisi  şi  pe 
Profeţi».  Inzistându-se  mai  mult  asupra  întrebării,  Spinoza  se  ex- 


1  Fischer,  op,  cit.  p.  109. 

primă  precis  şi  clar,  că  după  relatările  Bibliei,  Dzeu  e  corporal, 
îngerii  sunt  fantoame  şi  sufletul  nu-i  altceva  decât  un  simplu  prin¬ 
cipiu  al  vieţii.  De-aci  înainte  începură  ameninţările  şi  blestemele! 

Spinoza  fu  chemat  înaintea  sinedriiilai  şi  ameninţat  cu  exco¬ 
municarea.  Ameninţări  zadarnice.  Evreii  cunoşteau  foarte  bine  şi 
alte  mijloace.  Rabinii  îi  oferiră  o  remuneraţie  de  1000  fl.  anual, 
dacă  va  rămânea  şi  mai  departe  în  comunitatea  lor  şi  va  cerceta 
mai  adeseori  sinagoga.  Spinoza  respinse  demn  oferta  făcută.  El 
nu  căuta  mişeleşte  banul,  ci  adevărul  şi  lumina.  Nici  sfaturile 
părinteşti,  nici  ameninţările  brutale  şi  nici  mituirile  josnice,  nu-1 
convertiră.  Existau  mijloace  şi  mai  violente  şi  mai  fanatice.  După 
spusele  lui  Bayle ,  un  Evreu  fanatic  încercă  chiar  un  atentat  îm¬ 
potriva  vieţii  lui  Spinoza.  Ieşind  din  teatru,  îi  răni  cu  un  pumnal 
ucigaş  în  faţă.  Se  vorbeşte  şi  de  un  al  doilea  atentat. 

Izgonit  de  pretutindeni,  îşi  află  sălaş  sub  acoperemântul  prie¬ 
tenului  şi  dascălului  său  F.  von  den  Ende.  Aici  primi  el  o  in¬ 
vitare  din  partea  sinagogei,  ca  să  apară  înaintea  sinedriului  spre 
justificare.  El  se  şi  prezentă  senin,  fără  şovăire.  Rabinii  încercară 
încă  odată  prin  promisiuni  şi  ameninţări,  să  se  convingă  dacă 
nu  şi-a  schimbat  părerile.  Neajungând  la  nici  un  rezultat,  rostiră 
asupra  capului  său  excomunicarea  cea  mică,  exilându-1  din  comu¬ 
nitatea  izraelită,  pe  timp  de  30  de  zile.  Neretrăgându-şi  nici  după 
acest  termin  vederile  sale  filozofice,  ii  aplicară  cea  mai  grea 
pedeapsă,  care  îi  era  posibil  sinagogei  să  o  aplice  faţă  de  cei 
renitenţi.  Era  tocmai  în  anul  1656  Iulie  27  sau  după  socoteala 
Evreilor,  anul  5416  luna  Ab,  când  sinagoga  rosti  asupra  rene¬ 
gatului  Spinoza  excomunicarea  cea  mare  sau  aşanumitui  « Cherem ». 
Citez  din  curiozitate  şi  pentru  dovedirea  intoleranţei  Evreilor  o 
parte  din  formula  de  excomunicare: 

«Domnii  (stăpânii)  sfatului  preoţesc,  vă  aduc  vouă  la  cu¬ 
noştinţă,  că  ei  cunoscând  de  mult  faptele  şi  cugetele  ruşinoase 
ale  lui  Baruch  de  Espinoza,  au  năzuit  şi  s’au  ostenit  ca  să-l  con¬ 
vertească.  Deoarece  n’au  ajuns  la  nici  un  rezultat,  ci  dinpotrivă, 
s’au  convins  mai  sigur  despre  toate  relele  şi  rătăcirile  lui  vestite 
prin  graiu  şi  prin  faptă,  ceeace  o  pot  dovedi  înaintea  iui  mărturii 
vrednice  de  credinţă,  au  deliberat  despre  toate  acestea  înaintea 
rabinilor  şi  au  hotărît  cu  unanimitate,  ca  pe  acest  Spinoza  să-i 
alunge  din  comunitatea  lui  Izrail,  cu  următoarea  anatemă:  După 
sfatul  îngerilor  şi  hotărîrea  celor  sfinţi  îl  excomunicăm,  îi  alungăm, 
îl  afurisim  şi-l  blăstămăm  noi,  pe  B.  de  Spinoza  cu  consimţă¬ 
mântul  lui  D-zeu  şi  al  acestei  comunităţi,  în  faţa  sfintelor  cărţi 
ale  legii,  cu  toate  afuriseniile  cari  stau  scrise  în  lege;  cu  exco¬ 
municarea  cu  care  a  excomunicat  losua,  Ierihonul,  cu  blestemul 
cu  care  a  blestemat  Eliseu  copiii  şi  cu  toate  afuriseniile,  cari  stau 

scrise  în  lege.  Ziua  şi  noaptea  să  cază  asupra  lui  blestemul. 
Blestemul  să  planeze  de  asupra  lui,  când  doarme  şi  când  se 
sccală.  Blestemat  să  fie  când  întră  şi  când  iese  din  casă,  să  nu-1 
ierte  Domnul !  El  îşi  va  aprinde  mania  şi  urgia  asupra  omului 
acestuia,  încărcat  de  toate  blestemele,  cari  sunt  scrise  în  cartea 
legii.  El  va  stârpi  numele  lui  de  sub  ceruri  şi  spre  perzarea  lui, 
îl  va  despărţi  de  toate  seminţiile  lui  Izrail,  cu  toate  blestemele 
cerului,  cari  sunt  scrise  în  cartea  legii.  Voi  însă,  cari  ţineţi  la 
D-zeu,  Domnul  nostru,  veţi  vieţui  împreună.  Păziţi-vă,  ca  nimeni 
din  voi  să  nu-1  agrăiască,  nimeni  să  nu-i  ofere  vre-un  dar,  nimeni 
să  nu  locuiască  cu  el  sub  un  acoperemânt  şi  nimeni  să  nu  ce¬ 
tească  vre-o  carte  pe  care  o  va  scrie  el  ■■>...  etc. 1 


împotriva  acestor  atacuri  neumane  ale  sinagogei,  Spinoza  se 
apară  întro  Apologie  scrisă  în  limba  spaniolă,  care  nu  ni-s’a 
păstrat.  Se  spune,  că  în  cartea  aceasta  Spinoza  şi-ar  fi  apărat 
sunetele  sale  de  vedere,  aruncând  Evreilor  în  faţă  dispreţul. 
Rabinii  nu  erau  mulţumiţi  numai  cu  excomunicarea,  ci  în  frunte 
cu  rabinul  Iacob  Morteira,  pretinseră  dela  magistratul  din  Am¬ 
sterdam  alungarea  lui  Spinoza  şi  deoarece  Evreii  însemnau  mult 
în  administraţia  oraşului,  magistratul  îl  şi  exilă  pe  vre-o  câteva 
luni  din  Amsterdam. 


Marele  aconfesionist,  care  nu  mai  făcea  parte  din  comuni¬ 
tatea  lui  Izrail,  dar  nu  intrase  nici  în  sânul  bisericii  creştine, 
trebui  să  se  obicinuiască  cu  urgia  reprezentanţilor  ambelor  con¬ 
fesiuni.  Anii  1656 — 1661  îi  petrecu  el  în  apropiere  de  Amsterdam, 
adăpostit  la  un  prieten  al  său,  într’o  casă  la  ţară.  Acest  prieten 
făcea  parte  din  acei  protestanţi  obidiţi,  pe  cari  îi  condamnase 
de  eretici  sinodul  dela  Dortrecht  (Arminianii).  Acelaş  sinod  şi  în 
acelaş  an,  în  care  fii  excomunicat  Spinoza,  condamnă  şi  filozofia 
antecesorului  său,  filozofia  lui  Descartes.  Astfel  urgisitul  Evreu, 
află  sălaş  la  creştinii  condamnaţi. 3  în  timpul  acesta  Spinoza  se 
aprofunda  în  filozofia  lui  Descartes,  retrăgându-se  cu  prietenul 
său  la  Rhynsburg  şi  în  anul  1661  trimise  prietenului  său  din 
Londra,  Oldenburg,  cu  care  şi  purtă  el  o  corespondenţă  mai 
lungă,  un  fragment  din  Etilica  pe  care  cu  2  ani  mai  târziu  o 
aflăm  citată  în  manile  lui  Simon  Bries. 

Pentru  susţinerea  vieţii  desprinsese  tocirea  sticlelor  optice 
şi  a  diamantelor.  Cu  toate  că  suferea  mult  din  cauza  sănătăţii 
sale  debile,  totuş  lucra  cu  cea  mai  mare  încordare.  Bucurii  lu¬ 
meşti  nu  avea  şi  nici  nu  cunoştea  plăcerile  rafinate.  în  această 
linişte  de  sihastru,  în  această  mulţumire  senină  şi  patriarhală, 


1  Fischer,  op-  cît.  p.  113;  Freudeuthal,  Spinoza  p.  43, 
•  Fischer,  op.  cit.  p.  116. 

încolţea  în  mintea  lui  grandioasa  unitate  a  universului,  morala 
iubirii,  panteismul . 

Vestea  înţelepciunii  lui  ajunse  departe.  Prinţul  Karl  Ludwig 
îl  învită  pe  Spinoza  ca  profesor  la  universitatea  din  Meidelberg. 
Spinoza  respinse  foarte  prudent  invitarea,  cu  următorul  răspuns 
(1673) : 

«Dacă  a-şi  fi  avut  vre-odată  dorinţa  ca  să  ocup  un  post  de 
profesor  academic,  naş  fi  putut  primi  altul,  decât  acela  pe  care 
mi-1  oferă  Maiestatea  Ta  şi  mai  ales  pentru  libertatea  filozofării, 
care  mi  se  garantează  şi  pentru  dorinţa  mea  de-a  vieţui  sub  stă¬ 
pânirea  unui  principe,  a  cărui  înţelepciune  o  admiră  lumea  întreagă. 


Dar. deoarece  eu  n’am  avut  nici  odată  aplicaţie  necesară,  de  a 
propune  şi  învăţa  în  public,  nu  mă  pot  hotărî  ca  să  prind  această 
ocaziune  favorabilă,  deşi  mi-am  cumpănit  mult  în  cuget,  ideia 
aceasta.  Primind  postul  de  dascăl  al  tinerimii,  a-şi  fi  silit  să-mi 


las  la  o  parte  cercetările  mele  filozofice.  Al  doilea,  nu-mi  pot  da 


seama,  în  ce  margeni  este  îngrădită  libertatea  filozofării?  De¬ 


oarece  neînţelegerea  nu  izvoreşte  din  zelul  aprig  al  unora  pentru 
religie,  ci  din  felurite  patimi  şi  din  zelul  de  ceartă  al  oamenilor, 


cari  toate  şi  chiar  şi  aceia  ce-ai  spus-o  cu  dreptate,  obicinuesc 
să  o  întoarcă  şi  să  o  condamne.  Deoarece  eu  am  făcut  toate 


experienţele  acestea  în  vieaţa  mea  privată,  cu  atât  mai  mult 
mi-ar  fi  dat  să  le  simt  într’o  carieră  publică.  Prin  urmare,  cum 
se  poate  vedea,  nu-i  nădăjdea  într’un  traiu  mai  uşor  şi  fără  grije, 
motivul  care  mă  îndeamnă  la  retragere,  ci  dragostea  mea  pentru 
linişte,  pe  care  nădăjduesc  să  mi-o  mai  reţiu  încă,  cât  timp  mă 
voiu  abţine  dela  o  activitate  publică». 


Astfel  retras  de  sgomotul  mistuitor  al  lumii,  îşi  vieţuia  zilele 
singur,  cufundat  în  meditaţiunile  sale.  Lucrând,  cugetând  întra¬ 
ripat  de  sborul  uriaş  al  fantaziei,  se  simţea  fericit  şi  liber;  în 
asemenea  clipe  era  el  adevăratul  Spinoza.  Nopţi  întregi,  de-arândul, 
lucra  fără  întrerupere  şi  adeseori  zorile  rumene,  învestmântate 
în  petale  de  trandafiri  albi,  ca  spuma  mării,  se  odihneau  pe 
fruntea  trudită  de-o  îndelungă  răbdare  şi  muncă.  Pe  cât  de  liniştit 
i-a  fost  traiul,  atât  de  sumbru  i-a  fost  şi  sfârşitul.  De  20  de  ani 
suferea  cu  plumânii,  suferea  mult,  durerea  îi  fărâmase  trupul  şi 
totuş  nu  se  jeli  şi  nu  se  plânse  nimănui. 

Era  într’o  Duminecă  de  23  Februarie  anul  1677,  când  Spinoza 
după  obiceiul  său,  se  coborî  din  odaia  sa,  să  discute  cu  stăpânii 
casei.  Dr.  Meyer,  medicul  şi  prietenul  său,  îi  recomandase  o 
mâncare  întăritoare,  pe  care  o  şi  gustă  cu  obicinuita  sa  tihnă. 
După  prânz,  când  căsenii,  Van  der  Spyk  cu  soţia,  se  întoarseră 
dela  biserică,  aflară  îndureraţi,  că  Spinoza  răposase  în  braţele 
prietenului  său,  Dr.  Meyer . 


87 


Astfel  se  stinse  de-o  moarte  lină,  acest  mare  cugetător  al 
veacurilor.  Nici  flori  albe,  nici  cununi  de  mirt,  nici  plânsetul 
fioros  al  organelor,  nici  De  profundis,  nici  glasul  tremurător  al 
preoţilor  cu  barbe  albe,  nu-i  adumbriră  cea  din  urmă  cărare,  în 
această  sbuciumată  vale  a  plângerii. 

Singur,  cu  ochii  îndreptaţi  vecinie  spre  necuprinsul  albastru 
al  bolţilor,  el  îmi  face  impresia  unui  pisc  colosal,  pe  care  nu-1 
pot  clăti  din  impozanta  lui  maiestate,  nici  ploile  şi  nici  vânturile. 
El  nu  blastămă,  ci  binecuvântă,  nu  huleşte,  ci  glasul  lui  e  o  du¬ 
ioasă  poezie  a  cugetării,  nu  ureşte,  ci  predică  iubire  şi  armonie 
universală.  Un  rege  al  gândirii,  un  Socrate  al  suferinţii,  un  poet 
sentimental  dar  exact,  un  cântăreţ  al  firii  zărită  prin  prizma 
gândrii  şi  a  matematicei,  el  se  stinge  împăcat  cu  sine,  pierzându-se 
în  D-zeire,  după  cum  şi-a  imaginat-o  el,  în  adâncul  vast  al  undelor 
şoptitoare  ale  mărilor  tălăzuite,  împrejmuit  ca  de-o  amintire  sfântă 
de  pe  vremuri,  de  parfumul  crinilor  şi  al  liliecilor  înfloriţi  şi  umezi... 

(Va  urma).  /.  BVOŞU. 


ROMÂNII  ŞI  RUTENII  ÎN  BISERICA  GR.-OR.  DIN 

BUCOVINA. 


—  Spicuiri  din  istoria  Românilor  bucovineni.  — 


I. 


Decând  a  ajuns  o  parte  din  vechea  Moldovă  sub  sceptrul 
Habsburgilor,  n’a  trăit  zile  aşa  de  fericite,  cum  s’ar  crede.  Din 
bogăţia  darurilor  Austriei  <feiix»  s’au  revărsat  prea  puţine  raze  de 
fericire  asupra  Bucovinei ;  azi  avem  o  Bucovină  economiceşte 
stăpânită  de  Evrei,  o  Bucovină  locuită  de  foarte  multe  şijdiferite 
naţiuni,  o  adevărată  Austrie  în  miniatură,  iar  în  biserica  ortodoxă, 
dominantă  şi  azi,  două  popoare  împreunate  prin  aceeaş  credinţă 
sub  un  singur  cap  bisericesc  - —  nu  trăiesc  în  armonie.  Frămân¬ 
tările  luptelor  naţionale  ce  trebue  fatalminte  să  poarte  Românii 
cu  Rutenii  se  restrâng  într’o  formă  sau  într’alta  şi  asupra  vieţii 
lor  bisericeşti.  Unii,  aducându-şi  aminte  de  trecutul  lor  în  astă 
ţară  a  lor,  cearcă  să-şi  apere  şi  păstreze  vechile  lor  drepturi  isto¬ 
rice,  ceilalţi  înmulţiţi  şi  întăriţi  printr’o  rapidă  creştere,  tind  a  se 
afirma  tot  mai  mult  în  dauna  celor  dintâi.  Orice  s’ar  zice,  oricât 
s’ar  accentua  pacea  şi  buna  înţelegere  între  Români  şi  Ruteni, 
de  câteva  decenii  încoace  există  o  luptă  între  ei,  din  ce  în  ce 
tot  mai  aprigă,  şi  faptul  că  aceste  două  naţiuni  se  închină  în  acelaş 

lăcaş  sfânt  lui  Dzeu,  nu  le  împiedecă  de  a  se  desvolta  în  privinţa 
naţională  fiecare  în  felul  său,  şi  nu  spre  bucuria  reciprocă.  Gân- 
dindu-ne  la  trecut  nu  putem  aştepta  fără  îngrijare  viitorul  nea- 
mului  românesc  din  Bucovina.  Pe  când  trăiau  la  apusul  veacului 
al  XVllI-lea  în  Bucovina  aproape  numai  Români  sau,  cel  puţin 
în  număr  atât  de  mare,  încât  locuitorii  de  altă  naţionalitate  dis¬ 
păreau,  azi  Românii,  după  statistica  oficioasă,  sunt  întrecuţi  de 
Ruteni  în  privinţa  numerică.  Şi  s’au  auzit  glasuri  din  partea  Ru¬ 
tenilor  cerând  despărţirea  ierarhică  de  Români,  despărţire  care 
probabil  n’ar  promova  bunăstarea  bisericei  ortodoxe  până  acum 
unită  în  sine,  dar  ar  putea  aduce  Românilor  sub  împrejurări  pri¬ 
elnice  mai  mult  folos  în  direcţia  naţională ,  decât  un  traiu  comun, 
decât  o  împreună  vieţuire  pururea  învrăjbită  cu  Ruteni. 

In  cei  mai  bine  de  100  ani  decând  e  supusă  Bucovina  pa- 
jurei  cu  două  capete  s’au  schimbat  multe,  multe...  Pccând  la  1774 
aveam  un  popor  românesc  tare,  care  ştia  că  el  e  stăpân  în  Bu¬ 
covina,  azi  li  se  dispută  Românilor  şi  dreptul  de  a  fi  cel  mai 
tare,  cel  mai  număros  şi  cel  mai  de  frunte  element  al  ţărişoarei 
lor.  Nici  chiar  biserica  să  nu  le  rămână  intactă  lor;  se  cere  azi 
o  despărţire  o  desbinare  a  bisericei  şi  o  împărţire  a  patrimo¬ 
niului  ei.  Dar  nu  era  totdeauna  aşa.  Era  o  vreme  când  biserica 
ortodoxă  se  chema  biserica  românească  din  Bucovina,  şi  avea 
sa  se  apere  biserica  numai  contra  catolicilor,  şi  biruinţa  le-a 
fost  destul  de  uşoară.  Acum,  trăim  alte  vremuri ! 

Pe  timpul  anexării  Bucovinei  la  Austria  nici  nu  putea  fi 
vorba  de  divergenţe  naţionale  în  populaţiunea  ortodoxă  —  sin¬ 
gura  populaţiune  în  ţară  —  din  simpla  cauză  că  atunci  nu  exista 
încă  o  «chestie  ruteană  •.  Avea  însă  să  înfrunte  biserica  ortodoxă 
în  timpul  cât  a  fost  Bucovina  împreunată  cu  Gaiiţia  (1786— 1849) 
încercările  de  proselitism  ale  catolicilor,  dornici  de  a  câştiga  şi 
acest  colţ  de  ţară  «schismatic»  pentru  arhiepiscopatul  latin  din 
Lemberg. 

Pe  la  1774  Bucovina  stătea  sub  ocârmuirea  ierarhică  a  me- 
tropolitului  din  laşi,  însă  pela  1781  mitropolitul  din  Iaşi  îşi  perde 
orice  ingerinţă  asupra  bisericei  bucovinene,  care  a  rămas  sub  con¬ 
ducerea  episcopului  ei  din  Rădăuţi.1  La  1782  se  mută  reşedinţa 


1  Eusebie  Popovici.  Istoria  bisericeasca  trad.  rorn.  Bucureşti  1901  II.  pag.  484, 
N.  Iorga,  Geschichte  des  rumanischen  Volkes  im  Rahmen  seiner  Staatsbildungen 
Ciotha  1905  v.  II.  pag.  186. 

episcopală  Ia  Cernăuţi  şi  1783  fu  supus  episcopul  Bucovinei,  în 
cele  dogmatice  negreşit:  «in  dogmaticis  et  mere  spiritiialibus>, 
arhiepiscopului  din  Carloviţ.1  Arhiepiscopul  din  Carloviţ  era  prea 
departe  decât  să  fi  putut  avea  o  influinţă  hotărîtoare  asupra 
bisericeî  din  Bucovina,  care,  ca  ori-unde  între  Români,  avea  un 
rol  important  într’ale  culturei.  Şi  ceice  ar  fi  putut  avea  o  înrâu- 
rinţă  asupra  ei  nu  s’au  prea  amestecat  în  trebile  confesionale. 
Generalii  Spleny  şi  mai  târziu  Enzenberg2  şi-au  dat  silinţa  să 
împace,  unde  era  posibil,  biserica  ortodoxă  şi  prin  ea  întreaga 
populaţie  română,  cu  schimbarea  situaţiei  pricinuită  prin  anexare. 
Generalii  erau  în  prima  linie  slujitorii  şi  supuşii  Împărătesei  Maria 
Therezia  şi  apoi  ai  lui  losif  11-lea,  care  era  pentru  ei  înainte  de 
toate  comandantul  suprem,  «oberster  Kriegsherr  »,  si  poruncile 
lui  trebuiau  împlinite  fără  zăbavă.  Spleny  a  venit  în  ţară  cu  po¬ 
runca  de  a  organiza  milităreşte  cel  mai  proaspăt  petec  de  pământ 
al  Austriei.  El  nu  întreba,  cutn  a  ajuns  acest  colţ  de  ţară  în  mâna 
Austriei,  ce  drepturi  hărăzite  sau  nehărăzite  ar  avea  Austria  asupra 
lui,  el  nu  cerceta  dacă  i-a  violat  dreptul  cuiva  sau  nu ;  el  ştia,  că 
aceasta  ţărişoară  e  de  aci  încolo  a  Imperiului  austriac  şi  şti  i,  că 
are  poruncă  să  o  organizeze  şi  administreze.  Ştia  însă  şi  el,  cât 
şi  cei  ce-I  trimiseră,  că  trebue  şterse  urmele  cari  amintesc  pro- 
vinţei  celei  nouă  trecutul  său  apropiat;  şi  dacă  nu  se  poate  înă- 
bu  şî  orice  şoaptă  tainică  a  trecutului,  nici  nu  se  poate  şterge  cu 
totul  trecutul  din  amintirea  oamenilor,  îşi  dădea  totuş  generalul 
trimis  de  curtea  împărătească  din  Viena  seamă,  că  va  trebui  să 
rupă  podurile  cari  leagă  ţara  de  trecut,  va  trebui  să-i  îndrume 
pe  locuitori  la  un  traiu  nou,  menit  să  dea  uitării  viaţa  de  odini¬ 
oară,  pecând  era  Bucovina  încă  ţară  «barbară».  Şi  acest  traiu  nu 
trebuia  să  fie  ademenitor.  S’au  început  deci  reforme  în  spirit 
austriac. 


1  Eus.  Popovici,  loc.  cit. 

-  Totuş  despre  Enzenberg  ni -se  spune,  că  odată  îngrijat  fiind  de  soartea  bi se¬ 
ricei  imite  — -  din  cauză  că  treceau  mulţi  la  ortodocşi  —  ar  fi  propus  să  se  clădească 
mai  multe  biserici  unite  şi  să  se  aducă  preoţi  din  Blaj  pentru  Uniţi  Cf.  H.  1.  Bidermann 
?>Die  Bukowina  unter  osterreichischer  Verwaltung  1775-1875.  Lemberg  1376  2.  Aufl. 
pg.  73.  —  Vom  mai  avea  ocazie  de  a  vorbi  de  aceasta;  de  altfel  nici  Enzenberg  nu 
prigonea  pe  Ortodocşi  şi  ţinea  cât  mai  mult  să  tui  supere  poporul  autohton,  precum  şi 
comandantul  trupelor  cari  a  ocupat  Bucovina  n  îndemna  pe  soldaţi  „gegeu  die  Land- 
einwohner  beliebt  und  gefâlltg  zu  sein". 

Spleny  cu  o  deosebită  râvnă  cercă  a  se  familiariza  cu  îm¬ 
prejurările  din  noua  provinţă,  a  cunoaşte  ţara  şi  locuitorii,  şi  în 
scurt  timp  propuse  multe  reforme  menite  de  a  da  ţării  o  nouă 
înfăţişare.  Cu  acest  prilej  alcătui  el  o  descriere  a  Bucovinei  spre 
a  ilustra  şi  sprijini  proiectele  sale  reformatorice.  Şi  în  această 
descriere  de  multeori  nu  e  încântat  de  stările  din  Bucovina. 
Dar  nici  un  istoric  de  mai  târziu  n’a  scris  lucruri  mai  îmbucu¬ 
rătoare,  din  contră  mulţi,  foarte  mulţi  din  istoricii  austriaci,  se 
întrec  în  a  zugrăvi  Bucovina  ca  o  ţară  sălbatecă  «barbară».  Deşi 
n’avem  să  ne  mirăm  de  loc  de  o  stare  înapoiată  în  Bucovina,  când 
ştim  că  bietele  ţări  româneşti,  robite  veacuri  dearândul  de  Turci,  erau 
câmpul  de  luptă  al  Orientului  veşnic  învrăjbit,  veşnic  neastâmpărat 
şi  aveau  să  îndure  pe  lângă  stăpânirea  crudă  a  Turcilor  şi  pus¬ 
tiirea  şi  năvala  altor  hoarde  sălbatice,  precum  şi  duşmănia  vecinilor 
creştini,  cari  în  poftele  lor  nesocotite  de  a  cuceri  frumoasele  ţări 
din  stânga  Dunărei,  de  multe  ori  uitau,  că  şi  Românul  şi-a  vărsat 
sângele  pentru  înlăturarea  primejdiei  Islamului,  Românul,  pe  care-1 
prigoneau  şi-l  apăsau  de  multeori  mai  amarnic  ca  păgânii. 

Totuş  nu  putea  fi  cu  totul  lipsită  de  cultură  Bucovina,  cum 
le  place  multora  să  creadă.  Biserica,  dăruită  în  atâtea  rânduri  de 
aţâţi  domni  şi  boeri  marinimoşi,  stătea  în  frunte;  ea  răspândea 
cuvântul  evangeliei  mântuitoare  şi  cuvântul  înţelepciunii  şi  culturii 
omeneşti  de-opotrivă.  în  jurul  ei  se  alcătuiră  cele  dintâi  institu- 
ţiuni  culturale,  cele  dintâi  şcoale,  şi  clerul  lumina  după  putinţă 
poporul.  «în  Bucovina,  Austriacii  n’au  găsit  un  cler  ignorant, 
nici  o  biserică  săracă.  Doar  acolo,  în  moştenirea  celor  dintâi 
Domni  ce-şi  închinau  biruinţele  lui  Dumnezeu,  se  ridicase  mai 
strălucitoare  înflorirea  de  artă  cuvioasă  a  mănăstirilor  şi  bisericilor, 
şi  hrisoave  seculare  legau  de  aceste  vechi  lăcaşuri,  în  care  flacăra 
gloriei  mai  tremura  de-asupra  mormintelor,  întinse  stăpânirii  de 
pământuri  dăruite  biruitorului  din  ceriuri». 1 

Din  mănăstiri,  —  -  cari  pe  vremea  aceea  erau  multe  —  s’a 
răspândit  cultura  în  popor,  cu  mijloace  modeste  fireşte.  Când 
încercă  Austria  de  a  introduce  reforme,  trebuia  mai  ales  să  se 
păzească  de  a  nu  supăra  biserica,  pavăza  neamului  românesc  în 
vremuri  bune  şi  rele.  Spleny  şi  în  urmă  Enzenberg,  propunând 


1  N.  Iorga,  Cuvinte  adevărate.  Bucureşti,  Minerva  1903  pg.  85. 

reforme,  nu  uitau  nici-când  să  adaugă,  că  reformele  să  se  facă 
aşa  ca  să  nu  supere  de  loc  poporul  şi  să  se  evite  orice  ar  putea 
stârni  nedumeriri  şi  nemulţămiri  în  popor  prin  jignirea  credinţei 
şi  bisericei  sale.  Ba,  Spleny  era  de  părere,  că  spre  a  arăta,  că 
credinţa  n’are  să  fie  atinsă  («dass  man  auf  keine  Art  die  hiesige 
Religion  krănken  wolle»)  să  se  facă  un  «convict»  în  Cernăuţi 
pentru  12  copii  de  boeri  şi  mazili,  unde  să  poată  primi  o  cultură 
bună.1  Iar  preoţii,  cari  cu  mult  mai  mult  decât  călugării  să  fi 
avut  mare  trecere  la  popor,  să  se  distingă  în  fel  şi  chip  spre  a-i 
câştiga  pe  de-oparte  pentru  guvern,  pe  de  alta  spre  a  arăta,  că 
stăpânirea  nu  se  poartă  cu  gânduri  duşmănoase. 2 3 

Iar  Enzenberg  vorbind  despre  introducerea  unor  şcoli  normale, 
la  cari  erau  angajaţi  doi  învăţători  romano-catolid  zice:  <  Es  muss 
all  das  jene  sorgfăltigst  vermieden  werden,  was  den  Unterthanen 
auch  nur  den  mindesten  Verdacht  erwecken  konnte,  als  ob  derlei 
National-schullen  Einfiihrung  die  Religion  anzugreifen  oder  gar 
unzukehren  die  Absicht  wăre».a 


II. 

Această  stare  de  lucruri  se  schimbă  cu  anul  1786,  când  în 
virtutea  unui  decret  imperial  din  6  Aug.  1786  fu  Bucovina  «in 
allen  politicis,  publicis  et  cameralibus»  unită  cu  Galiţia. 4  Nici  că 
se  putea  un  pas  mai  nefericit  pentru  Bucovina.  Din  timpul  cât 
a  fost  Bucovina  o  parte  a  Galiţiei  se  trag  toate  relele.  Popoare 
eterogene,  cu  alte  obiceiuri,  cu  altă  credinţă,  Românii  din  Bu¬ 
covina  cu  Polonii  şi  Rutenii  din  Galiţia,  nu  puteau  trăi  bine, 
uniţi  printr'o  administraţie.  împreunarea  Bucovinei  cu  Galiţia  a 
fost  o  pacoste  pentru  Românii  din  Bucovina. 

Iată,  cum  ne  descrie  un  Român  bucovinean  urmările  acestei 
împreunări:  «Nici  răsboaiele  sângeroase  şi  necontenite  cari  au 
încercat  această  ţară,  nici  invaziunile  barbare  ale  Tătarilor  şi  nă¬ 
vălirea  hoardelor  sălbatice  ale  Turcilor  n’au  păgubit  naţiunea 

1  General  Spleny’s  Beschreibung  der  Bukovina,  herausgegeben  von  Dr.  lob.  Polek. 
Czernowitz  1893.  pg.  125. 

-  Spleny,  Beschreibung,  pg.  152, 

3  Dr.  1.  Polek,  Die  Anfănge  des  Volksschulwesens  in  der  Bukowina.  Czernowitz 
1891.  pg.  65,  66. 

4  Dr.  R.  F.  Kaindl,  Geschichte  der  Bukowina.  Czernowitz  1898,  III  Baud  (seit 
1774)  pg.  22. 

română  din  Bucovina  atât,  ca  aceasta  nefirească  împreunare  cu 
Galiţia,  împreunare  care  ţinu  63  de  ani  cât  tot  atâtea  secole».’ 

Dealtfel  cancelarul  Blitmegen  încă  sfătuia,  înainte  de  îm¬ 
preunare,  pe  împăratul  să  lase  Bucovina  ca  o  provinţă  neatâr- 
nătoare,  să  dea  funcţii  publice  Românilor  şi  să  nu  jignească 
datinile  şi  moravurile  poporului,  căci  numai  aşa  şi-ar  putea  câştiga 
iubirea  unui  popor.  Din  nefericire  acest  sfat  nu  află  decât  pe  un 
moment  răsunet  la  losif  11. 2 

La  anexare  era  Bucovina  pur  ortodoxă, s  dar  prin  venirea 
armatei  se  pripăşiră  şi  catolici  în  ţară  cari  la  început,  după  sfatul 
lui  Enzenberg,  aveau  să  fie  păstoriţi  de  episcopul  militar  (Feld- 
bischof,  episcopus  castrensis),  ca  să  nu  se  deştepte  în  popor  bă¬ 
nuiala  că  Austriacii  ar  avea  de  gând  să-l  ademenească  la  unire 
sau  chiar  la  trecere  la  catolicism. 1 

Mai  ales  după  împreunarea  cu  Galiţia  se  înmulţiră  în  Bu¬ 
covina  şi  naţiunile  şi  confesiunile,  nemai  existând  nici  un  hotar 
înspre  Galiţia,  aşa  că  Galiţienii  puteau  trece  în  dragă  voie  în 
Bucovina,  un  nou  teren  de  exploatare  şi  îmbogăţire,  unde  apoi 
în  cea  mai  mare  parte  se  făcură  ortodocşi,  fiindcă  li-se  ofereau 
mai  mari  avantaje. 6 

Cu  cât  se  împestriţa  mai  mult  Bucovina,  pierdea  tot  mai  mult 
din  caracterul  său  curat  românesc.  Consistorul  latin  din  Lem- 
berg  socotea  că  Bucovina  e  un  bun  teren,  unde  ar  putea  realiza 
biserica ,  romano-catolicâ  progrese  însemnate,  unde  ar  putea  face 
cuceriri  printre  «schismaticii-  aceia.11 

Deja  la  1786  fură  supuse  şcolile  din  Bucovina  autorităţilor 
din  Lemberg.  Efectul  îmbucurător  după  câţiva  ani  de  administraţie 
galiţiană  fu,  că  pe  când  în  1792  mai  erau  32  şcoli,  în  scurt  timp 
scăzură  1a  14!  în  1793  se  sistă  chiar  obligativitatea  învăţămân¬ 
tului,  şi  zidirea  şi  înzestrarea  de  şcoli  nouă  se  lasă  în  sarcina  co¬ 
munelor.7  Şi  apoi,  consistorul  mitropolitan  din  Lemberg  nu  cruţa 

J  T.  V.  Ştefan  el  li  în  „Kulturhistorische  nnd  eihnographische  Skizzen  liber  die 
Romănen  der  Bukowina*'  von  Const.  Morar  I.  Reschicza — Wien  1888  pg.  3. 

-  Kaindk  Gesch.  d.  Buk.  UI.  pg,  21. 

3  Ausgewahlte  Kapite]  aus  dem  Gedenkbuehe  der  rom.  kath.  Pfare  zu  Czernowitz. 
Aus  dem  Lat.  ins  Deutsche  ubertragen  u.  herausgeg.  v.  Dr.  I.  Polek,  Czernowitz 
1890,  pg.  30. 

4  Idern  pg.  75  nota  127. 

5  Kaiiidl,  Gesch.  d.  Buk.  111.  pg.  30. 

6  Kulturhist.  u.  ethnogr.  Skizzen,  pg.  139, 

7  Idem. 

nici  o  muncă  spre  a  ajunge  în  posesiunea  şcolilor,  şi  în  urmă 
izbuti.  De  acî  încolo  învăţători  de  confesiune  romano-catolică  şi 
de  naţiune  mai  ales  polonă,  cari  în  cele  mai  multe  cazuri  nici 
habar  n’aveau  de  limba  noastră,  aveau  să  înveţe  pe  bieţii  copii 
carte  românească!  Deja  în  1812  fură  toate  şcolile  unde  era  o 
parohie  catolică  cu  ceva  populaţie  catolică  decretate  de  catolice 
şi  puse  sub  jurisdicţiunea  consistorului  latin  din  Lemberg,1  dar 
în  a.  1816  începu  o  propagandă  catolică  şi  mai  intensivă,  supu- 
nâncftj-se  toate  şcolile  consistorului  din  Lemberg,2  care  ştia  pe 
cine  să  pună  învăţător  spre  a-şi  ajunge  scopurile.  Intrun  memoriu 
al  consistorului  gr.  or.  din  Cernăuţi  adresat  ministrului  de  culte 
se  spune  între  altele,  că  nime  nu  e  aplicat  ca  învăţător  înainte 
de  a  se  fi  lăpădat  de  credinţa  sa  şi  a  fi  trecut  Ia  catolicism,  şi 
că  învăţătorii  sunt  străini  cari  nici  nu  pricep  măcar  româneşte. ;i 
Abia  după  despărţirea  de  Galiţia  ajunseră  şcoalele  sub  consistorul 
gr.  or.  din  Cernăuţi,  care  susţinea  multe  din  ele  din  fondul 
religionar. 


Făcând  din  şcoli  un  mijloc  însemnat  pentru  propagarea  ca¬ 
tolicismului,  catolicii  din  Galiţia  îşi  îndreptară  atenţiunea  asupra 
bisericii  gr.  or.  bogate  spre  a  o  slăbi  în  fel  şi  chip.  Deja  la  1795 


să  se  fi  făcut  chiar  o  încercare  de  a  zidi 


o  biserică 


catolică  în 


Cernăuţi  pe  spesele  fondului  religionar  gr.  or.,  dar  se  sparse 
aceasta  intenţiune  de  stânca  opoziţiei  «schismaticilor  ».4 

Făcându-se  mai  târziu  o  biserică  catolică  în  Cernăuţi,  nu  fu 
supusă  numai  ea  arhiepiscopatului  rom.  cat.  din  Lemberg,  ci  şi 
toate  parohiile  gr.  or.  constituite  după  acest  timp.5 

Aceste  năzuinţi  ale  catolicilor  nu  au  rămas  fără  răsunet  în 
popor,  intenţiuniie  bisericei  catolice  învăluite  în  haina  dragostei 
evangelice,  haină  străvezie  care  nu  putea  ascunde  îndeajuns 
egoismul,  îndârjiră  pe  Români  dela  început  contra  a  tot  ce  era 


1  G.  Bogdan-Duică,  Bucovina.  Sibiiu  1895.  pg.  238.  Polek,  Ausgewahlte  Kapitel. 
pg.  24,  nota  44,  —  Knlturh.  u.  ethn,  Skizzen,  pg.  140. 

*  Kulturh.  u.  ethn.  Skizzen  pg.  139. 

5  Kulturh.  u.  ethn.  Skizzen  pg.  140.  —  Caracteristic  e  un  raport  al  protopopului 
&r-  or.  din  Suceava,  Lazăr  Grigorovici,  care  spune  că  şcoalele  româneşti  din  Suceava 
nu  sunt  cercetate  fiindcă  învăţătorii  nu  ştiu  de  loc  „moldoveneşte“  („von  der  moi- 
dauschen  Sprache  keinen  Begriff  haben"),  dar  mai  vârtos  încearcă  de  a  introduce  limba 
polonă,  vezi  Kulturh.  u.  ethn.  Skizzen,  pg.  147. 

1  Bogdan-Duică,  op.  cit.  pg.  238. 

b  Kaindl,  Geseh.  d.  Buk.  1IÎ.  pg.  37. 


94 


catolic  şi  străin.  Generalul  Enzenberg  sfătui  chiar  guvernul,  că 
şi  dacă  va  căpăta  arhiepiscopul  din  Lemberg  supremaţia  peste 
catolicii  din  Bucovina,  să  evite  de  a  face  vizitaţiuni  în  ţară,  te- 
mându-se  de  urmări  grave;  el  roagă  «dass  der  Herr  Bischof  seine 
neue  Dioezes  nicht  visitiere,  weil  aus  einer  derley  Erscheinung 
die  iibelsten  Folgen  im  Lande  entstehen  kdnnten».1 

(Va  urma)  R.  Cândea. 

MODERNISMUL  Şl  ENCICLICA  „PASCENDI". 

VI. 

Urmările  Enciclicei. 

In  istoria  modernismului  cel  mai  trist  capitol  îl  formează  de 
sigur  manifestările  la  care  a  dat  naştere  publicarea  enciclicei. 
Stabilit  odată  în  mod  oficial  că  modernismul  e  duşmanul  Bise- 
ricii  catolice  şi  cvintesenţă  a  tuturor  ereziilor,  de  pretutindenea 
s’au  năpustit  asupra  lui  tot  felul  de  duşmani  şi  acuzatori. 

Toţi  doritorii  de  a  plăcea  autorităţii  au  intrat  în  aceste  rân¬ 
duri  şi  au  umblat  după  material  ca  să-şi  arate  zelul  lor  cătră 
autoritate.  Cu  dânşii  se  formă  aşa  stare  de  spirit,  că  nu  se  vedea 
pretutindenea  decât  infectaţi  de  modernism.  O  atmosferă  de  prepus 
îi  încunjura  pe  toţi  şi  nimenea  nu  era  sigur  că  nu  va  cădea  şi 
asupra  lui  acuzarea  de  modernist. 

E  caracteristic  ceiace  istoriseşte  în  această  privinţă  Journal 
de  Geneve  (16  Mai  1908):  «...papa  primind  pe  un  episcop  ita¬ 
lian,  acesta  începu  a-1  întreţinea  despre  câţiva  modernişti  din 
dieceza  sa».  Destul,  destul,  ar  fi  răspuns  Piu  X,  dacă  asta  merge 
înainte  aşa,  au  să  mă  scoată  şi  pe  mine  drept  modernist».  Unii 
intransigenţi  văd  astăzi  numai  modernism.  «Trandafirul  are  o 
otravă  care  numai  la  urmă  e  găsită»,  a  zis  un  poet.  Ortodoxia 
cea  mai  curată  şi  cea  mai  bine  stabilită  n’ajunge  uneori  să  te 
apere  de  bănuiala  că  eşti  modernist.  Cardinalul  Ferrari,  arhie¬ 
piscopul  Milanului,  care  sub  Leon  XIII  trecea  drept  un  repre¬ 
zentant  al  tendenţelor  celor  mai  înapoiate,  n’a  fost  şi  el  acuzat 
de  modernism  de  un  ziar  clerical?  E  o  fericire  că  se  începe  a 


1  Polek»  AusgewiihUe  Kapitel,  pg.  75;76  nota  127. 

se  lucra  contra  acestei  manii  de  delaţiuni  şi  a  se  înfrâna  acest 
zel  excesiv». 

Chiar  persoana  defunctului  papă  Leon  XIII  n’a  scăpat  ne¬ 
atinsă.  Abatele  Bărbier  în  cartea  sa  Le  progres  du  liberalisme  ca- 
tholique  en  France  sous  Leon  XIII  susţine  că  acest  papă  e  pă¬ 
rintele  modernismului. 

Pretutindenea  au  început  a  se  înfiinţa  comitete  care  să  ducă 
lupta  contra  modernismului,  pretutindenea  au  început  a  se  pro¬ 
nunţa  discursuri  şi  predici,  a  se  publica  cărţi  pastorale  care  să 
îndemne  la  luptă. 

In  această  campanie  s’au  comis  exagerări  nesfârşite  care  au 
dus  până  la  ridicul.  Astfel,  nevăzându-se  de  dimineaţa  până  seara 
decât  spectrul  modernismului,  până  şi  în  sate  cătră  ţărani  s’au 
apucat  unii  preoţi  să-l  combată.  Martur  la  o  astfel  de  scenă  a 
fost  un  prieten  al  meu  care  se  minuna  cum  poate  vorbi  cineva 
ţăranilor  despre  modernism. 

Unde  lumea  habar  n’avea  de  modernism,  n’au  lipsit  zeloşi 
care  să  vie  să-l  combată,  aţâţând  astfel  curiozitatea  oamenilor. 
In  această  categorie  fu  Arhiepiscopul  catolic  din  Bucureşti,  Mons. 
Netzhammer  care  în  sala  asociaţiunii  catolice  germane  Sanda 
Maria  Gratiarum  din  Bucureşti  nu  uită  a  combate  modernismul 
în  ziua  de  24  Noemvrie  1907.1 

Mai  departe  merse  încă  Cardinalul  Richelmy,  Arhiepiscopul 
de  Turin  în  cartea  sa  pastorală,  din  primăvara  anului  1908  în 
care  căuta  să  stabilească  un  sistem  de  descoperire  a  moderni¬ 
ştilor,  în  scopul  persecutării  lor.  Unele  din  semnele  pe  care  el 
le  recomandă  pentru  cunoaşterea  moderniştilor  sunt  curat  imo¬ 
rale,  altele  ridicule,  iar  altele  false,  adecă  nu  se  pot  întrebuinţa 

A 

in  scopul  în  care  le  recomandă  el. 

Astfel  el  împarte  aceste  semne  în  explicite  sau  directe,  şi  în 
practice  sau  indirecte.  Cele  explicite  sunt  catalogate  astfel: 

1.  A  avea  simpatie  pentru  modernism. 

Acesta  e  un  indiciu  fals,  pentrucă  cineva  poate  avea  sim¬ 
patie  pentru  unele  părţi  ale  modernismului,  fără  a  admite  toate 
concluziunile  lui.  Nu  se  întâmplă  tot  aşa  cu  socialismul!  Unii 
au  simpatie  pentru  unele  principii  ale  lui,  fără  a  fi  socialişti. 


1  La  Civilul  Cattolica  din  4  Aprilie  1908,  pag.  126. 

2.  Tot  ca  modernist  trebue  socotit  cel  care  laudă  pe  «ne- 
norociţii»  căzuţi  în  eroare.  Şi  zice  aici  Cardinalul:  «nu  e  lucru 
recomandabil  să  măreşti  peste  măsură  drepturile  carităţii  şi  com¬ 
pătimirii  cătră  cei  loviţi  de  Biserică»,  de  unde  urmează,  zice  un 
preot  care-1  atacă  pe  cardinal  într’o  scrisoare  deschisă,  că  dra¬ 
gostea  cătră  aproapele  are  margini;  «ca  preot  creştin  până  acuma 
nu  ştiam  asta!»1 

Dar  şi  acest  indiciu  e  fals.  Eu  personal  am  auzit  pe  un 
episcop  catolic  vorbind  cu  mare  elogiu  şi  simpatie  despre  Ro- 
smini  care  a  fost  osândit  de  Vatican.  Acest  episcop  e  un  om 
cu  vederi  înaintate,  dar  nici  vorbă  de  modernism  pe  care  singur 
îl  combate.  Ei  bine,  după  indiciile  Cardinalului  Richelmy  ar  trebui 
taxat  de  modernist. 

3.  Al  treilea  indiciu  de  cunoscut  modernistul  e  dacă  critică 
micile  defecte  care  pot  avea  loc  în  diferitele  organisme  ale  Bi¬ 
sericii. 


Acest  indiciu  e  cu  totul  imoral,  pentrucă,  datori  fiind  a  duce 
luptă  contra  răului,  trebue  să-l  combatem  oriunde  îl  vom  vedea, 
şi  cu  o  îndoită  înverşunare  încă  când  îl  vom  vedea  furişându-se 
în  Biserică.  Crezul  meu  personal  este  că  preotul  de  conştiinţă 
trebue  să  ducă  luptă  pe  vieaţă  şi  pe  moarte  contra  tuturor  spe¬ 
culanţilor  şi  tuturor  ticăloşiilor  care  înăduşă  şi  compromit  Bise¬ 
rica,  contra  tuturor  celor  ce  mijlocesc  intrarea  Ia  preoţie  prin 
bani,  a  celor  ce  fac  negustorie  cu  servciile  Domnului,  a  celor  ce 
duc  vieaţă  destrăbălată  şi  vor  să-şi  permită  toate  sub  numele  de 
oameni  moderni,  precum  şi  contra  tuturor  celor  ce  stau  ca  trân¬ 
torii  în  fruntea  Bisericii  şi  nu  vin  cu  biciul  Domnului  să  alunge 
pe  mincinoşii  servitori  din  staulul  lui  Hristos,  Da,  trebuesc  com¬ 
bătuţi  aceştia  cu  ultima  energie,  fie  ei  ce  vor  fi,  căci  şi  Mân¬ 
tuitorul  a  pus  mâna  pe  bici  în  vremea  Sa  şi  a  lovit  în  cei  ce 
făţăreau  legea  Domnului.  Revoltele  de  această  natură  sunt  fără 
îndoială  o  izbucnire  a  simţului  moral  şi  nu  este  posibil  să  fie 
osândite.  Dimpotrivă,  cu  cât  mai  nevrednic  este  cel  ce  vede  răul 
si  tace! 

7 

Şi  acesta  la  Cardinalul  Richelmy  e  cel  care  trebue  îmbră¬ 
ţişat  ca  nefiind  modernist! 


1  Nova  et  Vet  era,  25  Aprilie  1908,  pag.  263. 

Iată  şi  indiciile  practice: 

1.  Tot  modernism  e  şi  critica  neruşinată  a  superiorilor  şi 
magisteriului  lor. 

Se  înţelege,  că  acest  indiciu  e  ca  şi  cel  de  mai  sus  şi  nu 
prea  dă  dovadă  de  îndemânare  în  distincţiuni  la  Cardinalul  Ri- 
chelmy. 

2.  Lipsa  de  delicateţă  în  tot  ceiace  priveşte  onestitatea  mo¬ 
ravurilor  şi  practica  virtuţilor  îngereşti. 

Nici  acesta  nu  e  un  indiciu.  Mai  întâi  enciclica  singură  a 
recunoscut  curăţia  moravurilor  moderniştilor,  ceeace  înseamnă,  că 
nu  se  poate  stabili  vre-o  legătură  între  vieaţa  cu  scăderi  morale 
şi  între  modernism.  Al  doilea,  câţi  răi  contrari  ai  modernismului ! 
Se  poate  cita  cazul  preotului  Beniamino  Castaldi  ucis  în  Roma 
de  un  călugăr  în  toamna  trecută.  Deşi  înzestrat  cu  multă  inte¬ 
ligenţă,  acest  preot  «nu  răspundea  idealurilor  sacerdoţiului».  Totuş 
combătea  straşnic  modernismul. 

3.  Aversiune  contra  a  tot  ce  e  supranatural. 

Doar  cu  aceasta  a  nemerit-o  mai  bine. 

A 

Inşirarea  acestor  indicii  e  o  probă  de  starea  sufletească  a 
oamenilor  care  au  în  mână  destinele  bisericii.  Ei  văd  modernism 
în  cele  mai  inofensive  lucruri  şi  chiar  şi  în  cele  necesare.  Căci 
suspectând  până  şi  pe  acei  care  nu  se  pot  pune  de  acord  cu 
relele,  înseamnă  a  se  asigura  domiciliu  viţiului  şi  a  combate  pe 
ceice  nu-1  pot  suferi. 

Se  înţelege,  oameni  cu  o  asemenea  stare  de  suflet  unde  nu 
erau  să  vadă  modernism !  E  de  ajuns  să  ai  vederi  mai  libere, 
pentruca  săgeata  să  te  şi  atingă. 

Cu  aceasta  s’a  făcut  unora  imposibilă  rămânerea  în  sânul 
catolicismului,  căci  deodată  s’au  văzut  acuzaţi  şi  încunjuraţi  de  o 
atmosferă  de  suspiţiune. 

Acesta  a  fost  cazul  iezuitului  Bartoli,  fost  scriitor  la  Civiltâ 
Cattolica,  iar  acum,  în  urma  săgeţilor  îndreptate  contra  sa,  ieşit 
din  sânul  iezuiţilor. 

El  scrise  un  articul  despre  Herbert  Spencer,  care  apăru  în 
la  Civiltâ  Cattolica.  O  foaie  intransigentă  din  Florenţa  îl  acuză, 
că  a  făcut  apologia  lui  Spencer.  Bartoli  se  apără  cu  vigoare. 
Dar  mai  târziu,  după  o  călătorie  care  a  fost  privită  ca  o  înde¬ 
părtare,  a  fost  nevoit  să  iasă  din  societate. 

într’un  interviev  apărut  în  Corriere  della  sera  Ia  începutul 
lui  August  1908,  el  îşi  expune  astfel  cazul  său: 

Când  trăieşti  în  timpuri  de  molimă,  când  holera  pustieşte,  ochii  tu* 
turor  stau  bine  deschişi  şi  persoanele  cele  mai  puţin  suspecte,  cele  cu 
totul  neatinse,  sânt  privite  cu  neîncredere,  fiindcă  frica  de  molipsire  e  vie, 
în  aceste  timpuri  umblă  vorbele  cele  mai  absurde  şi  sânt  primite 
orbeşte,  pentrucă,  repet,  frica  împedecă  exerciţiul  liniştit  al  raţiunii  şi  face 
pe  oameni  să-şi  peardă  capul.  Cam  aşa  s’a  întâmplat  cu  mine  acuma: 
modernismul,  această  boală  molipsitoare,  după  autoritatea  pontificală,  pu¬ 
stieşte  sufletele.  Deci  trebue  desrădăcinat  cât  mai  iute  şi  cu  mijloacele 
cele  mai  energice,  şi  pentru  a  face  asta,  e  mai  bine  să  nu  prea  iei  lu¬ 
crurile  cu  deamănuntul,  să  persecuţi  şi  pe  unii  şi  pe  alţii,  şi  pe  sănătoşi 
şi  pe  bolnavi.  Acest  sistem  în  mod  absurd  radical,  trăind  acuma  în  urma 
legilor  disciplinare  ale  lui  Piu  X,  eu  îl  deplâng  din  tot  sufletul.  Un  preot 
cult  trebue  oare  astăzi  să  fie  pus  ca  ţintă  pe  catedră,  pentrucă  multe  mutre 
ignorante  sau  mulţi  preoţi,  ori  prea  şarlatani,  ori  prea  ignoranţi  şi  ei,  să-l 
poată  lovi  nepedepsiţi?  O  asemenea  vieaţă  în  Biserica  pentru  nemodernist, 
dar  modern,  devine  actualmente  imposibilă. 

Sânteţi  deci  victima  unor  bârfeli  absurde  ? 

Tocmai.  Cum  vei  fi  ştiind,  eu  am  câţiva  amici  în  societatea  irlandeză, 
engleză  şi  romană.  între  aceştia  vor  fi  şi  modernişti  în  strictul  sens  al 
cuvântului;  sigure,  că  toţi  tinerii  frecventaţi  de  mine  au  aspiraţiuni  idea¬ 
liste  foarte  înalte  şi  trăiesc  cu  dorul  de  a  ajunge  să  limpezească  puţin 
întunerecu!  misterului  care  ne  învăluieşte  Problema  regiunilor  care  trec 
de  ochii  noştri  pământeşti  ii  preocupă  cu  adevărat  şi  nu  e  pentru  dânşii 
o  conversaţiune  uşuratecă  de  five  o‘  clock  unde  damele,  care  ştiu  toate 
titlurile  ultimelor  volume  publicate,  îşi  dau  atitudini  de  erudiţiune  uşoară 
la  cântar.  Astea  sunt  prieteniile  mele  şi  ele  poate  sânt  cauza  nevinovată 
a  tratamentului  pe  care-l  sufer  acuma1. 

Suferinţele  acestui  om  au  crescut  când  fraţii  săi  de  mai 
nainte  în  iezuitism  au  răspândit  vorba,  că  el  s’a  întors  din  călă¬ 
toria  sa  în  India  slăbit  în  facultăţile  sale  mentale.  Aceasta  în¬ 
demnă  pe  Barioli  să  publice  în  Corriere  della  sera  din  8  August 
1908  un  articul  cu  titlul  -Pentru  ce  am  ieşit  din  compania  lui 
lisus».  Intr’ânsul  el  arată  duplicitatea  ştirii  puse  pe  socoteala  lui 
şi  observă  cu  îndemânare,  că  oare  în  acest  caz  ar  fi  fost  primit 
în  redacţia  revistei  la  Civiltă  Cattolica?  <  Apoi  expune  raţiunile 
spirituale  şi  intelectuale  care  l-au  hotărât  la  pasul  cel  grav,  intruri 
moment  în  care  libertatea  religioasă  a  fiilor  lui  Dumnezeu  a 
devenit  un  mit  în  Biserica  catolică,  şi  în  care,  pentru  edificarea 


Nova  et  V etern ,  10,  25  August  1908,  pag.  116. 

multora,  e  necesar  să  treci  peste  scandalul  posibil  de  care  se 
teme  vre-un  fricos». 

Acestui  artieul  îi  răspunse  iezuitul  Avanzi  în  ziarul  Diritto 
cattolico  din  Modena.  Acesta  debită  cu  inexactităţi  şi  aprecieri 
subiective  şi  grave  pe  socoteala  lui  Bartoli,  care  răspunse  în  ziarul 
Provincia  di  Modena  din  18  August  1908.  Reproduc  cuvintele 
lui  după  revista,  dispărută  acum,  a  moderniştilor  din  Roma,  în¬ 
titulată  Nova  et  Vetera  (10  Sept  1908,  pag.  164  seqq): 


D-ta  îmi  dai  să  înţeleg  lămurit,  că  eu  am  părăsit  principiile  drepte 
ale  filozofiei.  Asta,  cum  e  natural,  e  filozofia  lui  Aristotel  şi  a  Sf.  Toma. 
Ah!  Cinsite  Părinte!  Lasă  ia  o  parte  sistemele  filosofice,  fie  chiar  ale  Iui 
Aristotel  şi  ale  sf.  Toma! 

Creştinismul  adevărat  şi  drept  al  lui  lisus  Hristos  nu  este  şi  nu 
poate  fi  un  sistem.  El  înflorea  mai  naiiite  ca  Aristotel  să-şi  fi  primit  bo¬ 
tezul  în  Biserica  catholică,  şi  va  continua  să  înflorească  şi  când  ştiinţa 
modernă  va  fi  pus  la  o  parte  pe  sf.  Toma,  Aristotel  şi  Plafon.  Crede-mă, 
cinstite  părinte,  sistemele  sânt  cămeşa  de  forţă  a  inteligenţei  şi  foarte 
adeseori  sânt  chiar  schilodirea  ei.  D-voastră  spuneţi,  că  eu  «am  arătat 
totdeauna  oarecare  apatie  cătrâ  legăturile  intelectuale».  Aceasta  e  foarte 
adevărat;  însă  trebuia  să  adăugaţi  un  adjectiv:  «către  legăturile  nedrepte 
şi  nefireşti ».  Pe  cuvântul  de  onoare:  dacă  împăratul  Chinei  ar  comanda 
şi  bărbaţilor  să-şi  pocească  picioarele,  eu,  mandarin  de  clasa  întâia,  îmi 
tai  coada,  îmi  smulg  bumbii  (nasturii)  şi  trimet  şi  pe  împărat  şi  China  în 
ţările  acelea!  Şi  de  ce?  D-ta  nu  poţi  închide  imensitatea  universului  în 
găoacea  unei  nuci !  Oh !  cu  cât  mai  mare  e  Dumnezeul  pe  care  ştiinţa 
modernă  îl  adoră,  de  cât  acei  dinaintea  căruia  filozoful  grec  îşi  pleca  ge¬ 
nunchii!  între  un  Dumnezeu  care,  încadrat  în  câteva  cercuri  de  lumină 
poruncea  micului  nostru  pământ,  şi  între  Dumnezeul  care  stăpâneşte  şi 
cârmueşte  nesfârşitele  stele  şi  planete  ale  astronomiei  moderne,  există  di¬ 
ferenţa  dintre  un  boiernaş  de  ţară  şi  împăratul  întregii  lumi. 

«Dar  ţi-i  mintea  stricată  cu  erori  teologice»,  continuaţi  D-voastră.  Eu 
răspund:  cine  mă  acuză?  Poate  biserica?  Dar  biserica  o  formează  două 
trei  cuconiţe  superstiţioase  sau  câţiva  preoţi,  buni  cât  voiţi,  dar  scurţi  la 
minte  şi  ignoranţi?  Ce  ideie  aveţi  D-voastră  despre  biserica  lui  lisus 
Hristos?  Duceţi-vă  şi  studiaţi  filozofia  numelor  colective ,  şi  veţi  găsi  mult 
de  învăţat.  Şi  apoi  cine  vă  spune,  că  în  aceste  învinovăţiri,  nedreptatea  e 
de  partea  mea  şi  nu  de  cea  a  acuzatorilor  mei?  Eu  spun  rău  ori  cred  ei 
rău?  Iacă  tot  sâmburele  chestiunii!  Dar  daja:  ei  nu  pot  greşi;  eu  da,  şi 
cât  încă?  într’adevăr  umili  mai  sunt  aceşti  critici  întrasigenţi  ai  mei!  Umile 
într’adevăr  acele  « pioase  urechi »  care  se  simt  ofensate  de  orice  cuvânt 
care  n’ar  cadra  în  totul  şi  cu  totul  cu  ideile  lor  preconcepute!  Ei  se  pun 
să  judece  de  toţi  şi  de  toate,  şi  sânt  umili , ;  iar  dacă  noi,  preoţi  culţi, 
acuzaţi,  ne  apărăm,  sânt  cm  nesupuşi  şi  mândri 

Dar  D-ta  nu  taci,  ci  spui:  «nu  numai  cei  simpli  se  scandalizează  de 
opiniunile  filozofice  şi  teologice  ale  d-tale,  ci  şi  chiar  persoane  învăţate 
şi  culte».  Asta  e  adevărat  şi-mi  mărturisesc  greşala.  Dar  care  sânt  aceste 
persoane  învăţate  şi  culte?  Sânt  nişte  cunoştinţe  ale  d-tale,  atât  de  intra- 
sigente,  încât  pe  subalternii  lor  îi  opresc  în  mod  formal  să  cetească  ziarele 
nu  cu  totul  catholice  şi  infectate  de  liberalism,  modernism,  democraţie 
creştină  şi  toate  celelalte  isme,  care  fac  atâta  spaimă  unor  oameni  ai  bi¬ 
sericii.  Acei  domni,  se  înţelege,  nu  pot  aproba  ideile  mele;  însă  nici  eu 
nu  le  aprob  pe  ale  lor.  Dar  eu  în  ochii  lor  sânt  un  eretic;  intrai  mei 
ei  sânt  nişte  săraci  cu  duhul.  Dacă  eu  prin  prea  multă  alergare,  am  ieşit 
din  linie,  ei  prin  prea  multă  încetineala,  încă  n’au  ajuns-o.  Noroc  că  ju¬ 
decător  între  ei  şi  între  mine,  între  graba  mea  şi  încetineala  lor  nu  vor 
fi  oamenii,  ci  Dumnezeu!  Un  ultim  cuvânt  în  această  chestiune.  Părintele 
Avanzi  să  se  ferească  de  a  reduce  pe  adevăraţii  şi  sincerii  catholici  la 
cititorii  ziarelor  Unită  Cattolica ,  Osservatore  Romano ,  Riscossa,  Berico, 
Diriito  Cattolici  şi  a  altor  foiţe  clericale  de  specia  acestora.  Cetitorii  lor, 
ştiu  pozitiv,  sânt  foarte  puţini.  Dacă  ei  sânt  singurii  şi  adevăraţii  catolici, 
atunci  biserica  catholică  e  în  întreg  faliment.  închideţi  prăvălia  şi  scrieţi 
deasupra:  de  închiriat. 

Şi  închei.  Cazul  meu  nu  e  izolat.  Eu  nu  sânt  o  peatră  căzută  la 
întâmplare  din  vârful  unui  munte.  Sânt  o  peatră  prevestitoare  a  unei 
avalanşe  care  se  apropie.  Daţi-vă  la  o  parte !  Lumea  modernă  apoi  nu  e 
atât  de  ireligioasă  precum  credeţi  voi !  Ea  vrea  să  creadă,  dar  în  Hristosul 
cel  adevărat,  în  Hristosul  istoriei  şi  al  umanităţii.  Nu  faceţi  umbră  lui 
Hristos!  în  spiritele  mai  culte,  mai  sincere  şi  mai  bune  ale  democraţiei 
creştine  există  Hristos!  Uitaţi  vă  în  sus!  O  nouă  lumină  deja  înălbeşte 
faţa  cerului,  care  e  setea  de  dreptate  socială,  de  libertate,  de  adevăr.  în 
aceea  lumină  e  Hristos.  Mergeţi  şi  voi  după  dânsa  şi  numai  fiţi  umbrele 
care  pier  ale  unei  zile  ce  moare. 

Iată,  deci,  oameni  forţaţi  să  plece  din  Biserică  în  urma  at¬ 
mosferei  create  după  enciclică.  Şi  câţi  nu  s’au  aflat  în  această 
poziţiune,  câţi  nu  vor  fi  trebuit  să-şi  înăduşe  sufletul  pentru  a  nu 
da  cumva  motiv  de  suspiţiune !  Şi  cât  e  de  uşor  a  acuza  pe  cineva 
cu  criterii  ca  ale  Cardinalului  Richelmy! 

(Va  urma).  Arhim ♦  Iuliti  Scrib  an . 


E  lucru  hotărât,  că  lumea...  care  poartă  urmele  atâtor  revelaţiuni 
ale  atotstăpânitoarei  înţelepciuni  divine  şi  care  îi  îngâdue  omului  să  între¬ 
vadă  multele  lăcaşuri  cari  se  află  în  casa  Părintelui  (loan  14,  2),  e  stă¬ 
pânită  şi  cârmuită  de  o  raţiune  vecinicâ,  a  cărei  activitate  se  manifestă  şi 
în  neobositoarele  legi  ale  naturii. 

Chr.  Oerstedt ,  danez  renumit  pe  terenul  fizicei  (1777 — 1351). 

COMORILE  TRECUTULUI  NOSTRU. 

Toată  lumea  pune  în  ziua  de  astăzi  mult  preţ  şi  deosebită 
stăruinţă  pe  desgroparea  şi  cunoaşterea  trecutului. 

Trebuinţa  acestei  cunoaşteri,  poate,  nici  un  neam  din  această 
ţară  nu  o  simte  atât  de  mult,  ca  tocmai  noi  Românii,  cari  am 
trăit  prea  din  destul  amarul  zilei  —  de  azi  pe  mâne. 

N’am  avut,  în  trecut,  multe  instituţii.  Dar  am  avut,  totuş, 
o  vieaţă,  cu  o  sumă  de  manifestări  şi  acţiuni,  pe  cari  nedesgro- 
pându-le,  nu  ne  înţelegem  pe  deplin  trecutul  şi  nu  ne  ştim,  deci, 
scoate  din  cartea  trecutului  toate  îndemnurile  pentru  viitor,  cum 
fac  toate  neamurile  ce  trăiesc  vieaţă  culturală. 

Dintre  puţinele  instituţii,  cea  mai  de  frunte  ni-a  fost  —  şi 
ne  este  încă  —  biserica.  Şi  doar,  tocmai  trecutul  ei  ne  stă  mai 
puţin  limpede  înaintea  ochilor. 

Afară  de  aceea,  instituţiunea  aceasta,  care  a  înlănţuit  de  sine 
mai  ales  în  trecut  şi  mai  puţin  astăzi  —  tot  ce  a  fost  element 
de  cultură,  pe  lângă  povăţuirea  sufletească  ce  a  dat-o,  ni-a  lăsat 
atâtea  şi  atâtea  monumente  de  mai  mare  ori  mai  mică  însem¬ 
nătate,  sau  ni-a  păstrat  deosebite  mărturii  şi  semne  de  vieaţă  ce 
au  trăit-o  înaintaşii  noştri. 

Şi  toate  aceste,  dacă  ar  fi  adunate  ori  descrise,  nu  şi-ar 
avea  ele,  oare,  o  deosebită  importanţă  pentru  istoria  noastră  bi¬ 
sericească  şi  culturală? 

De  sigur,  ele  şi-ar  avea  o  importanţă  incalculabilă,  oricât  de 
bagatel  s’ar  părea  preţul  lor,  pe  un  moment. 

De  aci  rezultă,  ca  de  sine,  o  elementară  datorinţă  pentru 
oricare  cărturar  român:  Să  nu  treacă  cu  nepăsarea  păgânească 
a  timpului  de  azi  ce  uită  de  D-zeu  —  pelângă  acele  case  de  ru¬ 
găciune  româneşti,  cari  doar  în  cele  mai  multe  cazuri,  ascund 
câte  ceva,  ce  ar  merita  să  se  ştie  pentru  deslegarea  şi  înţelegerea 
mai  completă  a  trecutului  nostru.  Ele  au  cărţi  sfinte  de  consi¬ 
derabilă  vechime;  au  pagini  cu  notiţe  cari  de  multeori  pot  va¬ 
lora  cât  un  mărgăritar,  şi  mai  pot  da  şi  alte  mărturii  şi  probe 
de  vechime  şi  de  impulsuri  culturale. 

E  permis,  oare,  a-le  nesocoti  pe  acestea?  Sau  —  dinadins 
vrem  să  se  uite ,  că  odinioară,  cultura  noastră,  mirosea  şi  ea  a 
tămâie? 

Şi  apoi  cui  m’aş  putea  adresa  mai  cu  multă  nădejde  de 
ispravă  cu  aceste  rânduri  ?  Dacă  nu  preoţimei  noastre  în  locul 
prim,  al  căreia  oficiu  este  tocmai  îngrijirea  în  toate  privinţele  de 
ceeace  numim  biserică. 

Preoţimea  noastră,  cu  deosebire  cea  dela  sate,  are  prilejul 
bun  şi  zilnic,  de-a  face:  să  se  păstreze  posterităţii  multe  lucruri 
şi  notiţe  de  preţ  pentru  istoria  noastră  bisericească  şi  culturală, 
ici-colo  doar  şi  politică. 

Dacă  în  trecut,  cu  deosebire  la  noi,  preoţii  şi  diacii  satelor 
erau  cei  ce  manuau  condeiul  şi  erau  purtătorii  culturii,  este  tocmai 
cea  mai  firească  consecvenţă,  ca  urmaşii  lor  să  le  desgroape  şi 
facă  a  li-se  păstra  pomenirea  vrednică  în  analele  trecutului  nostru. 

Cine  dintre  noi  nu  va  fi  văzut,  să  zic  de  pildă:  atâtea  şi 
atâtea  manuscripte  vechi,  fie  de  cărţi  liturgice  ori  din  literatura 
noastră  bis.  apocrifă  şi  nu  odată  eterodoxă  ?  Ei,  şi  aceste  îşi  au 
valoarea  lor  pentru  istoria  culturei  noastre. 

Sau,  alt  exemplu :  antiminsele,  acele  recvizite  liturgice,  pe 
cari  le  dă  de  regulă  arhiereul,  a  căruia  este  —  respective  a  fost, 
la  acordarea  antiminsului  --  jurisdicţiunea  episcopală  peste  bi¬ 
serica  respectivă. 

Sau:  icoanele  bisericeşti,  potirele,  eventualele  inscripţii  de 
pe  biserici  şi  iconostase  etc..,  apoi  circularele  vechi  de  pe  la  di- 
regătorii  bisericeşti,  singheliile  preoţeşti  câte  se  vor  mai  fi  pă¬ 
strând  din  vechime,  şi  alte  urme  ale  scrisului  românesc  etc.  etc. 
—  nu  sunt  oare  lucruri  vrednice  de  a  se  şti  pentru  posteritatea, 
care  poate  să  se  bucure  de  păstrarea  lor  mai  mult  decât  noi 
ceice  ne  obişnuim  mai  mult  a  le  —  nesocoti. 

...Şi  va  veni  vremea,  când  —  cu  predilecţia  celorce  azi  le 
place  a  ne  ponegri  biserica  trecutului  că  nu  a  răspândit  destulă 
cultură  şi  naţionalism  —  mă  tem:  se  vor  ispiti,  în  viitor,  vred¬ 
niciile  de  acelaş  fel  ale  actualilor  cărturari  ai  satelor  noastre.  Şi 
de  dorit  ar  fi  ca  întimpinarea  să  sune,  cel  puţin  atunci:  «Bine, 
slugă  bună  şi  credincioasă...» 

Nu  vreau  să  fac  recriminări  Clerului  Românesc  şi  cărtura¬ 
rilor  noştri.  —  Intenţiunea  acestor  rânduri  este:  a  deştepta  în¬ 
demnul  acela  nobil,  ca  să  se  desgroape  toate  acele  mărturii  şi 
monumente,  cari  pot  fi  de  un  preţ,  pentru  cunoaşterea  trecutului 
nostru,  şi  cari  ar  putea  rămânea,  de  altfel,  ascunse  dinnaintea 
ochiului  cercetătorului  istoric  de  profesiune. 

Când  exprim  aceasta  dorinţă,  sunt  în  curat  cu  două  lucruri. 
Le  spun  în  sinceritate  cugetului  şi  cu  dragostea  de  cauză. 

Preoţimea  noastră  dela  sate  nu  s’a  îndeletnicit  cu  cercetări 
istorice,  deoarece  nu  aceasta  îi  este  oficiul. 

De  aci  rezultă,  că  nu  are  în  totdeauna  abilitatea  recerută 
pentru  a  expune  cu  sistem  chestiuni  de  studiu  istoric,  —  de  unde 
rezultă,  la  încercări  de  acest  fel,  o  jenare  fără  de  înţeles. 

Jenarea  aceasta,  însă,  trebue  să  fie  biruită  prin  ambiţiunea  de 
a-ţi  face  —  în  opera  păstrării  monumentelor  noastre  vechi,  ca  în 
oricare  altă  privinţă,  —  atâta  parte  de  datorinţă,  câtă-ţi  stă  în  puteri. 

Dar  neîmp  Unirea  datorinţei  este  ceeace  trebue  să  geneze  mai  mult. 

Apelez  deci  —  şi  credea  cu  mine  şi  Redacţiunea  acestei  Re¬ 
viste  1  —  la  onorata  preoţime  românească,  să  nu  întrelase  a  co¬ 
munica  Redacţiunei  orice  material  de  felul  celui  indicat  mai  sus. 

Cel  mai  bun  lucru  ar  fi,  ca  actele  şi  scrisorile  vechi,  anti- 
minsele  scoase  din  întrebuinţare  şi  alte  lucruri  mai  mărunte  ca 
formă,  să  se  comunice  în  original  şi  nu  în  transcriere  sau  descriere. 

Spedarea  atâtor  lucruri  să  se  facă  în  chip  de  spedit  reco¬ 
mandat  (spre  a  nu  se  perde)  iar  trimiţătorul  să  scrie:  de  reflec¬ 
tează,  ori  ba,  la  restituirea  acelui  —  sau  acelor  obiecte. 

Aşa  cred,  apoi,  că  Redacţiunea  va  lua  asupra  sa,  ori  va  în¬ 
credinţa  pe  cineva  cu  studiarea  şi  aranjarea  materialului  incurs. 
îngrijind  de  asigurarea  lui  pentru  istoria  culturei  noastre. 

Pentru  a  nu  fi  scris  în  vânt,  din  partea  mea  încep  cu  o  co 
municare. 

Încep  cu  documentul  de  mai  jos,  despre  care  nu  am  cuno¬ 
ştinţă  să  fi  fost  făcut  cunoscut  în  cercuri  mai  largi.  Documentul 
l-am  văzut  în  original  la  mănăstirea  din  Putna  (Bucovina).  El 
vorbeşte  despre  dania  episcopului  Anastasie  din  Vad,  —  din  veacul 
XVI  —  făcută  mănăstirei  Putna,  pentru  a  fi  pomenit  de  fraţii 
acelei  mănăstiri. 

Originalul  e  scris  pe  pergament,  in  limba  slavonă,  din  care 
a  binevoit  a  mi-1  traduce  părintele  Dimitrie  Dan  din  Straja  (Bu¬ 
covina).  In  traducere,  documentul  sună  astfel: 

<  Cu  învoirea  Tatălui  şi  cu  ajutorul  Fiului  şi  cu  săvârşirea 
sf.  Duh,  iată  eu  robul  stăpânului  meu  Îs.  Hs.,  episcopul  Anastasie 

1  Ne  asociem  la  acest  apel  şi  promitem  a  publica  cu  plăcere  orice  informaţii  fo¬ 
lositoare  asupra  trecutului  nostru.  iV.  R . 

din  Vad,  am  binevoit  cu  bunăvoinţa  noastră  şi  cu  inimă  sfântă 
şi  luminată  şi  din  toată  bunăvoia  noastră,  mai  departe  şi  cu  aju¬ 
torul  şi  cu  dragostea  lui  D-zeu  şi  cu  osârdie  cătră  sfântul  lăcaş  al 
sfintei  şi  măritei  Adormirei  a  Preasfintei,  curatei  şi  preabinecuvân- 
tatei  stăpânei  noastre  Născătoarea  de  Dumnezeu  şi  pururea  fecioara 
Maria,  care  este  în  Putna.  Şi-am  dat  100  lei  ungureşti,  sub  ar¬ 
himandritul  Si/uan,  ca  să-mi  facă  pomenire  anuală  în  vecii  ve¬ 
cilor,  în  fiecare  zi  a  Duminecii  arţivului:  sara  parastas,  iar  dimi¬ 
neaţa  liturgie. 

—  Şi  iarăş  m’am  sculat  şi-am  dat  altă  100  de  lei,  ca  să-mi 
facă  altă  pomenire  anuală  în  veci :  sara  parastas,  iar  dimineaţa  li¬ 
turghie  în  Dumineca  Cincizecimii  în  fiecare  zi,  sub  igumenul  Ar- 
senie  şi  a  tuturor  fraţilor  întru  Hs.,  şi  văzând  şi  arhimandritul 
Siluan  şi  apoi  igumenul  Arsenie  şi  toată  întru  Hs.  frăţia  primirea 
întru  Hs.  şi  filiaţiunea,  noi  o  juruim  cât  va  fi  acest  locaş,  să  fie 
de  noi  împlinită  această  bunăvoinţă,  iar  cari  după  a  noastă  vieaţă 
din  conducătorii  şi  din  fraţii  acestui  sfânt  locaş  nu  va  rămânea 
la  această  a  noastră  tocmeală,  unul  ca  acela  să  deie  răspuns 
înaintea  lui  Dumnezeu  în  ziua  judecăţii,  amin». 

«S’a  scris  în  sfânta  mănăstire  în  anul  7047.  Iun.  13  zile.  A 
scris  monahul  Spiridon». 

Documentul  este  datat  după  era  constantinopolitană  şi,  prin 
urmare,  corespunde  la  anul  1539  dela  Hristos. 

Documentul  reprodus  mai  sus  ne  mărturiseşte  despre  cre¬ 
ştinescul  obiceiu,  nesocotit  prea  mult  în  zile  de  acum  —  al  grijei 
pentru  suflet. 

De  sine  ni-se  impune,  însă,  întrebarea:  De  ce  s’a  întors  episcopul 
Anastasia,  pentru  grija  sufletului,  tocmai  cătră  mănăstirea  Putnei? 

Eu  aş  îndrăzni  să  deduc  de  aci,  că  Anastasie,  înainte  de-a 
fi  fost  instituit  episcop,  a  făcut  parte  din  colegiul  mănăstiresc  al 
Putnei,  şi  că  venirea  lui  de  Episcop  în  Ardeal  poate  fi  numai 
efluxul  acelei  influinţe  politice  a  Domnilor  Moldoveni,  pe  care 
a  început-o  Ştefan  cel  Mare. 

De  altfel  Anastasie  nu  va  fi  fost  singurul  episcop  şi  venit 
numai  ca  din  întâmplare,  din  Putna,  —  după  cum  nu  a  fost 
numai  întâmplătoare  nici  venirea,  în  veacul  XVII,  a  «diecilor» 
moldoveni  în  părţile  Ardealului  şi  până  în  cele  ungurene,  învă- 
ţându-ne  carte  românească  şi  scris  românesc. 

Dr.  G.  Ciuhandu , 

C  O  N  G  R  U  A. 

Noul  proiect  de  lege  privitor  la  regularea  întregirii  venitelor  preo¬ 
ţeşti,  prezentat  dietei  în  Decemvrie  de  ministrul  cultelor  Apponyî,  ar  fi  să 
se  ia  în  privire  regularea  chestiunei  numai  faţă  de  parohii  bisericilor  apusene 
de  rit  latin,  oriental  şi  armean,  întrucât  art.  de  lege  XIV.  din  1898  nu 
regulase  salarizarea  preoţimei  bisericilor  mai  sus  pomenite.  Proiectul  însă 
cuprinde  o  seamă  de  nouă  dispoziţii,  cari  privesc  toate  bisericile  din  patrie 
şi  din  punctul  nostru  de  vedere,  vădesc  pe  autorul,  care  dacă  a  izbutit 
în  planul  său  cu  noua  lege  şcolară,  acum  devine  îndrăzneţ,  temerar  chiar 
faţă  de  drepturile  bisericilor  naţionalităţilor,  în  loc  să  fi  căutat  a  împăca 
interesele  statului  cu  interesele  bisericei  în  genere. 

Rezolvirea  norocoasă  a  chestiunei  congruei  involva  în  sine  îndru¬ 
marea  dreaptă  a  nizuinţelor  social-culturale  ale  tuturor  cetăţenilor,  sprijinea 
rezolvirea  însemnatelor  probleme  naţionale  şi  de  stat,  întrucât  mulţimea 
mare  a  cetăţenilor  stă  sub  oblăduirea  directă  a  preoţimei,  care  mântuită 
de  sila  zilei  de  azi  şi  grija  zilei  de  mâne,  putea  să-şi  împlinească  cu  sfin¬ 
ţenie  chemarea  susţinând  cu  deadinsul  religiozitatea,  propovăduind  mora¬ 
litatea,  şi  statornicind  în  suflete  respectul  faţă  cu  legile  d*zeieşti  şi  ome¬ 
neşti,  temeiul  sigur  al  oricărui  aşezământ,  deci  şi  al  statului.  Cum  însă  de 
multă  vreme  constatam  sub  pavăza  fiecărei  legi,  ori  proiect  de  lege,  o 
armă  ascunsă,  al  cărei  tăiş  e  îndreptat  deadreptul  împotriva  noastră,  noul 
proiect,  —  pe  lângă  lovitura,  ce  dă  bisericei  în  genere  prin  tendinţa  sta¬ 
tului  de  a  pune  stăpânire  pe  acest  aşezământ  nefăcut  de  mână  omenească, 
al  cărui  scop  nu  poate  sluji  interesele  înguste  a  nici  unui  alt  aşezământ, 
fie  acela  chiar  şi  statul  —  pentru  noi  naţionalităţile  şi  în  special  pentru 
noi  Românii,  e  sdrobitor,  prin  intenţia-i  ascunsă,  înfiripată  cu  cel  mai  mare 
cinism,  de  a  sparge  organismul  întreg  al  bisericii,  de  a  face  iluzoricâ  auto¬ 
nomia  şi  organizaţia  acesteia,  recunoscută  şi  în  legile  ţării,  de  a  frânge 
legătura  duhovnicească  ce  a  existat  între  căpetenie  şi  supuşi  pe  toate 
treptele. . . . 

1. 

§,  4  al  noului  proiect,  ce  vine  să  modifice  şi  intregească  art.  XIV. 
din  1908,  între  mulţimea  dispoziţiilor  nedrepte  şi  ilegale  e  cel  mai  pri¬ 
mejdios,  prin  râvna  de  a  smulge  din  mâna  autorităţilor  noastre  împărţirea 
întregirii  pe  care  până  acum  guvernul  o  punea  la  dispoziţia  acestora. 
«•..Dacă  în  decursul  cercetării  se  dovedeşte  (e  vorba  de  un  nou  motiv 
pentru  a  putea  fi  detrasă  întregirea)  că  fapta  sau  negligenţa  preotului  se 
bazează  pe  vre-un  ordin  dela  autoritatea  sa  superioară  bisericească,  mi¬ 
nistrul  cultelor  provoacă  autoritatea  bisericească  respectivă  ca  să  modifice 
acel  ordin,  şi  dacă  acestei  provocări  nu  satisface  în  decurs  de  3  luni, 
poate  dispune  ca  sumele  votate  sub  titlul  de  întregire  de  stat  să  se  sol- 
vească  preoţilor,  cari  funcţionează  pe  teritorul  respectivei  autorităţi  bise- 

riceşti,  la  fiecare  separat  şi  nemijlocit».  E  o  răutate  a  suspiţiona  o  biserică 
care  a  ştiut  să  fie  întotdeauna  leală  faţă  cu  legile  ţării,  că  ar  putea  lua 
dispoziţii,  cari  să  nu  fie  în  consonanţă  cu  cerinţele  legii,  dar  mai  mare  e 
ilegalitatea,  prin  care  întregul  bisericei  să  face  responsabil  pentru  greşala, 
poate  fără  vină,  a  unuia  dintre  slujitorii  săi.  Rezei  vându-şi  statul  dreptul 
de  a  lua  distribuirea  întregirii  din  mâna  autorităţilor  bisericeşti  pentru  a 
o  împărţi  prin  organele  sale,  —  va  fi  chestie  de  vreme  apropiată,  când 
va  folosi  cel  dintâi  prilej  spre  acest  scop,  —  dacă  nu  i-se  îmbie  îl  va 
căuta,  şi  în  clipa  când  vom  fi  plătiţi  direct  de  stat,  vom  fi  socotiţi  dea- 
dreptul  funcţionari  ai  săi,  asupra  cărora  va  căuta  să  dispună  ca  şi  asupra 
celorlalţi  funcţionari.  în  această  situaţie  apoi  e  chestie  de  conştiinţă,  — 
exclusiv  de  conştiinţă,  —  pe  care  şi-ar  impune-o  fiecarele,  ca  să  dove¬ 
dească  şi  pe  mai  departe  aceiaş  supunere  şi  ascultare  faţă  de  căpetenia 
şi  conducerea  bisericească,  rânduită  prin  aşezare  apostolească,  întărită  şi 
consfinţită  canoniceşte.  întrucât  cursul  vremii  şi  până  acum  a  descoperit 
conştiinţi  slabe  şi  caractere  îndoielnice  şi  în  sânul  preoţimei,  de  acum 
sclipirea  amăgitoare  a  banului  va  deschide  largă  calea  lunecării,  —  şi  în 
adevăr  e  greu  să  slujeşti  la  doi  domni. 

Legământul  acestui  §.,  care  îngădue  organelor  statului  supraveghierea 
clerului,  ce  nu  ştii  unde  se  începe  şi  unde  poate  sfârşi,  pentru  preoţime 
e  o  îngenunchiare,  deadreptul  o  aservire;  --iar  pentru  căpetenie,  pentru 
arhiereu,  e  frângerea  puterii  de  stăpânire  în  biserică,  pe  care  o  are  dela 
Apostoli,  e  sdruneinarea  autorităţii  şi  demnităţii,  pe  care  trebue  să  o  aibă 
un  arhiereu  în  interesul  bisericii  sale  şi  în  interesul  neamului  din  care 
face  parte. 

Răul  ameninţă  deopotrivă  toate  bisericile  şi  dacă  totuş  biserica  rom. 
catolică  şi  reformată  etc.  nu  găsesc  cuvânt  de  protestare  împotriva  măsu¬ 
rilor  volnice,  chibzuite  de  un  ministru,  care  pe  faţă  susţine  că  urmăreşte 
unirea  celor  două  forţe  —  statul  şi  biserica  —  ca  sâ  slujască  în  armonie 
cultura,  patria  şi  înaintarea  omenirei,  în  ascuns  însă  caută  să  angajeze  şi 
biserica  la  întruchiparea  statului  naţional ,  falsificând  rostui  şi  chemarea 
bisericei  pe  pământ,  —  faptul  îşi  găseşte  explicarea  în  favorul  deosebit 
de  care  împărtăşeşte  legea  biserica  rom.  cat.  pe  urma  contribuirilor  ce 
dau  fondul  religionar  şi  moşiile  mari  papistaşe  la  întregire,  întrucât  pe 
preoţii  susţinuţi  de  acestea  i-ar  absolva  dela  deobligămintele  ce  cuprinde 
proiectul,  şi  mai  cu  seamă  se  explică  prin  încrederea  în  fiinţa  de  «biserici 
patriotice»  de  cari  nu  se  va  atinge  «guvernul  patriotic». 

Pentru  noi  însă,  cari  recunoaştem  în  noul  proiect  continuarea  poli¬ 
ticei  din  legea  şcolară,  prin  care  s’a  pus  stăpânire  preste  învăţătorimea 


noastră,  spre  marea  pagubă  a  înaintării  noastre  culturale  şi  spre  zdrobirea 
avântului  privirilor  bune  ce  se  înfiripaseră  pentru  noi,  noul  proiect,  cu  aceeaş 
tendinţă  ca  şi  a  altor  proiecte,  cari  toate  se  grupează  în  jurul  ideii  de 
stat  naţional ,  e  sguduirea  temeliei  existenţei  noastre  ca  neam,  dacă  şi 
preoţimea  va  fi  încătuşată.  Acest  proiect,  —  răsărit  nu  din  apreţiarea 

împrejurărilor,  nici  din  înţelegerea  nevoilor  şi  împlinirea  lipselor  acestei 
ţâri,  ci  din  scopuri  străine  de  binele  bisericei  noastre,  —  dacă  nu  abroagă 
autonomia  bisericei,  câştigată  cu  jertfe  nemăsurate  şi  lupte  grele,  o  face 
iluzorică,  surp&ndu-i  demnitatea,  destrămându-i  organismul  şi  îtigenun- 
chiând  preoţimea,  încât  nu  vom  mai  putea  nădăjdui  în  biserică,  ca  în  ra- 
zimul  tare  a  existenţei  noastre,  cum  a  fost  în  trecut,  şi  nu  vom  mai  putea 
privi  în  biserică  corabia  scăpării  noastre  din  calea  furtunoaselor  valuri 
necruţătoare  ale  şovinismului.,,  nădejdea  noastră  de  mai  bine  se  spul¬ 
beră  . . . 

II. 

Şi  celelalte  dispoziţii  ale  proiectului,  cari  ne  privesc  direct,  nu  sunt 
mai  puţin  îndreptate  contra  noastră.  In  aceiaş  măsură  sfidează  principiul 
în  puterea  căruia  o  lege  trebue  să  fie  clară,  dreaptă  şi  în  aceeaş  vreme 
hotărîtă,  iar  nu  se  îngădue  ministrului  cultelor  liberă  dispunere,  ca  «în 
cazuri  cari  merită  atenţiune  excepţională  —  cu  considerare  specială  la 
principiul  de  tratament  egal  faţă  de  confesiuni  se  poate  abate  dela  con- 
dîţiunile  citate»  în  proiect  (§.  3  al.  uit.)  câtă  vreme  ştim  cum  se  prcţueşte 
la  noi  principiul  de  tratament  egal 

Tendinţa  de  a  coborî  biserica  la  rolul  unui  agent,  a  unui  instrument 
în  serviciul  maghiarizării,  iar  de  altă  parte  nizuinţa  de  a  aduce  mai  ales 
clerul  bisericilor  româneşti  în  mare  strâmtoare,  se  vădeşte  în  plină  lumină 
din  cuprinsul  §.  3:  «Acel  paroh  (capelan  local,  preot  misionar)  respective 
capelan,  care  până  Ia  intrarea  în  vigoare  a  legei  prezente  nu  are  deja  în¬ 
tregirea  mai  mare  a  venitelor  de  1600,  respective  100  cor.  pentruca  să  i-se 
poată  acorda  această  întregire  trebue  să  documenteze  afară  de  cualificatia 
pretinsă  în  §-ul  4  al  art  de  lege  XIV — 1898  (VIII  ci.  gjmn.  sau  reale  şi 
după  acestea  absolvarea  a  cel  puţin  3  ani  de  teologie  pe  cale  publică  sau 
în  particular)  şi  aceia  că  este  în  stare  a  corespunde  cerinţei  referitoare  la 
limba  maghiară  care  se  cuprinde  în  §-ul  8  din  art.  VI — 1840».  —  Nizuinţa 
de  a  executa  legile  ţării  e  o  notă  vrednică  a  oricărui  guvern,  executarea 
însă  numai  a  celor  impovorătoare  pentru  o  parte  a  cetăţenilor  şi  călcarea 
în  picioare  a  altor  legi,  cari  asigură  drepturi  cardinale  pentru  aceştia,  e 
mai  mult  decât  o  nedreptate  Cunoştinţa  limbei  maghiare  nu  poate  urmări 
alt  scop  decât  servirea  politicei  de  maghiarizare,  întru  cât  noi  preoţii  nu 
avem  lipsă  de  o  limbă  pe  care  nu  o  folosim  în  daraverile  noastre  bise¬ 
riceşti'  oficioase ;  iar  în  misiunea  noastră  cardinală,  de  a  influinţa  sufletul 
credincioşilor,  de  a-1  preface  şi  întrăma  şi  în  aceeaş  vreme  de  a  picura 
în  inimile  nobilitate  învăţătura  morală  pentru  un  traiu  vrednic  ca  şi  pentru 
mântuirea  sufletului,  ne  putem  sluji  numai  de  limba  maternă .  De  altă  parte 
raptul  că  suntem  siliţi  ca  anual  să  raportăm  câteva  date  ori  să  răspundem 
în  limba  maghiară  Ia  o  întrebare  a  inspectorului  regesc,  nu  poate  fi  con¬ 
diţie  pentru  reprimirea  întregirei  cuvenite;  ori  dacă  cumva  cunoştinţa 
âcestei  limbi  ni  se  cere  din  partea  statului  pentrucă  statul  dă  întregirea, 

—  ce  ni  s’ar  răspunde  dacă  am  întoarce  vorba:  mai  dăm  şi  noi  statului, 
ce-i  dăm  acuma,  dacă  statul  ne  dă  ce  e  al  nostru  —  şi  nu  altfel! 

Cerinţa  limbei  maghiare,  înafară  de  desolarea  ce  varsă  în  sufletele 
candidaţilor  la  preoţie,  cari  se  găsesc  în  seminariile  noastre,  neputincioşi 
a-i  satisface,  loveşte  şi  în  şcoalele  noasre  medii,  cari  până  acum  au  dat 
cel  mai  însemnat  contingent  de  teologi,  —  şi  cu  drept  cuvânt,  pentrucă 
oricum  la  institutele  noastre,  unde  nu  s’au  vârît  ideile  eronate  ale  timpului 
modern,  educaţia  religioasă-moralâ  e  mult  mai  temeinică;  şi  aceasta  e 
prima  condiţie  a  viitorului  preot,  cum  ar  trebui  să  fie  a  tot  omului.  De 
acum  tinerii  ieşiţi  din  aceste  institute,  cu  toată  sârguinţa  lor,  nu-şi  vor 
putea  însuşi  suma  cunoştinţelor  în  limba  maghiară  care  să  mulţămească 
dorinţele  d-luj  ministru,  şi  deci  vor  fi  incapabili  a  purta  slujba  de  preot, 
pe  când  cutare  ins,  slab  român,  care  abia  gângăveşte  limba  maicei  sale 
va  fi  cel  mai  pe  placul  legii. 


Mult  mai  condamnabil  e  însă  adaosul  la  această  legiuire,  care 
dă  putinţa  ministrului  a  croi  calea  largă  pentru  înfrângerea  caracterelor, 
pentru  înăbuşirea  voinţei  şi  înstăpânirea  slugărniciei  în  sânul  preoţimei 
—  a  celor  strâmtoraţi  —  căci  «în  cazuri  când  obvin  împrejurări  de  echi¬ 
tate  deosebite,  vrednice  de  luat  în  considerare,  ministrul  de  culte  poate 
da  ajutor  de  stat  până  la  suma  ce  compete  cualificaţiunei  superioare» 
acelor  parohi  şi  capelani,  cari  documentând  cualificaţia  nici  nu  sunt  în 
stare  a  corespunde  întru  toate  cerinţei  amintite  mai  sus  din  §.  8  al  art. 
VI— 1840,  dară  se  nizuesc  întru  a  satisface».  —  Nu-i  va  cere  ministrul 
nici  unuia  dintre  cei  cari  «se  nizuesc  întru  a  satisface»  să  înveţe  ce  n’au 


învăţat  în  copilărie,  căci  e  aproape  şi  o  imposibilitate,  ci  se  va  mulţămi 
a  avea  în  aceşti  niznitori ,  tovarăşi  credincioşi  în  realizarea  intenţiilor  sale 
ascunse,  date  pe  faţă  din  vreme  în  vreme  numai  prin  purtarea  barbară  a 
organelor  sale.  După  noua  concepţie  a  d-Jui  ministru  putea  să  lipsească 


chiar  cualificaţia  superioară,  fiind  destulă 


garanţă  de  vrednicie  certi¬ 


ficatul  cutărui  scriitoraş,  ce  reprezintă  autoritatea  locală  despre  un  spri¬ 


jinitor  ori  chiar  numai  aderent  al  «ideii»,  sau  dovada  unui  bun  corteş 
electoral,  lipsit  de  conştiinţă  şi  demnitatea  poziţiei  sale  de  preot,  dar  îm¬ 
brăcat  în  haina  patriotismului,  pentru  a  dobândi  simbria  ademenitoare  în 


schimbul  vinderii  caracterului  şi  cinstei  preoţeşti,  păstrate  până  acum  cu 
sfinţenie  cu  toată  urgia  vremilor.  Viitorul  va  arăta  dacă  s'au  închegat  în 
sânul  preoţimei  cu  destulă  putere  de  rezistinţă  acele  însuşiri,  de  cari  ne 
facem  fală,  căci  dacă  ne  paşte  nenorocul  ca  proiectul  să  devină  lege,  — 
şi  va  deveni  pe  lângă  toate  protestările  energice  şi  ale  autorităţilor  biseri¬ 
ceşti,  dacă  mâna  nevăzută  a  Iui  Dumnezeu  nu  va  spulbera  tabăra  nedrep¬ 
ţilor,  cum  topeşte  ceara  de  faţa  focului  —  atunci  numai  conştiinţa  dato¬ 
riei  va  putea  ţinea  în  mare  majoritate  a  preoţimei  duhul  adevăraţilor  pă¬ 
stori  ai  bisericei  şi  ai  neamului. 


109 


IV. 

Cu  1  Ianuarie  1908  se  va  da  întregire  şi  capelanilor,  celor  cu  cua- 
Ijficaţie  superioara  1000  celorlalţi  800  cor.  dacă  posturile  «au  fost  siste- 
mizate  şi  întregite  până  la  1  Ianuarie  1908  (§.  2).  Nu  se  poate  socoti  de 
post  sistemizat  (capelan  ori  paroh),  care  în  curs  de  trei  ani  înainte  de 
terminul  indicat  nu  a  fost  întregit,»  —  de  aici  deducem,  că  parohiile  noa¬ 
stre,  cari  au  fost  înfiinţate  după  legea  din  1898  ori  atunci  nu  şi-au  câ¬ 

ştigat  dreptul  Ia  congruă,  de  acum,  fiind  ocupate  de  preoţi  înainte  de  1 
Ianuarie  1908  vor  avea  parte  de  întregire.  Parohiile  cari  şi-au  câştigat 
dreptul  la  întregire  pe  baza  legii  din  1898  şi-l  păstrează  şi  pe  mai  de- 
parte,  iară  posturi  noi,  cari  să  fie  împărtăşite  şi  de  întregire  se  vor  putea 
sistemiza  în  viitor  numai  dacă  ministrul  va  afla  motivată  sistemizarea. 

Când  ni  se  pare  că  s'ar  mai  da  ceva  şi  capelanilor  cu  o  mână,  ni 
se  ia  cu  zece.  «Acel  post  de  paroh...  care  până  la  1  Ianuarie  1908  a 
fost  ocupat  de  un  preot  cu  cualificaţie  inferioară,  numai  în  acel  caz  poate 
reflecta  la  o  întregire  mai  mare  a  venitelor  (de  1600  cor.)  dacă  numărul 
credincioşilor  din  parohie  se  ridică  la  800  suflete,  şi  dacă  jumătate  din 

plusul  recerut  pentru  întregire  de  800  cor.  o  asigură  pe  seama  parohului 

în  mod  stabil  respectiva  confesiune.  (§.  3).  Ascuţişul  e  îndreptat  pe  faţă 
împotriva  noastră  a  Românilor,  cari  mai  avem  atâţia  preoţi  fără  8  clase  şi 
mai  ales  contra  gr.-or.  al  căror  preoţi  în  mare  majoritate,  fiind  din  gene¬ 
raţia  mai  înaintată,  sunt  fără  cualificaţie  superioară,  pe  când  parohiile  bi- 
sericei  catolice,  reformate  etc.  în  calcul  mediu  au  800  suflete  şi  preoţi  cu 
8  clase.  Ce  cale  vor  fi  nevoiţi  să  apuce  absolvenţii  noştri,  cari  până  acum 
n’au  ocupat  parohii,  chiar  ceice  s'au  preoţit  în  1908,  şi  ce  vor  fi  siliţi  se 
facă  ceice  au  intrat  în  seminar  cu  gândul  la  o  existenţă  cinstită  şi  cores¬ 
punzătoare  vremilor  şi  împrejurărilor  —  e  greu  de  prevăzut,  căci  paro¬ 
hiile  noastre  cu  foarte  puţine  excepţii  mici  şi  sărace  nu  vor  putea  da  exi¬ 
stenţa  corespunzătoare  absolvenţilor,  şi  chiar  puţinele,  al  căror  număr  de 
suflete  se  urcă  la  800  nu  vor  fi  în  stare  a  mai  jertfi  400  cor.  şi  pentru  preot 
câtă  vreme  îşi  storc  puterile  cu  susţinerea  caracterului  confesional  al  şcoalelor. 
In  această  situaţie  ce  ni  s’ar  crea  se  iveşte  întrebarea,  dacă  n’ar  fi  mai  chib¬ 
zuit  ca  acolo,  unde  nu  dă  statul  întregire,  jertfele  aduse  pentru  şcoală  să  se 
dea  pentru  susţinerea  preotului  cualificat?  Altcum  suntem  ameninţaţi  a  recădea 
la  soartea  preoţimei  noastre  de  câteva  decenii  în  urmă,  spre  slăbirea  avân¬ 
tului  îmbucurător  ce-şi  luase  sborul  în  cei  din  urmă  10  ani  spre  înălţimea 
niisiunei  culturale  şi  morale  a  preoţimei,  pe  care  o  poruncesc  vremile 
schimbate,  pentrucă:  fonduri  nu  avem  pentru  susţinere,  posturi  unde  se 
va  da  şi  în  viitor  întregire  completă  avem  abia  preste  200  şi  în  arhidie- 
ceză,  iar  în  dieceze  cu  mult  mai  puţine.  Despre  neprimirea  întregirii  dela 
stat,  oricât  ar  fi  un  dar  danaic  pentru  ceice  nu  l-au  avut,  ori  nu  s?au 
dedat  cu  el,  şi  oricât  e  o  terorizare  pentru  cei  ce  suntem  dedaţi  a-I  primi, 
Cu  greu  poate  fi  vorba,  când  n’avem  cu  ce-l  inlocuî  şi  câtă  vreme  mini- 
strul  va  găsi  calea  perceptoratelor  pentru  a  pune  întregirea  la  dispoziţia 

preoţimei,  nu  numai  pentru  a-şi  câştiga  simbriaşi  ci  şi  pentru  a-î  aduce 
în  conîlict  cu  autoritatea  bisericeasca  şi  cu  eventuala  hotărîre  de  respin¬ 
gere  a  forurilor  competente,  când  apoi  ministrul  n’ar  întârzia  a  păşi  la 
mijloc  ca  judecător  —  spre  înfrângerea  clerului,  ai  cărui  perdere  e  rui¬ 
narea  neamului,  căci  oricât  e  de  insenmată  mulţimea  cărturarilor  noştri 
de  azi,  sufletul  neamului  e  păzit  şi  încălzit  de  popime. 


Şirul  condiţiilor  apăsătoare  şi  a  pretensiunilor  ilegale  nu  se  sfârşeşte 
aci»  Nu  e  destul  că  se  ia  majorităţii  comunelor  noastre  bisericeşti  putinţa 
de  a-şi  avea  preoţi  cu  cualificaţie  deplină,  cari  să  fie  povăţuitorii  luminaţi, 
îndrumătorii  cuminţi  şi  sprijinitorii  conştii  ai  nizuinţelor  noastre,  —  trebuia 
ca  şi  ceice  au  apucat  întregirea  înainte  de  1  ian.  1908  să  fie  ferecaţi. 
Astfel  s’a  ticluit  în  §.  4,  pe  lângă  cele  înşirate  în  legea  dela  1898  un  nou 
motiv  pentru  detragerea  întregirei,  şi  anume  dacă  preotul  «nu-şi  îndepli¬ 
neşte  datorinţele  ce  i-se  impun  prin  legile  statului  ori  prin  ordtnaţiuni  le¬ 
gale  ale  guvernului»,  Cum  însă  în  ţara  noastră  nu  poţi  fi  împlinitorul  legii, 
fără  sădi  calci  în  picioare  conştiinţa  aparţinerii  la  un  neam,  mulţi  vor  putea 
fi  dificultăţi  —  toţi  cei  buni  —  iară  de  altă  parte,  câtă  vreme  legi  apăsă¬ 
toare,  cari  zăgăzuesc  tot  mai  mult  libertatea  desvoltării  bisericeşti  şi  cultu¬ 
rale  şi  ordinaţiuni  ministeriale  ilegale  —  legale  pentru  autorul  lor  atotpu¬ 
ternic  —  curg  puhoi,  nu  vom  ştî,  când  să  ascultăm  orânduirea  superiorităţii 
noastre  bisericeşti,  care  e  datoare  sâ  apere  cu  îndârjire  drepturile  bisericii 
şi  interesele  noastre,  şi  când  să  ne  supunem  poruncii  ministeriale.  Dar 
chiar  înafară  de  acestea  nu  vom  putea  răspunde  acestei  pretensiuni  de 
atâteaori  de  câteori  ministrul  ne  va  cere  imposibilităţi.  Ajunge  deocam¬ 
dată  să  ne  facă  răspunzători  pe  noi  preoţii,  ca  directori  şcolari,  despre  ne- 
succesul,  respective  despre  neputinţa  de  a  satisface  noului  plan  pentru 
studiul  iimbei  maghiare,  pentruca  să  fim  lipsiţi  de  întregire... 


* 

A 

în  vremece  noi  aşteptam  rezolvi  rea  justelor  noastre  pretensiuni  ma¬ 
teriale,  rare  să  niveleze  nemulţămirea  dintre  fraţii  împărţiţi  în  două  cu  800 
şi  cu  1600  cor.,  şi  să  ne  asigure  dotaţia  cuvenită  fără  restricţii  şi  fără  con¬ 
diţii,  ci  în  mod  cinstit  şi  onest,  precum  noi  ne  împlinim  misiunea  de  a 
creşte  oameni  statului,  —  iată  ce  ni-se  pregăteşte  şi  nici  aceasta  nu-i  destul. 
Acelaş  ministru  ameninţă  că  va  veni  după  acest  proiect  nuvelar  cu  o  lege 
organică,  care  trebue  să  fie  —  înspăimântătoare.  Pr.  P>  M . 


Scoate  rugăciunea  din  lume  şi  ţi-se  va  părea  ca  şi  când  ar  fi  rupt 
legătura  oamenilor  cu  Dumnezeu,  ca  şi  când  ai  fi  făcut  să  amuţească 
limba  copilului  faţă  de  tatăl  seu.  Th.  Fechner . 

A  iubi  pe  Dumnezeu  înseamnă  a-î  împlini  cu  plăcere  poruncile;  a 
iubi  pe  de-aproapele  înseamnă  a-ţi  împlini  cu  plăcere  datorinţele  faţă  de  el. 

L  Kcint . 

PREDICĂ  LA  DUMINECA  FLORIILOR. 


Despre  curăţirea  sufletului. 

Osana  îiitil  lui  David;  binecuvântat 
cclce  vine  întru  numele  Domnului. 

Maici ,  XXJ,  9. 

Fraţilor! 

Omul  ca  fiinţă  simţitoare  e  mişcat  spre  veselie  sau  tristeţă  de  lu¬ 
crurile  care-1  încunjură.  Când  afară  e  frig,  viscol,  eşti  oarecum  pozac. 
Când  se  întâmplă  vremi  de  acele  de  toamnă,  reci,  umede,  ploioase,  firea 
toată  parcă  e  tristă  şi  omul  simte  în  sufletul  lui  un  fel  de  tristeţă  neînţe¬ 
leasă,  pe  care  uriciunea  vremii  de  afară  i-o  varsă  în  sufletul  lui  simţitor. 

Sunt  însă  vremi  frumoase  când  totul  parcă  râde  în  văzduh,  o  izbuc¬ 
nire  de  veselie  parcă  pluteşte  în  aer  care  cuprinde  toate  făpturile  şi  pe  om. 

lată-ne  astăzi,  fraţilor,  în  trio  astfel  de  izbucnire  veselă,  în  sărbătoarea 
măreaţă  care  cuprinde,  mişcă  şi  înveseleşte  firea  întreagă,  toată  lumea 
aceasta  a  lui  Dumnezeu,  toate  făpturile,  toată  creştinătatea.  Dumineca 
Floriilor  e  sărbătoarea  Dumnezeirii,  sărbătoarea  creştinilor,  sărbătoarea 
celor  mai  mici  făpturi,  sărbătoarea  întregei  firi  care  înverzeşte  şi  înfloreşte. 

Acum  totul  se  primeneşte,  se  găteşte,  se  îmbracă,  se  înveseleşte, 
spre  a  mări  strălucirea  sărbătorii  noastre  creştineşti.  împrejurul  nostru  totul 
se  bucură,  totul  ne  sileşte  să  ne  veselim. 

O  sărbătoare  e  cu  atât  mai  mare,  cu  cât  mai  mulţi  iau  parte  la 
dânsa.  Pentru  aceasta  Dumineca  Floriilor  e  sărbătoare  mare:  întâi  pentru 
însemnătatea  ei  în  legea  creştinească,  şi  al  doilea  fiindcă  e  sărbătoarea 
întregei  lumi,  întregei  firi  care  împreună  cu  noi  surâde  de  mulţămire. 

lată  soarele  care  prinde  tot  mai  multă  putere  şi-şi  trimete  razele  sale 
ce  alungă  vremea  tristă  şi  aspră  a  iernei !  Iată  pomii,  iată  florile  care  se 
îmbracă  în  vestmântul  nădejdii  şi  nevinovăţiei!  Verdele  frunzelor  e  nă- 
dejd  ea,  iar  albul  florilor  nevinovăţia.  Nu  e  oare  acesta  îndemnul  Iul 
Dumnezeu  de  a  ne  păstra  sufletul  curat  şi  nepătat  ca  un  vestmânt  alb, 
iar  apoi  a  avea  nădejde  în  răsplata  Sa? 

Nu  poate  fi  altfel,  fraţilor,  şi  unirea  acestor  două  colori,  albul  şi 
verdele  sunt  strigarea  lui  Dumnezeu,  sunt  vorbirea  sa  căiră  noi  prin  însuş 
lucrul  manilor  Sale,  de  a  păstră  nădejdea  şi  a  iubi  vestmântul  alb  care 
îmbracă  sufletul  curat  Pentru  aceasta  nu  găsim  învăţătură  mai  potrivită, 
cu  care  în  această  sărbătoare  să  hrănim  inimile  noastre,  decât  curăţia 
sufletului.  Oriunde  ne  aruncăm  ochii,  vedem  scris  numele  ei,  de  pretu- 
tmdenea  glasul  primăverii  ne  chiamâ  pe  toţi  la  curăţie. 

Fraţilor! 

Greu  s’ar  putea  găsi  un  timp  mai  minunat  pentru  a  vorbi  de  curăţia 
sufletului  decât  acesta.  Priviţi  împrejur  şi  veţi  vedea  pretutindenea  un 
neastâmpăr,  o  muncă  fără  răgaz  de  a  se  curaţi,  primeni  şi  înoî.  Apele 

încep  a  se  porni,  târînd  cu  dânsele  gunoiul  cel  adunat  în  timpul  ierneî 
şi  curăţind  faţa  pământului.  Câmpiile  cele  triste  şi  negre-cenuşii  din  vremea 
frigului,  se  îmbracă  în  verdele  cel  plin  de  sănătate  şi  desfătare  pentru 
ochi.  Pajiştele  cu  iarba  uscată  şi  fără  vieaţă  încep  a  arăta  colo  şi  colo 
mănunchiuri  de  iarbă  proaspătă  şi  plină  de  vieaţă. 

Şi  munca  aceasta  grabnică  de  a  primeni  şi  înoî  nu  se  mărgineşte 
numai  Ia  faţa  pământului,  ea  se  scoboară  şi  de  desubt,  în  măruntaele  lui. 
Ochiul  care  se  plimbă  pe  întinderea  câmpurilor  vede  colo  şi  colo  mo- 
şoroaie  de  pământ  mărunt.  Ce  sunt  acestea?  —  Sunt  munca  râmelor  care- 
dovedesc  că  grija  de  a  preface  şi  înoî  pământul  lor  le  e  dată  şi  niciodată 
n’o  uită. 


Dar  toată  această  lucrare  de  curăţire  şi  înoire  îTare  nimic  din  chinul 
muncii  grele  şi  obositoare.  Ea  e  învăluită  în  veselie  şi  sfârşită  în  mijlocul 
cântecelor  şi  ciripitului  neobositelor  păsărele.  Vântul  căldicel  mângâie  şi 
gâdilă  plăcut  pe  oameni  şi  dobitoace.  Iezii  şi  mieluşeii  sar  sburdalnici,  i 
parcă  spre  a  arăta  că  şi  ei  iau  parte  la  veselia  firii.  Păsărelele,  care  toată  ; 
iarna  au  stat  sgribulite  şi  tăcute,  sunt  neîntrecute  în  veselie,  fiindcă  vremea 
frigului  chinuitor  a  trecut.  Sburdălnicia  lor,  cântând  şi  sărind  din  ram  în 
ram,  arată  că  nimenea  nu  e  mai  vesel  ca  dânsele.  Ele  iau  parte  la  săr¬ 
bătoarea  tuturor,  şi  ca  şi  cum  şi-ar  lăsa  păcatele  care  le-au  stăpânit,  se 
pregătesc  să-şi  lase  penele  care,  cu  cât  căldura  va  creşte,  au  să  Ie  simtă 
mai  grele  şi  nefolositoare.  i 

Omul,  oare  să  rămâie  străin  de  această  sărbătoare  obştească,  de 
această  muncă  veselă  de  a  se  curăţî  şi  înoî?  Aceasta  nu  poate  fi,  fraţilor, 
şi  iată,  copii  care  mai  mult  simt  decât  cugetă,  iată-i  că  ei  simt  bucuria 
şi  iau  parte  la  sărbătoarea  tuturor. 

Cât  de  înţelept  a  potrivit  Dumnezeu  lucrurile!  EI  care  prin  făpturile 
sale  vorbeşte  oamenilor,  ne  îndeamnă  prin  această  grabă  de  primenire  şi 
curăţire  a  firii  ca  şi  noi  să  curăţim  sufletele  noastre.  Iar  toată  bucuria 
care  izbucneşte  împrejurul  nostru,  e  îndemnul  ca  cu  bucurie  să  ne  apucăm 
de  curăţirea  păcatelor  noastre,  de  primenirea  sufletului  nostru. 

Iarna  tot  felul  de  gunoaie  se  adună  pe  pământurile  oamenilor,  pri¬ 
măvara  totul  se  curată  şi  se  preface.  Tot  aşa  e  cu  vieaţa  omului.  în  cur¬ 
gerea  timpului  se  adună  multe  uri,  multe  vrajbe,  multă  supărare.  Toate 
acestea  sunt  ca  o  zgură  şi  ca  un  gunoiu  al  sufletului  care-1  împing  la 
certe,  răsbunări  de  tot  felul,  furturi,  grăiri  de  rău.  în  acest  timp,  când  de 
pretutindenea  se  vede  înoirea  şi  curăţirea,  nu  poate  fi  lucru  mai  bun 


pentru  creştin,  decât  a  întră  şi  el  în  mişcarea  ce  însufleţeşte  toată  firea, 
a-şi  curăţî  sufletul,  a  lăsa  păcatele  trecutului  şi  a-i  da  sbor  spre  o  vieaţă  nouă.  j 
Totul  învie  împrejurul  nostru.  Iarna  e  ca  un  mormânt,  primăvara  e 
vântul  care  învie  şi  dă  vieaţă.  Pentru  aceea,  fraţilor,  într’o  sărbătoare  ce  i 

cade  în  acest  timp  de  curăţire,  înoire  şi  înviere  a  firii,  să  ne  gătim  ca,  cu  ; 

suflete  curate  şi  înviorate  să  păşim  spre  ziua  cea  mare  a  învierii  Dom¬ 
nului  nostru  lisus  Hristos. 

Floriile,  fraţilor,  sunt  pragul,  sunt  poarta  prin  care  intrăm  spre  a 
ajunge  la  sărbătoarea  măreaţă  şi  strălucită  a  învierii  Mântuitorului.  în  acest 
timp,  totul  se  leagă,  se  uneşte,  spre  a  ne  îndemnă  la  curăţirea  sufletului. 
De  o  parte  curăţirea  care  se  vede  de  jur  împrejurul  nostru  în  această 
vreme  de  primăvară  şi  care  ne-ar  ruşina  dacă  tocmai  noi,  creştinii,  am 
rămânea  în  urmă.  De  altă  parte  apropierea  învierii  Domnului  care  cere 
o  pregătire  spre  a  fi  vrednici  de  sărbătorirea  celei  mai  mari  sărbători  a 
creştinătăţii.  Ce  lucru  frumos,  fraţilor,  şi  ce  podoabă  pentru  un  creştin 
care-şi  dă  seamă  cât  de  mare  preţ  are  acest  nume,  ce  fericire,  zic,  ca  Ia 
învierea  Domnului  să  se  înfăţoşeze  şi  el  cu  sufletul  înviat  spre  o  vieaţă 
nouă,  să- şi  lase  negura  păcatelor  şi  să  îmbrace  vestmântul  alb  al  nevi¬ 
novăţiei  ! 

Dumineca  Floriilor,  tocmai  aceste  lucruri  aminteşte  şi  pune  înaintea 
creştinului.  Ea  îi  aduce  muguri  şi  frunze  care  sunt  semn  de  înviere  şi 
vieaţă,  chemându-1  astfel  Ja  munca  curăţirii  sufletului  şi  Ia  trezirea  lui  din 
somnul  păcatelor. 

Fiecare  cu  ramura  de  salcie  în  mână  ne  vom  îndrepta  paşii  spre 
casele  noastre.  Aceste  ramuri  îmbrăcate  în  vestmântul  primăverii,  sunt 
semnul  înoirii,  curăţirii  şi  al  vieţii  spre  care  glasul  bisericii  ne  cliiamă. 
Cu  astfel  de  ramuri  poporul  a  primit  în  strigăte  de  veselie  pe  Mântui¬ 
torul  lumii. 

Astăzi  când  Mântuitorul  numai  este  înaintea  ochilor  noştri  trupeşti, 
ci  numai  a  celor  sufleteşti,  astăzi  să  ne  gătim  ca,  cu  suflete  curate  să 
luăm  parte  la  sărbătorirea  numelui  său. 

Sufletul  curat  e  acea  stare  în  care  omul  se  simte  uşurat  de  toate 
păcatele  trecute.  El  le-a  cercetat  pe  toate,  s’a  întristat  că  le-a  săvârşit,  s’a 
căit  amar  de  dânsele,  a  luat  hotărîrea  ca  să  uite  pe  cei  care  i-au  făcut 
rău,  să  lase  gândul  de  a  se  răsbuna,  să  nu  mai  uneltească  împotriva 
duşmanului  lui,  şi  aşa  aruncând  una  după  alta  povara  păcatelor,  ajunge 
de  simte  o  uşurare  şi  o  mulţămire  fără  margeni. 

Aceasta  e  starea  de  curăţie  sufletească  şi  e  singura  vrednică  de  a 
primi  împărtăşirea  cu  sfântul  trup  şi  sânge  al  Mântuitorului. 

Creştinii  au  obiceiul  în  această  săptămână  de  a  se  îngriji  de  cură¬ 
ţirea  păcatelor  lor  prin  taina  mărturisirii.  Dar  trebue  să  fim  băgători  de 
sama,  să  facem  acest  lucru  nu  cu  nepăsarea  cu  care  facem  ceva  din 
deprindere,  ci  cu  dorinţa  ferbinte  de  a  ne  lăsa  de  toate  păcatele  care  au 
pătat  sufletul  nostru,  cu  căinţa  adevărată  şi  nefăţarnică  că  le-am  făcut  şi 
cu  hotărîrea  temeinică  de  a  nu  mai  greşi  pe  viitor.  Numai  aceasta  e 
adevărată  curăţire  sufletească. 

A  ne  mărturisi  şi  a  ţinea  înainte  ura  şi  vrajba,  şi  a  fi  neiertători  şi 
grăitori  de  rău,  înseamnă  a  ne  curaţi  sufletul  numai  pe  deasupra  şi  a  înşela 
pe  Dumnezeu  şi  pe  noi  înşine. 

Sărbătorile  creştine  au  un  farmec  şi  o  dulceaţă  care  mişcă  sufletul 
până  la  adâncimile  lui.  Dar  numai  acele  suflete  pot  simţi  această  mişcare 

curată,  care  se  lapădă  de  negreala  care  ca  o  rugină  acopere  sufletul  şi-l 
face  nesimţitor. 

Păcatele  sunt  o  boală  pentru  suflet.  Dupăcum  o  piele  îngroşată  nu 
poate  sim{î  uşor  atingerile  din  afară,  tot  aşa  un  suflet  încărcat  de  păcate 
cu  greu  poate  răsufla  aierul  cinat  al  învăţăturii  creştine.  Un  om  în  su¬ 
fletul  căruia  cloceşte  gândul  ca  la  cutare  proces  să  jure  strâmb  împotriva 
vecinului  lui,  fiindcă  are  ciudă  pe  dânsul,  un  om  care  se  gândeşte  neîn¬ 
cetat  să  răpească  bunul  altuia,  nu  poate  să  guste  aceeace  se  numeşte 
curăţia  sufletului  şi  să  simtă  adevărata  bucurie  a  unei  sărbători. 

Priviţi  ce  veselie  nevinovată  e  în  toată  firea.  Pomii  înfloresc,  albinele 
bâzăind  umblă  fără  astâmpăr  din  floare  în  floare,  turmele  aleargă  şi  sar 
în  jocuri  vesele,  pasările  ciripesc  pe  întrecute,  copiii  în  sufletul  cărora 
nTau  intrat  încă  gândurile  rele,  care  sunt  încă  în  starea  nevinovăţiei,  se 
amestecă  şi  ei  în  bucuria  tuturor.  Floriile  sunt  zi  de  bucurie.  Toţi  o  simt, 
toţi  o  ştiu.  Firea  învie,  vieaţa  se  mişcă,  amorţeala  a  perit  Floriile  sunt 
sărbătoarea  primăverii,  iar  pentru  creştini  ele  mai  sunt  şi  amintirea  in¬ 
trării  Mântuitorului  în  Ierusalim,  când  tot  poporul  l-a  primit  ca  pe  regele 
cerului  şi  al  pământului. 

Care  e,  deci,  omul  care  nu  simte  inima  sa  zvâcnind  în  mijlocul 
sărbătorii  cerului  şi  a  pământului?  Toată  firea  se  inoieşte,  se  îmbracă,  se 
veseleşte  spre  a  sărbători  pe  Domnul  măririi.  Dobitoacele  şi  gângăniile 
pământului,  sburătoarele  şi  podoabele  câmpiilor  iau  faţa  veseliei  în  această 
zi  mare  spre  a  sărbători  pe  Domnul  şi  Făcătorul  lor.  Cu  atât  mai  mult 
omul,  coroana  făpturilor,  e  chemat  să  se  arunce  cu  braţele  deschise  în 
mijlocul  veseliei,  în  mijlocul  strigătelor  ce  primesc  pe  Domnul  care  întră 
în  Ierusalim. 

Veniţi,  fraţilor,  uitaţi  toate  zizăniile,  daţi  mâna  înfrăţirii,  turnaţi  haina 
veseliei  pe  sufletele  voastre,  scoborâţivă  în  mijlocul  firii  înverzite  şi  aşa, 
întPo  înfrăţire  creştinească,  primiţi  pe  Domnul  în  inimile  voastre.  Ziua 
cea  mare,  ziua  biruinţei,  ziua  învierii  începe  a  pune  întrun  tremur  de 
simţiri  sfinte  inimile  noastre.  Trimbiţele  îngereşti  mai  se  aud  răsunând 
în  depărtări  şi  clocotind  în  dealuri  şi  păduri.  Să  alungăm  somnul  păca¬ 
tului,  să  scuturăm  toată  sămânţa  duşmăniilor,  să  curăţim  şi  să  împodobim 
ca  nişte  palate  aurite  sufletele  noastre,  spre  a  fi  vrednici  să  primim  în- 
tr’ânsele  pe  Mântuitorul  lumii.  Amin.  Arhim.  luiin  Scrtban. 

Cele  trei  articole  dela  începutul  acestui  număr  sunt  scrise  de  tineri 
de  ai  noştri,  cari  îşi  fac  studiile  la  facultatea  teologică  din  Cernăuţi  şi 
cari  dau  dovezi  că  înţeleg  a  folosi  timpul  şi  mijloacele  ce  le  stau  la  în¬ 
demână  pentru  a-şi  câştiga  o  pregătire  temeinică.  Predica  ce  o  publicăm 
e  luată  din  cele  «Cincizeci  de  predici  populare »  ale  părintelui  arhimandrit 
luliu  Scriban ,  ca  să  dăm  preoţimei  noastre  un  nou  îndemn  pentru  a  şi-le 
procura.  Vom  veni  şi  cu  o  dare  de  seamă  asupra  acelor  predici. 


1 


115 


VIEATA  BISERICEASCĂ. 


Din  biserica  României. 

Noul  proiect  de  reformă .  De  un  timp  încoace,  în  biserica  auto¬ 
cefală  ortodoxă  română  din  Regat  se  observă  o  mişcare  neobicinuită  până 
acum.  Un  vânt  proaspăt,  pare  de  premenire,  s’a  pornit  din  mai  multe 
părţi.  Lăsând  deocamdată  deschisă  întrebarea:  dacă  se  nimeresc  ori  nu, 
mijloacele  cele  mai  potrivite  spre  acest  scop,  rămâne  îmbucurătoare  ten¬ 
dinţa  exprimată  de  a  aduce  o  îndreptare.  Fără  îndoială  şi  această  tendinţă 
înseamnă  un  progres,  căci  amorţeala  îndelungată  de  până  acum,  făcea 
imposibilă  introducerea  unei  nouă  vieţi  în  organismul  acelei  biserici. 

A. 

Îndeosebi  îngrijorarea  produsă  de  sguduitoarele  evenimente  din  pri¬ 
măvara  anului  1907,  a  trezit  răspunderile  faţă  de  soartea  acelei  biserici, 
ale  cărei  indispensabile  condiţii  de  vieaţă  creştinească  au  fost  nebăgate  în 
seamă  atâta  timp.  în  mijlocul  nizuinţelor  reformatorice  de  astăzi,  pare  a 
se  înstăpâni  tot  mai  mult  convingerea,  că  dacă  e  să  se  facă  o  premenire 
în  vieaţa  poporului  creştin  al  ţării,  ea  nu  va  putea  veni  fără  concursul 
bisericei  sale  ortodoxe.  Cel  puţin  nu  în  plină  măsură  şi  cu  destulă  trăi¬ 
nicie.  Căci,  dacă  îi  trebue  poporului  condiţii  mai  favorabile  pentru  traiul 
trupesc,  de  o  mie  de  ori  e  mai  arzătoare  trebuinţa  de  a  i-se  da  puterile 
morale  necesare  pentru  consolidarea  şi  înălţarea  lui  sufletească.  Sunt  ne¬ 
cesare,  de  sigur,  reformele  agrare  drepte,  legile  judiciare  înţelepte,  orga¬ 
nizaţiile  economice  şi  militare  puternice,  dar  să  nu  se  treacă  cu  vederea 
că  tocmai  pentru  acestea  se  cer  suflete  pline  de  bărbăţie  şi  energie 
morală,  accesibile  pentru  cultură  şi  muncă  stăruitoare,  pentru  dreptate  şi 
disciplină;  se  cer  caractere  capabile  de  fapte  ale  iubirii  frăţeşti,  de  cumpăt, 
de  abnegaţie  şi  jertfe:  căci,  fără  de  acestea,  intenţiile  cele  mai  bune  se 
zădărnicesc,  legile  nu  pătrund,  organizaţiile  stau  locului,  contractele  se 
calcă  în  picioare,  puşcăriile  se  umplu  de  hoţi,  spitalele  de  bolnavi  şi... 
orizontul  ţării  întregi  se  întunecă! 

Prin  puterea  morală  a  sufletelor  se  înalţă  un  popor.  Ea  e  funda¬ 
mentul  trainic  al  existenţii  şi  culturii  sale,  iar  paladiul  acelei  puteri,  pentru 
un  popor  de  creştini  nu  poate  fi  altul,  decât  evanghelia  lui  Hrislos! 
învăţăturile  acelei  sfinte  evanghelii  nu  oglindesc  trebuinţele  unor  vremuri 
peste  cari  am  fi  trecut,  precum  le  place  unora  a  crede,  ci  ele  exprimă 
condiţiile  vecinie  netrecâtoare  ale  vieţii  şi  sănătăţii  sufletului  omenesc. 
Ea  creşte  pe  om  nu  numai  pentru  o  altă  lume,  ci  îndeplinindu-şi  această 
principală  chemare,  îi  organizează  forţele  sufleteşti  totodată  şi  pentru 
purtarea  mai  cu  înlesnire  a  datoriilor  vieţii  pământeşti;  ea  cultivă  condi¬ 
ţiile  personale  ale  progresului  social  şi  naţional,  şi  reprezintă  interesele 
societăţii  în  internul  omului.  în  acest  înţeles,  evanghelia  creştină  este  cea 
uiai  mare  putere  social-politică,  şi  este  miop  acel  bărbat  de  stat,  care  nu 
înţelege,  că  biserica  care  are  chemarea  de  a  întrupa  idealele  evangheliei 

pe  pământ  şi  de-a  întemeia  împărăţia  lui  Dumnezeu  între  oameni,  este 
în  acelaş  timp  cel  mai  de  căpetenie  factor  care  consolidează  statul. 

Dar  o  asemenea  binefăcătoare  însemnătate  nu  o  poate  avea  niciodată 
acea  biserică,  pe  care  o  fasonează  mereu  statul,  cu  parlamentul  şi  parti¬ 
dele  politice  dintrânsul,  după  gusturile  sale  trecătoare.  Puterea  în  virtutea 
căreia  are  să  trăească  biserica  nu  poate  emana  din  alt  izvor,  decât  din 
principiile  sale  de  vieaţă  religioasă,  pe  cari  i-le  a  încredinţat  celce  a  înte- 
meiat-o  cu  menirea  sfântă,  ca  să  le  întrupeze  în  împărăţia  mare  a  sufle¬ 
telor  din  lume.  Scoasă  din  baza  acelor  principii,  cari  singure  şi  neîm- 
pedecat  ar  avea  să-i  determine  fiinţa  şi  apariţia  ei  în  lume,  şi  aservită 
unor  interese  de  altă  natură,  biserica  îşi  slăbeşte  legătura  cu  scopurile 
inherente  fiinţei  sale,  conştiinţa  chemării  ei  mari  adoarme,  vieaţa  i-se  usucă 
treptat,  ca  a  unei  plante  căreia  i-se  ia  lumina  şi  căldura  soarelui.  Slujitorii  unei 
atari  biserici  nu  vor  fi  in  stare  să  asculte  de  Dumnezeu  mai  mult  decât 
de  oameni  şi  de  propriile  lor  păcate,  fiindcă  nu  se  vor  simţi  apostoli 
trimişi  în  lume  să  lupte  o  luptă  sfântă  însufleţiţi  de  un  mare  ideal: 
întemeierea  împărăţiei  lui  Dumnezeu  între  oameni,  în  sânul  căreia  ar 
avea  să  readucă,  ca  la  izvorul  vieţii,  tot  ce  e  căzut  din  fiinţa  noastră  ome¬ 
nească.  Iar  dela  o  asemenea  biserică  şi  dela  păstorii  ci,  ori  cât  de  naţio¬ 
nală  ar  fi,  ţara  şi  poporul  nu  poate  aştepta  mult  bine,  căci  o  patere  ne - 
chiematâ  i-a  luat  răspunderea  pentru  ceeace  ar  trebui  să  fie  în  virtutea 
originei,  a  principiilor  şi  scopurilor  sale.  Celce  nu  este  în  stare  să  dea 
lui  Dumnezeu  celece  sunt  ale  lui  Dumnezeu,  nu  va  fi,  de  sigur,  în  stare 
să  dea  nici  Chezariului  celece  sunt  ale  Chezarului. 

In  lumina  acestor  consideraţiuni  principiale  judec  eu  proiectul  de 
reformă  dela  ordinea  zilei,  prin  care  d-1  ministru  al  cultelor  S.  Naret  dim¬ 
preună  cu  parlamentul  şi  cu  partidul  politic  al  maîorităţii  de  azi,  vrea,  de 
sigur  cu  bună  intenţie,  să  fericească  biserica  ortodoxă  a  ţării.  S’a  scris 
mult  pentru  apărarea  acelui  proiect  şi  s’au  exmis  diferite  păreri.  S’au  căutat 
criteriile  de  apreciare  în  organizaţia  celorlalte  biserici  ortodoxe,  precum 
şi  în  diferite  tendinţe  moderne  ale  vieţii  de  stat.  Mărturisesc  însă,  că 
toate  acestea  pe  mine  m’au  lăsat  în  convingerea,  că  atât  autorul  proiec¬ 
tului  cât  şi  apărătorii  lui,  iiau  pătruns  adânc  în  psihologia  vieţii  bisericeşti. 

Ce  vrea  proiectu]? 

Vrea  ca  parlamentul  ţării  să  decreteze  pentru  biserică: 

cum  deputaţii  camerei  şi  senatorii,  dimpreună  cu  membrii  sf.  Sinod 
şi  ai  nou  provăzutului  Consistor  superior  bisericesc,  vor  alege  pe  episcopi 
şi  mitropoliţi; 

cum  episcopii  şi  mitropoliţii,  întăriţi  la  propunerea  ministrului  cultelor 
de  Regele  şi  constituiţi  dimpreună  cu  arhierei  titulari  în  sf.  Sinod ,  vor 
păstra  unitatea  în  privinţa  dogmelor  şi  a  canoanelor  cu  celelalte  biserici 
ortodoxe,  vor  statua  asupra  afacerilor  spirituale,  disciplinare  şi  judiciare 
curat  bisericeşti,  vor  defini  atributiunile  consistoriilor  eparhiale,  în  con¬ 
formitate  cu  sf.  canoane  —  pe  lângă  azistenţa  ministrului  cultelor; 

cum  se  va  constitui  —  acum  pentru  prima  dată  —  din  (8)  membri 
sf  Sinod  şi  din  31  de  reprezentanţi  ai  clerului  eparhial,  ai  celui  mănă¬ 
stiresc  şi  ai  institutelor  teologice  un  nou  organ  administrativ  şi  disciplinar: 
Consistorul  superior  bisericesc,  ale  cărui  hotărâri  privitoare:  la  alcătuirea 
parohiilor,  Ia  întreţinerea  şi  buna  funcţionare  a  bisericilor,  mănăstirilor  şi 
a  clerului  parohial,  la  organizarea  institutelor  de  creştere  a  clerului,  la 
învăţământul  religiunei  în  şcoli,  Ia  caterisirea  preoţilor  şi  diaconilor,  la 
cântările  bisericeşti,  Ia  tipărirea  cărţilor  rituale  etc.  —  «ca  să  devină  exe¬ 
cutorii,  vor  trebui  să  fie  aprobate  de  ministrul  cultelor »,  iar  hotărîrile  pri¬ 
vitoare  Ia  doctrină,  cult  şi  păstorirea  spirituală  se  vor  ratifica  de  sf.  Sinod, 
în  tot  cazul  va  fi  greu  de  distins  cari  chestiuni,  din  cele  înşirate,  vor  cere 
aprobarea  ministrului  şi  care  a  sf.  Sinod; 

cum  fiecare  episcop  sau  mitropolit  «poate»  publica  scrisori  pastorale, 
numai  să  nu  se  atingă  de  legile  civile  şi  politice; 

cum  vor  numi  episcopii  pe  membrii  consistoriilor  eparhiale,  pe  pro- 
toi  erei  şi  proestoşi  un  înţelegere  cu  ministrul  cultelor >  etc. 

Cetind  aceste  dispoziţii  ale  proiectului:  nu  rămânem  cu  impresia  că 
avem  de-a  face  cu  o  biserică  can*  nu  stă  pe  picioarele  proprii,  ci  este 


aservită  de  stat  şi,  prin  urmare,  va  şi  «funcţiona»  în  acest  sens?  Cum  te 
mai  poţi  aştepta  dela  o  atare  biserică  şi  dela  slujitorii  ei  să  producă  fapte 
ale  libertăţii,  ale  avântului  şi  eroismului  moral?  Căci,  nerespectându-i-se 
condiţiile  interne  de  desvoltare,  în  mod  necesar  va  trebui  să  lâncezească, 


iar  nefiind  cârmuită  din  intern ,  de  principiile  propriei  sale  vieţi,  va  cădea 


pradă  tuturor  vânturilor  din  afară,  între  cari  ale  politicei  nu  sunt  cele  mai 


neschimbăcioase.  Să  ne  gândim  apoi :  care  poate  să  fie  starea  sufletească 
a  arhiereilor  chemaţi  a  purta  cârja  între  asemenea  împrejurări?  Cum  se 
vor  simţi  în  conştiinţa  lor  de  păstori  înzestraţi,  din  drept  divin,  cu  pleni¬ 
tudinea  puterilor  bisericeşti,  văzând  cum  o  putere  nechemată  le  usurpă 
drepturile  suverane?  Unde  le  mai  rămâne  autoritatea  pe  care  neapărat 


trebue  să  o  aibă  în  virtutea  superiorităţii  hirotoniei  lor?  Mai  dăunăzi  ce¬ 


team  într'o  revistă  din  ţară,  că  un  preot,  dorind  să  ajungă  la  o  parohie 
dar  neputându-o  căpăta  cu  învoirea  episcopului,  s’a  adresat  unor  pol iti- 


ciani  solicitându-le  sprijinul! 


Ori  care  ar  fi  rezultatul  acelei  intervenţii, 


cazul  rămâne  caracteristic  şi  ne  desvăleşte  concepţiile  ce  un  preot  le  are 
despre  drepturile  şi  puterea  arhierească. 


Pe  lângă  condiţiile  de  libertate  amintite,  îi  mai  trebue  bisericei  un 
cler  pregătit  pentru  chemarea  apostolatului  şi  mai  ales  puternice  perso¬ 
nalităţi  creştine  de  arhitrei ,  adevăraţi  urmaşi  ai  apostolilor  lui  Hristos, 
din  idealitatea  morală  a  cărora  să  se  răspândească  raze  cari  să  lumineze, 
să  încălzească  şi  însufleţească  întreg  organismul  bisericei  celei  vii.  Fără 
de  aceştia,  orice  organe  administrative  şi  disciplinare  nouă  s'ar  introduce 
la  cârma  bisericei,  nu  ajungi  departe.  Prin  forme  nouă  de  organizaţii, 
impuse  bisericei  din  extern,  nu-i  aduci  nici  un  folos.  Fond  de  vieaţă  cre¬ 
ştinească,  turnat  în  toate  arterele  ei,  de  bărbaţi  cari  îl  au  în  o  cât  mai 

plină  măsură,  iată  ce-i  trebue  bisericei!  Prin  apostolatul  unor  asemenea 
bărbaţi,  cari  erau  întrupări  vii  ale  spiritului  creştin,  s’a  răspândit  evan¬ 
ghelia  între  popoare  atunci,  când  biserica  avea  să  îndure  celea  mai  crâncene 
persecuţii  din  partea  statului,  care  nu  o  strângea  Ia  sân  până  să  o  su¬ 
grume,  cum  se  întâmplă  astăzi  cu  cele  mai  multe  din  bisericile  ortodoxe. 
Sau  crede  cineva  că  în  timpurile  noastre  poate  progresa  biserica  altcum, 
decât  prin  lucrarea  unor  asemenea  bărbaţi  puşi  la  cârmă?!  E  destul  să 
ne  provocăm  Ia  exemplul  unui  Şaguna ,  care  ne-a  ridicat  biserica  din 
starea  umilită  în  care  a  aîlat-o  prin  aceia :  că  i-a  dat  vieaţă  din  vîeaţa 
lui.  Dela  Şaguna  încoace  ne- a  a  rămas  organizaţiile  bisericeşti  pe  cari  el 

nu  le-a  avut  decât  târziu  —  dar  să-mi  răspundă  orice  om  nepreocupat: 

făcut-am  şi  de  atunci  pe  terenul  curat  bisericesc  progrese  cum  am  făcut 
sub  păstorirea  înţeleaptă  a  lui?  Mi-se  va  răspunde,  poate,  că  au  crescut 
fondurile,  —  dar  eu  nu  mă  gândesc  la  de  acestea.  Eu  întreb:  a  crescut 
de  atunci  încoace  şi  este  astăzi  moralul  nostru  bisericesc  mai  puternic 
şi  mai  înalt?!  Par’că  văd  pe  atâţia  clătinând  din  cap...  şi  să  ne  gândim 

că  în  vieaţa  unei  biserici  nu  e  tocmai  mult  de  când  a  închis  Şaguna 

ochii.  Când  vezi  deslănţuindu-se  atâtea  patimi  şi  interese  înguste,  când 
constaţi  la  fiecare  ocazie  cu  câtă  neîncredere  şi  bănuială  sunt  întimpinaţi 
arhiereii  noştri,  când  afli  cu  durere  cum  să  compromit  unul  după  altul 
bărbaţii  de  cari  legam  speranţe,  —  nu  poţi  spune  că  e  curată  atmosfera 
morală  în  care  trăim  noi  astăzi. 

Priviţi  la  aspectul  sfâşietor  ce  ni-1  oferă  eparhia  Caransebeşului ! 
Aceasta  e  chemarea  bisericei?  Aşa  se  pregătesc  sufletele  credincioase 
pentru  ziua  de  serbătoare  în  care  vor  avea  sâ-şi  primească  arhiereul?  Ce 
a  greşit  bietul  popor,  care  toate  îe  rabdă,  ca  să  fie  demoralizat  prin  o 
luptă  purtată  prin  mijloace  din  cele  mai  necinstite?  Mă  mir  că  nu  se  re¬ 
voltă  în  curăţenia  sufletului  său,  ca  să  scoată  afară  pe  toţi  câţi  ne  pân¬ 
găresc  biserica!  Şi  grozav  de  dureros  e,  că  în  o  situaţie  atât  de  tristă, 
nu  se  află  între  toţi  bărbaţii  dela  cârma  întregei  noastre  biserici  nici  unul , 
care  în  numele  sfânt  al  moralei  şi  al  bisericei  să  strige  cu  autoritate  un 
puternic:  în  lături,  păcătoşilor ,  că  locul  pe  care  staţi  pământ  sfânt  este! 
Ah,  Andrei  a  adormit! 

De  păstori  la  înălţimea  chemării  lor  are  trebuinţă  biserica  ca  să-şi 
ia  avânt  Fără  ei  —  ea  vegetează,  orice  organizaţii  Par  prescrie  statul. 
Din  acest  punct  de  vedere,  lărgirea  cercului  eligibililor  la  scaunele  epis¬ 
copale  şi  mitropolitane  este  o  măsură  salutară  a  proiectului  d-Iuî  ministru 
S.  Haret  şi  înseamnă  în  acelaş  timp  o  revenire  la  alvia  veche  a  canoa¬ 
nelor.  Făcând u-se  dreaptă  întrebuinţare  de  aceea  măsură  şi  ridicândinse 
ia  conducerea  bisericei  bărbaţi  luminaţi  şi  integri,  cari  se  vor  încunjura 
cu  sfetnici  de  aceiaş  calitate,  se  va  simţi  îndată  altă  pulsaţie  de  vieaţă  în 
organismul  bisericei.  [ar  asemenea  bărbaţi  trebue  căutaţi  numai,  că  se 
află  deşi  mic  este  numărul  lor,  şi  întrucât  nu  se  află  astăzi,  vor  trebui 
formaţi  în  viitor.  Un  popor  atât  de  religios,  ca  cel  românesc,  va  fi  în 

stare  să  nască  atari  bărbaţi,  trebue  să  li  se  dea  numai  teren  pentru  a  se 
forma  şi  a  ieşi  Ia  iveală. 

Pe  scurt  părerile  noastre  în  faţa  noului  proiect  de  reformă  din  bi¬ 
serica  României  se  reazumă  în  următoarea  teză  generală: 

Biserica  ortodoxă  a  ţării ,  ca  oricare  altă  biserică  creştină ,  poate  trăi 
creştineşte  numai  în  conformitate  cu  chemarea  ei,  având  deplină  libertate 
a-şi  des  volta  fiinţa  proprie  ne  terenul  principiilor  de  vie  aţă  ale  ei ,  prin  lu¬ 
crarea  luminată  a  unor  apostoli  însufleţiţi  şi  pătrunşi  în  toată  fiinţa  lor 
de  idealele  evangheliei  lui  Hristos! 

Cetitorilor  cari  ar  dori  să  se  orienteze  mai  pe  larg  asupra  proiectului 
de  reformă  al  d-lui  ministru  S.  Haret  le  pot  servi  următoarele  publicaţii: 

1.  Privire  asupra  institiiţiiuiii  sinodale  în  diferite  biserici  ortodoxe 
de  răsărit.  Studiu  de  Dr.  0.  Chiricescu .  Bucureşti  1909,  pag.  54, 

2.  Lămuriri  canonice  istorice  asupra  Sinodului  şi  a  organizaţiunei 
bisericeşti  din  Biserica  ort  de  N,  Dobrescu.  Bucureşti  1909,  pag.  48. 

3.  O  serie  de  articole  publicate  în  ziarul  «Voinţa  Naţională »,  din 
Bucureşti  de  Dr.  /.  Mihâlcescu , 

Argumentaţiile  acestor  publicaţii  culminează  în  constatarea,  că  noul 
proiect  nu  introduce  ceva  ce  n'ar  mai  exista  şi  în  alte  biserici  ortodoxe 
de  astăzi.  Mai  ales  cea  din  urmă  e  a  se  ceti  cu  mari  rezerve,  ca  şi 

4.  Articolul:  « Biserica  ortodoxă  din  România »  etc.  publicat  în  Nr.  7 
din  «Ţara  Noastră»  de  Dr.  M .  E.  Cristea. 

5.  Din  cele  publicate  în  contra  proiectului,  se  remarcă  mai  multe  articole 
apărute  în  revista  săptămânală  din  Bucureşti  «  Vestitorul»,  începând  cu  Nr.  Îl.1 

Schimbări  de  mitropoliţi .  Intri  un  scurt  interval,  amândouă  scaunele 
mitropolitane  din  biserica  ortodoxă  a  României,  au  ajuns  vacante  prin 
moarte  de  două  feluri.  Cel  dela  Iaşi,  a  devenit  vacant  prin  moartea  mo¬ 
rală  a  [,  P.  S.  mitropolit  Parfenie  S.  Clinceni,  care  pe  motivul  unei  isto¬ 
viri  a  puterilor  în  urma  unei  munci  încordate  timp  de  22  ani  şi  a  unei 
insomnii  de  10  ani,  şi-a  dat  dimisia  cu  ziua  de  31  Decemvrie  din  scaunul 
mitropolitan  al  Moldovei  şi  Sucevei.  Am  cetit  şi  noi  multe  din  celece 
s’au  scris  în  unele  reviste  din  ţară  în  legătură  cu  această  dimisie,  şi  nu 
ştiam  ce  să  credem.  In  tot  cazul,  un  corp  care  nu  mai  sufere  elementele 
ce-i  pricinuesc  răni  dureroase,  dă  senine  de  însănătoşare.  Păţania  aceasta 
poate  servi  ca  un  puternic  «memento*  pentru  toţi  ceice  fac  casa  lui  Dum¬ 
nezeu  peşteră  de  tâlhari! 

Nu  mult  după  acea  cădere,  s7a  stins  liniştit  şi  blândul  mitropolit- 
primat  I.  P.  S.  S.  losif  Oheorghian ,  dupăce  scurt  înainte  de  moarte  avuse 
să  supoarte  la  vârsta  de  aproape  80  de  ani  o  grea  operaţie.  In  urma  sa 
a  lăsat  un  nume  curat,  pe  care-1  va  pomeni  posteritatea  cu  cinste.  Născut 
în  anul  1829  dintrio  familie  preoţească  din  Botoşani,  şi-a  făcut  studiile  la 

1  Când  se  tipărea  acest  articol  am  cetit  în  „Neamul  românesc  literar"  Nr.  3  un 
temeinic  si  avântat  studiu  în  „chestia  reformei  bisericeşti"';  datorit  păr.  arhim.  I uliu 
Seri  ban,  care  prin  superioritatea  concepţiilor  se  ridică  mai  presus  de  tot  ce  s'o  scris 
până  acum  în  chestia  reformei. 

şcoala  Sfinţii  Trei  Ierarhi  şi  la  Academia  din  Iaşi,  iar  mai  târziu,  ajungând 
diacon  la  capela  românescă  din  Paris,  ie-a  continuat  la  Sorbona.  întors 
în  ţară  la  1863  şi  fiind  hirotonit  ca  preot,  e  ales  egumen  al  mănăstirei 
Teodoreni.  La  1865  devine  arhiereu  la  laşi,  iar  doi  ani  în  urmă  e  numit 
episcop  la  Huşi  de  cătră  domnitorul  Cuza,  unde  a  păstorit  până  la  1879, 
când  marele  colegiu  electoral  La  ales  episcop  al  Dunării  de  jos.  De  aici 
înaintează  în  a.  1886  la  scaunul  de  mitropolit  primat,  dar  in  1893  dimL 
sionează  în  urma  unui  conflict  avut  cu  guvernul  şi  se  retrage  la  mănă¬ 
stirea  Căldăruşanî,  revenind  însă  la  1896  din  nou,  după  depunerea  puţin 
strălucită  a  mitropolitului  Ghenadie  Petrescu,  în  demnitatea  de  mai  nainte 
şi  păstorind  până  în  prezent. 

Pe  terenul  literaturei  noastre  bisericeşti  decedatul  mitropolit  s’a  distins 
îndeosebi  ca  un  harnic  traducător,  lăsându-ne  multe  scrieri  de  valoare,  ca: 

1.  Expunerea  doctrinei  biserică  creştine  ortodoxe .  Ed.  III.  Bucureşti 
190L  Preţul  1  leu. 

2.  Papalitatea  schismatică  sau  Ponta  în  raporturile  sate  cu  biserica 
orientală ,l  Bucureşti  1906  Ed.  ÎL  Preţul  2*50. 

Aceste  două  scrieri  sunt  ale  unui  învăţat  abate  francez,  Dr.  Vladimir 
Guettee,  care  nemulţumit  cu  catolicismul,  a  trecut  la  ortodoxie  în  a.  1862, 
intrând  în  biserica  rusească  şi  publicând  scrieri  valoroase,  prin  cari  a  do¬ 
vedit  că  singur  biserica  ortodoxă  a  păstrat  creştinismul  genuin,  pe  când 
cea  catolică  l-a  falsificat  prin  adaosuri  nepermise.  Cea  dintâi  dintre  aceste 
două  scrieri  ne  dă  o  concisă  expunere  a  credinţei  ortodoxe  şi  arătând  în 
cari  privinţe  s’au  abătut  celelalte  confesiuni  dela  calea  creştinismului  ade¬ 
vărat,  este  în  măsură  a  ne  întări  conştiinţa  ortodoxiei  noastre .  Cea  de  a 
doua  dovedeşte  cu  mult  aparat  ştiinţific  că  primatul  papal  este  o  mare 
eroare,  pe  care  a  respins-o  pe  dreptul  biserica  ortodoxă.  Nu  am  destule 
cuvinte  să  recomand  cetitorilor  noştri  aceste  scrieri ,  îndeosebi  pe  cea  dintâi . 
Se  pot  procura  şi  prin  librăria  arhidiecezană. 

3.  Vieaţa  sf.  Vasile  cel  mare ,  arhiepiscopul  din  Cezarea  Capadohiei. 
Preţul  2  lei. 

4.  Luterani  şi  Greci- Ortodocşi.  Preţul  50  bani. 

5.  A  mai  tradus  istoriile  celor  dintâi  istoriografi  vechi  bisericeşti , 
ca:  Eusebie  din  Cezarea  Palestinei,  Sozomen,  Socrat.  Se  pot  procura  dela 
Tipografia  cărţilor  bisericeşti  din  Bucureşti  sau  prin  Librăria  arhidiecezană. 

Scaunele  vacante  ale  mitropoliilor  ţării  româneşti  s’au  întregit  în  5/18 
Faur.  Marele  colegiu  a  ales  ca  mitropolit  primat  pe  P.  S.  S.  Atanasie 
Mironescu ,  până  acum  episcop  la  eparhia  Râmnicului  Noului  Severin,  iar 
ca  mitropolit  la  laşi  pe  P.  S.  S.  Pinten  Georgescu ,  episcop  al  eparhiei 
Dunării  de  jos. 

Nou  aleşii  mitropolii  şi-au  făcut  studiile  teologice  superioare  Ia  fa¬ 
cultatea  ortodoxă  din  Cernăuţi  şi  au  ocupat  înşişi  catedre  universitare  la 
facultatea  de  teologie  din  Bucureşti. 


1  Această  scriere  se  completează  prin  o  alta  de  acelaş  autor  francez:  Papali¬ 
tatea  eretică 7  tradusă  de  episcopul  Gerasim  Saffirinu  al  Romanului. 

L  P.  S.  S.  mitropolitul  primat  se  află  în  vârstă  de  53  ani  şi  de  11 
ani  încoace  a  condus  cu  zel  eparhia  Râmnicului  Noului  Seyerin,  dând 
dovezi  de  energie.  Pe  terenul  literar  bisericesc  e  unul  dintre  cei  mai 
activi,  daca  nu  cel  mai  activ,  dintre  arhiereii  ţării.  Dintre  scrierile  ce  le-a 
publicat  pe  terenul  moralei  creştine  amintim:  « Morala  pentru  copii»,  care 
nu  face  pretenţii  ştiinţifice,  apoi  « Etica  evoluţionistă  şi  etica  creştină », 
care  e  un  temeinic  studiu  critic  asupra  eticei  filozofului  evoluţionist  englez 
H.  Spencer,  şi  « Manual  de  teologie  morală »,  care  pe  acest  teren  până 
acum  e  unica  lucrare  sistematică  şi  completă.  Deşi  aceste  scrieri  nu  se 
disting  prin  originalitate,  totuş  sunt  prelucrări  folositoare,  făcute  cu  înţe¬ 
legerea  chestiunilor  ce  Ie  tratează.  Ca  episcop  ş*a  arătat  dragostea  pentru 
eparhia  ce  o  păstorea  şi  prin  aceea  că  i-a  cercetat  şi  scris  trecutul  în  lu¬ 
crarea:  «Istoricul  eparhiei  Râmnicului  Noul  Severin*,  asupra  căreia  am 
dat  la  timpul  său  o  dare  de  seamă  în  nr.  3  din  1907  al  revistei  noastre. 


[.  P.  S.  S.  mitropolitul  Pimen  al  Moldovei  se  află  la  vârsta  de  56 
ani,  fiind  episcop  la  Dunărea  de  jos  dela  1902  încoace,  undea  lăsat  unele 
instituţii  folositoare.  S’a  distins  ca  bun  povăţuitor  al  preoţimei.  Unii  zic 
că  ar  fi  mai  liberal  într’ale  vieţii  duhovniceşti.  Activitatea  literară  a  I.  P. 
S.  Sale  nu  o  cunoaştem. 


Ambii  mitropoliţi  au  făcut  frumoase  promisiuni  privitoare  la  activi¬ 
tatea  ce  vor  desvolta-o  în  viitor.  Dumnezeu  să  le  dea  putere  ca  să  le 
poată  şi  împlini,  spre  binele  şi  înălţarea  bisericei  ortodoxe  române  în 
fruntea  căreia  se  află.  Dr .  N.  Bălan . 


Din  biserica  noastră* 

Alegerea  P \  C.  S.  părintelui  arhimandrit  Filaret  Mu  st  a  ca  episcop 
al  eparhiei  Caransebeşului  nici  până  azi  nu  a  fost  întărită  de  Maiestatea 
Sa,  deşi  se  împlinesc  aproape  6  luni  de  când  a  fost  făcută.  Această  amâ¬ 
nare  îndelungată  şi  contrară  legilor  bisericei  noastre,  pe  lângă  că  ţine  în 
continuă  agitaţie  sufletele  credincioşilor  noştri,  a  lăsat  teren  liber  pentru 
introducerea  unor  abuzuri  nemai  pomenite.  în  gazetele  ungureşti  a  apărut 
ştirea,  că  alegerea  n’ar  fi  aflat  aprobarea  preaînaltă,  prin  ce  i  s’ar  da  o 
noua  lovitură  bisericei  noastre.  în  vederea  unei  eventuale  alegeri  noi, 
fiind  în  curs  alegerile  pentru  sinod,  s’a  pornit  o  luptă  care  ne  umple 
inima  de  durere.  Nu  cred  Prea  Sfinţiţii  noştri  arhierei  că  trebue  să  în- 
trevină  cu  energia  şi  în  dieceză  şi  la  guvern,  care  are  să  facă  propunerea 
de  întărire,  ca  să  se  pună  capăt  unor  asemenea  stări  detestabile,  cari  ne 
demoralizează  biserica  şi  poporul?!  Noi  de  mult  aşteptam  să  facă  paşii  de 
lipsă,  dar  aşteptăm  înzadar...  N.  B . 

O  propunere .  Părintele  Traian  O.  Motora  din  Vorţa  a  făcut  în  con- 
ferenţa  preoţească  a  tract.  Ilia  din  9/22  Nov,  1908  o  îndreptăţită  propunere 
privitoare  la  salarizarea  preoţilor  din  partea  statului.  Propunerea  a  cărei  cu¬ 
prins  se  va  vădi  mai  jos,  a  fost  destul  de  temeinic  motivată,  conferenţa  preot. 


—  122  — 


a  acceptat-o  şi  a  decis  a  se  împărtăşi  tuturor  conferinţelor  preoţeşti  pentru 
a  se  pronunţa  şi  a  întreprinde  paşii  necesari,  şi  a  fost  trimisă  şi  ziaristicei 
noastre,  noi  nu  o  am  primit,  pentru  a  se  desbate  în  public. 

Nu  cunoaştem  până  acum  nici  o  mişcare  în  direcţia  aceasta,  deşî 
propunerea  solicita  în  faţa  noului  proiect  de  congruă  —  ce  se  prevedea 
—  «o  conferenţă  generală  preoţească  (congres)  a  preoţilor  rom.  gr.  ort 
din  întreagă  ţara,  în  un  oraş  potrivit,  sub  conducerea  arhiereilor  noştri. 
Din  această  conferenţă  avea  să  se  redacteze  un  memorand  adresat  Ma¬ 
iestăţii  Sale  şi  guvernului  ţării,  pe  care,  în  calea  forurilor  noastre  supe¬ 
rioare  bis.  să-l  prezinte  destinaţiunii  o  depulaţiune  aleasă  de  conferenţă 
(congres).  Acel  memorand  să  cuprindă  următoarele: 

1.  Ridicarea  fără  amânare  a  salarului  fix,  sau  a  întregirii  de!a  stat, 
la  suma  minimală  de  2400  cor.  anual  pentru  toţi  preoţii  ce  au  cuatificaţia 
legală,  prescrisă  în  timpul  când  au  fost  primiţi,  şi  au  absolvat  un  seminar 
din  patrie. 

2.  Să  se  execute  art.  XX  din  1848  şi  în  special  §.  3  cu  acele  legi, 

nu  numai  faţă  de  bisericile  şi  religiunile  ce  au  fonduri  şi  averi  de  sute 

de  milioane,  capace  de  a-şi  acoperi  trebuinţele  culturale  şi  fără  de  aju¬ 
torul  cuiva,  ci  şi  faţă  de  biserica  noastră  receptă  dar  săracă,  în  proporţia 
numerică  şi  în  care  se  execută  şi  faţă  de  acelea  biserici  bogate. 

3.  Să  se  dea  din  visteria  statului  un  ajutor  permanent  de  cel  puţin 

500,000  cor.  anume  în  scopul  creării  unui  fond  general  de  pensiune  (ca 
d.  e.  cel  rcgnicolar  înv.)  pentru  toţi  preoţii  rom.  gr.  ort.  din  patrie,  sau 
a  se  augmenta  fondurile  existente  cu  acea  sumă.  Dacă  însă  numitul  ajutor 
nu  va  putea  fi  permanent  el  să  se  dea  atâta  timp  numai  până  când  fondul 
resp.  fondurile  existente  vor  creşte,  ca  din  interese  şi  cuotele  intrate  dela 
preoţi  să  se  poată  acoperi  cinstit  toate  trebuinţele,  pensiunile  preoţilor, 
văduvelor  şi  orfanilor  lor».  Şi  mai  adaugă  că  fondurile  să  stea  sub  supra¬ 
vegherea  şi  controla  forurilor  noastre  superioare  bis.  fără  ca  statul  să 
aibă  dreptul  a  se  amesteca  în  sfera  de  activitate  autonomă  a  bis.  noastre. 


In  vremece  constatăm,  că  o  deamnă  şi  conştîe  manifestaţie  a  tagmei 
preoţeşti  ar  fi  avut  darul  a  ne  dovedi  de  ceeace  suntem  şi  ţinem  să  fim: 
adevăraţi  preoţi ,  un  congres  al  nostru  dela  care  puteam  aştepta  şi  alte 
demersuri  chipruite  şi  hotărîri  îndrumătoare  pentru  rostul  nostru  ca 
preoţi  ne-ar  fi  pus  şi  pe  noi  în  rândul  claselor  şi  tagmelor  de  oameni, 
cari  prin  astfel  de  întruniri  caută  a  aduce  îndreptări  în  vieaţa  omenimei, 
şi  vreau  să  devină  folositori  societăţii  —  popoarelor.  Dacă  până  acum, 
deşî  se  ştie  tendinţa  noului  proiect  de  congruă,  conferenţele  tractuale 
preoţeşti  n’au  dat  semn  de  aderare  ori  desaprobare,  daca  ziaristica,  deşi 
s’a  publicat  propunerea  şi  motivarea  ei,  nu  a  învrednicit-o  de  nici  un  fel 
de  comentar,  pricina  e  lipsa  de  solidaritate  între  preoţi,  lipsa  asocierii  şi 
a  muncei  unitare,  în  urma  cărora  părerea  unuia  sau  a  câtorva  rămâne 
fără  răsunet  în  faţa  mulţimei  ce  nu  se  simte  obligată  a  se  pronunţa  şi 
tot  aşa  munca  noastră  a  singuraticilor  ori  câtă  râvnă  am  dovedi,  răsleaţă 

şi  lipsită  de  unitate  se  pierde  fără  a  se  simţi  folosul  ei.  Răul  nu  va  găsi 
lecuire  fără  de  o  asociare  a  clerului  în  vederea  unei  munci  unitare ;  iar 
pornirea  trebue  să  înceapă  dela  noi  cari  mai  mult  îi  simţim  lipsa,  căci 
din  nici  o  parte  nu  putem  aştepta  salvarea  situaţiei  noastre,  a  prestigiului 
şi  demnităţii  noastre  greu  lovite  de  o  vreme  şi  pe  cale  ziaristică,  dacă 
noi  prin  noi  înşine,  conştiî  de  datoria  noastră,  nu  ne  vom  organiza,  nu 
ne  vom  asocia.  Preot .  P*  M. 


MIŞCAREA  LITERARA. 

1.  CĂRŢI. 

«Predici  exegetico- morale»  de  V.  Predeanu  econom  staurofor,  este 
titlul  unei  colecţiuni  de  70  predici,  pe  o  întindere  de  739  pagini,  edată 
Ia  Bucureşti.  Autorul  este  o  persoană  cunoscută  în  literatura  teologică 
românească.  D-sa  a  scris  mai  multe  lucrări  teologice,  cari  au  conţinut 
pastoral,  dogmatic  moral,  sociologic  şi  din  dreptul  bisericesc.  Are  şi  lu¬ 
crări  premiate  de  universitatea  din  Bucureşti 

Volumul  prezent  cuprinde  76  predici  pentru  anul  bisericesc.  Pre- 
dicele  nu  sunt  aranjate  după  Duminecile  şi  sărbătorile  anului  bisericesc, 
ci  dupăcum  vedem  din  prefaţă  d-I  Predeanu  a  «avut  în  vedere  evenimen¬ 
tele  mesianice  începându-se  cu  naşterea  Prea  sfintei  Născătoare  de  Dum¬ 
nezeu».  Luând  autorul  în  considerare  că  în  ţeara  noastră  —  autorul  înţelege 
România  —  a  început  dela  o  vreme  să  sufle  cu  furie  vântul  necredinţei 
şi  al  scepticismului,  dar  mai  ales  vântul  indiferentismului  religios»  află  de 
lipsă  ca  preoţii  să  poarte  deosebită  grije  ca  în  «conştiinţe  să  străbată  o 
rază  evanghelică  de  lumină  şi  de  har.  Dupăce  indiferentismul  religios 
se  lăţeşte  în  toate  straturile  sociale,  autorul  în  predicele  sale  se  « adresează 
tuturora  şi  îi  vizează  pe  iot  fa . 

Predicele  singuratice  dupăcum  ne  arată  titlurile  au  fost  ţinute  în 
diferite  biserici,  şi  cu  diferite  ocaziuni. 

La  compunerea  predicelor,  dupăcum  ne  arată  autorul,  putem  observa 
că  a  folosit  mai  ales  literatura  bisericească  apuseană. 

In  general  toate  predicele  sunt  foarte  bine  lucrate,  ca  fond  şi  ca 
formă.  Stilul  îi  simplu  dar  frumos,  un  limbaj  limpede  şi  plăcut,  aşa  că  ori 
auzite  ori  cetite  predicele  lasă  impresie  durabilă  în  inima  omului. 

Adevărurile  dc  credinţă,  dogmele  bisericei  noastre  sunt  frumos  şi 
clar  explicate  şi  expuse,  aşa  ca  oricine  uşor  le  poate  înţelege.  Cu  dog¬ 
mele  bisericei  autorul  se  ocupă,  cât  e  necesar  ca  un  fiu  credincios  să  ştie 
din  ele,  cu  atât  mai  mult  se  ocupă  însă  cu  istoria  mântuirii  neamului 
omenesc,  făcând  aplicări  practice  foarte  bune.  Pe  desvoltarea  şi  întărirea 
sentimentului  religios-mora!  şi  pe  întărirea  conştiinţei  creştineşti  se  pune 
pondul  principal.  Fiecare  creştin  să  se  întoarcă  la  vieaţa  ideală  şi  curată 
creştinească,  că  să  primească  darurile  cele  bogate  ale  lui  Dumnezeu,  ca 
să  poată  fi  părtaş  de  fericirea  vecinică  şi  vremelnică. 

Fiecare  predică  se  ţine  de  textul  evangheliei  sau  de  pericopa  zilei. 
După  o  scurtă  şi  proporţională  introducere  vine  o  schiţare  istorică 
a  sărbătorii.  Vedem  accentuată  însemnătatea  istorică  a  zilei,  însemnătatea 
din  punct  de  vedere  a  cultului  divin,  şi  locul  care-1  ocupă  serbătoarea  în 


istoricul  mântuirii.  La  zilele  sfinţilor,  după  istoricul  şi  vieaţa  sfântului,  ac- 
centuându-se  vrednicia  şi  meritele  sfântului  şi  în  concluziune  recoman- 
dându-se  ca  un  exemplu  vrednic  de  urmat  pentru  fiecare  creştin. 


Citate  din  sf.  scriptură  aflăm  în  fiecare  predică.  Autorul  motivează 
mai  ales  cu  sfta  scriptură,  şi  pe  lângă  sf.  scriptură  foloseşte  dovezi  din 
autoritate  —  mai  ales  bisericească  —  şi  din  raţiune.  Citatele  sunt  nimerit 
aplicate  şi  frumos  explicate.  Deşi  în  fiecare  predică  are  câteva  citate,  nu 
putem  zice  că  ar  fi  prea  multe  sau  prea  des  folosite.  Aproape  toate  lo* 
curile  "mesianice  din  T,  V.  sunt  folosite  şi  se  explică  şi  clarifică  cum  s*au 
realizat  profeţiile  T.  V.  în  persoana  Mântuitorului  şi  în  faptul  mântuirii. 


Luate  toate  predicele  ca  un  întreg  ele  ne  expun  în  formă  plăcută, 
corectă  şi  atrăgătoare  întreg  istoricul  mântuirii,  arătându-ne  care  este  com¬ 
plexul  credinţei  adevărate.  Predică  de  predică  desvoaltă  câte  un  moment 
valoros  al  credinţei  creştine.  în  predicele  pentru  Dumineci  se  expun  mai 
mult  în  formă  istorică  pârtii  din  anul  bisericesc. 

Aproape  fiecare  predică  se  împarte  în  4  părţi  1.  Introducere  II.  tractat 

y*.  A 

istoric-exegetic  1IL  tractat  moral-practic  şi  IV.  încheierea.  încheierea  ade¬ 
seori  e  o  rugăciune  originală  frumos  lucrată  şi  plină  de  sentiment. 

în  încheiere  autorul  nu  face  la  fiecare  predică  concluziunile,  lasă  pe 
cetitor  s’au  auzător  să  tragă  concluziunea. 

în  special  pârtii  frumoase  cuprind  următoarele  predici: 

Dumineca  VI  după  Rusalii  arată  valoarea  credinţei,  carea  aduce  ier¬ 
tarea  păcatelor  şi  mântuire. 

Dumineca  VIII,  minunea  hrănirei  şi  efectele  ei,  răsplata  celorce  se 
apropie  de  Dumnezeu.  Este  mai  mult  istorică. 

Dumineca  IX.  Puterea  conştiinţei  treze.  Hristos  dă  hrană  adevărată 
omului  şi  îi  dă  lumina  cunoştinţei  şi  vieţii. 

Dumineca  XI.  Folosirea  bună  şi  nimerită  a  bunurilor  pământeşti. 

Dumineca  XX.  Pe  lângă  o  parte  istorică  corectă  are  o  descriere 
frumoasă,  vie  şi  clară,  am  putea  zice  poetică. 

Predica  din  Dumineca  XIV,  după  Rusalii  şi  cea  din  Dumineca  Tomii 
tractează  despre  credinţa  adevărată  şi  puterea  ei,  foloasele  încrederei  în 
Dumnezeu. 

a 

In  Dumineca  XXV,  milostenia  ca  avuţie  în  XXVI,  bogăţia  adevărată* 
La  ziua  muceniţei  Filoftea,  modelul  milosteniei  adevărate. 

Predica  dela  anul  nou  1900,  cu  motto  <  Umbră  trecătoare  e  timpul 
nostru»,  cuprinde  multă  psihologie  şi  o  adâncă  filozofie  de  vieaţă. 

La  ziua  crucii,  crucea  e  semnul  şi  dovada  nădejdei  justificate  a  cre¬ 
ştinului.  La  sfântul  Nicolae,  care  e  păstorul  adevărat  şi  cum  are  să  lu¬ 
creze  pentru  fericirea  turmei  sale. 

Predica  din  Dumineca  XXI,  după  Rusalii,  cu  motto,  Sămânţa  e  cu¬ 
vântul  lui  Dumnezeu,  şi  predicele  3  la  număr  pentru  ziua  adormirei  Năs¬ 
cătoarei  de  Dumnezeu  cuprind  o  caracteristică  foarte  bună  a  timpului 
nostru,  în  cele  3  panegirice  se  mai  arată  chemarea  ideală  a  femeii  cre¬ 
ştine,  şi  cum  să  se  facă  educaţia  ei  adevărată. 

Predicele  din  post  sunt  de  conţinut  moral.  Prin  ele  autorul  voeşte 
să  producă  o  vieaţâ  spirituală  ideală,  arătând  uşurinţa  cu  carea  putem  ajunge 
la  adevărată  vieaţă,  numai  daca  omul  are  voinţa  firmă;  totodată  se  arată 
ce  este  postul,  şi  care  este  post  adevărat. 

Păcatele  sunt  corect  combătute,  folosindu-se  spre  combaterea  lor  mai 
ales  dovezi  din  sf.  scriptură,  din  raţiune  şi  din  experienţă. 

Scăderi  mici  sunt,  între  cari  am  puteâ  înşiră  şi  explicările  prea  de¬ 
tailate  la  circumciziune  (pag.  57  predică  la  Naşterea  D-lui)  şi  detailurile 
din  predica  dela  întimpinare  (pag  67).  precum  şi  explicările  individuale 
de  pe  pag.  150,  (turma  de  porci).  Aceste  scăderi  sunt  însă  cu  mult  mai 
neînsemnate,  decât  să  detragă  ceva  din  valoarea  predicelor. 

Le  recomândăm  tuturor  clericilor  şi  preoţilor,  asigurându-i  că  stu- 


diindu-le  şi  folosindude  vor  afla  un  izvor  bogat  de  cunoştinţe;  un  învă¬ 
ţător  bun  pentru  modul  şi  felul  cum  să  predice  cuvântul  Domnului  ca  să 


cucerească  inimele  auzătorilor,  şi  cum  pot  împărtăşi  turmei  hrana  adevărată. 


Preţul  opului  e  minimal,  în  raport  cu  valoarea  internă.  A .  C. 


Biblioteca  pentru  toţi  trimite  la  redacţia  revistei  noastre  4  broşuri 
din  cele  mai  nou  apărute.  Nr.  403,  Mihail  Kpgălniceanu ,  o  colecţie  de 
câteva  acte,  privitoare  la  vieaţa  şi  activitatea  marelui  bărbat  de  stat,  oare 
când  candidat  la  domnia  Moldovei  în  1859;  apoi  relative  Ia  «împroprie¬ 
tărirea  ţăranilor»;  atitudinea  Iui  K.  faţă  de  Macedoneni  şi  Ardeleni;  K.  ca 
advocat  şi  cuvintele  adresate  Reginei  la  sfârşitul  cuvântării  lui  la  Academie 
în  1891.  Dintre  scrierile  din  tinereţe  se  tipăreşte  «Limba  şi  literatura  ro¬ 
mânească»  publicată  întâi,  în  etate  de  20  ani  —  în  o  revistă  germană 
pentru  a  informa  pe  străini  despre  cultura  şi  literatura  noastră;  «Pau- 
perismul»  şi  o  parte  din  «Iluzii  pierdute».  Acest  număr,  menit  a  suplini 
încâtva  lipsa  unui  studiu  asupra  vieţii  aceluia,  ce  prin  vrednicie  şi  muncă 
s’a  ştiut  avânta  spre  cele  mai  multe  demnităţi,  s’a  editat,  în  ajunul  marilor 
sărbări  aranjate  din  prilejul  împlinirii  alor  50  de  ani  dela  Unirea  princi¬ 
patelor  rom.,  pentru  ca  să  sporească  slava  tovarăşului  cuminte  şi  credincios 
alui  Cuza  Vodă  în  marea  lui  operă  soci ală-n aţi onală,  slăvire  însă,  care 
întro  măsură  ici-colea  a  umbrit  meritele  retăcute  a  acestui  din  urmă. 


Nr,  412,  Cântecele  sclavului ,  e  opera  preotului  şi  literatului  boem, 
Svatopluk  Cechy  una  dintre  cele  mai  de  seamă  individualităţi  ale  poeziei 
contimporane.  Trecând  peste  epoca  tinereţei  —  fantastică  cosmopolită  — 
Şi-a  stabilit  marea  popularitate  în  perioada  real-natională.  Deşi  scrierile 
lui  din  faza  a  doua  ar  fi  mai  prejos  din  punct  de  vedere  artistic  ca  lucrările 
dintâi,  ele  sunt  mult  mai  cuceritoare  prin  dragostea  de  neam  pasionată, 
în  care-şi  îmbracă  uneori  revolta,  alteori  compătimirea  pentru  vieaţa  în- 

jositoare  trăită  de  ai  săi.  «Cântecele»  sunt  izbucnirea  dorului  de  libertate, 
în  care  cei  asupriţi  de  soarte  ca  şi  favoriţii  ei  îşi  vor  găsi  icoana  reală* 

Nr.  422,  Pentru  pâne,  e  novela  realistă  alui  Sienkievicz,  —  glasul  de 
durere  şi  desnădejde  al  unui  neam  fără  ţară,  —  care  urmăreşte  pe  fraţii 
săi  pripăşiţi  peste  oceane  în  căutarea  unui  trai  «pentru  pâine»,  —  dar 
nici  aici  nu  întâlneşte  decât  sbucîumuî  crud,  lupta  cu  sărăcia,  biruinţa, 
străinilor  asupra  celor  neputincioşi  de  a  rezista,  cari  mor  îndureraţi  ca 
nu-şi  mai  pot  vedea  ţara  (Lorenţo),  cad  jertfă  sugrumătorilor  de  neamuri 
(evrei,  germani),  ori  se  prăpădesc  biruiţi  de  natura  străină  a  pământului 
nou.  Fica  lui  Lorenţo,  Marişia,  piere  nebună  în  portul  New- York  sfârşită 
de  dorul  năvalnic  după  iubitul  lasko* 

Nr.  435 — 6.  Un  erou  al  timpului  nostru ,  romanul  marelui  scriitor  rus 
rus  M.  Lermontov,  e  descrierea  naturei  sălbatice  a  Caucazului  cu  mora¬ 
vurile,  tradiţiile,  aventurile  şi  dramele  popoarelor  răsboinice,  ce  trăiesc  în 
plină  libertate  sub  povăţuirea  naturei,  cu  cari  armata  ruşilor  trebuia  să 
lupte  în  ţinuturi  îndepărtate.  Isprăvile  şi  aventurile  ofiţerilor  ruşi  sunt  zu¬ 
grăvite  cu  măiestrie  într’un  roman  interesant. 

Bibi.  p.  toţi  tot  mai  mult  câştigă  în  recunoştinţă  pentru  folosul  mare 
ce  aduce  literaturei  şi  culturei  româneşti  prin  operele  alese  publicate  cu  - 
preţ  scăzut.  De  vânzare  la  mai  toate  librăriile  din  ţară  şi  dela  noi.  Cata¬ 
logul  complet  al  Bibi.  p.  toţi,  să  se  ceară  Librăriei  editoare  Leon  Alcalay, 
în  Bucureşti. 

II.  REVISTE* 

,,  Vestitorul Neorânduielile  şi  păcatele  cari  bântue  vieaţa  oamenilor 
bisericei  din  Regat  au  scos  la  iveală  nemulţumirea  mulţimei  în  câteva 
reviste  noi,  fără  epitete  sunătoare  şi  fără  trimbiţarea  unor  programe  largi, 
dar  cu  atât  mai  neîndurate  în  critica  pe  care  o  fac,  toi  celui  ce  i-se 
cuvine*  Nu  aprobăm  în  genere  tonul  răsvrătitor,  nici  lupta  cu  sabie  şi  foc, 
acolo  unde  duhul  blândeţei  ar  trebui  să  stăpânească  ca  întro  împărăţie  a 
dreptăţii  şi  adevărului  sfânt,  dar  acolo  unde  putregiunea  ameninţă  întregul 
corp  cu  înveninare,  se  cere  cură  radicală,  de  unde  nu  poate  lipsi  cuţitul. 
Revista  «Vestitorul»,  apărută  întâi  în  Noemvrie  1908,  e  organul  unor 
oameni  «pe  cari  viforul  ce  se  abătu  pe  ţară  în  primăvara  anului  1907  i-a 
pătruns  de  groază»  şi  cari  încredinţaţi  că  ceeace  era  să  ducă  poporul  la 
peire  e  faptul  că  «poporul  dela  vlădică  până  la  opincă  s'a  depărtat  dela 
învăţătura  lui  Hristos»,  deci  ţinta  ce  urmăresc  e  «redeşteptarea  sentimen- 
tului  religios,  sentiment  care  piere  văzând  cu  ochii.  Pentru  ajungerea 
acestei  ţinte  nu  vor  cruţa  nici  o  jertfă,  vor  căuta  pe  faţă  şi  fără  încunjur, 
cari  sunt  pricinele  acestui  dezastru  şi  ce  este  de  făcut  ca  sad  încunjurăm 
cât  mai  e  vreme».  Cele  câteva  numere  ce  le  am  sub  privirea  ochilor 
desvălesc  fapte,  ce  cutremură  adânc  fiinţa  ori-căruj  om,  în  care  mai  viază 
un  dram  de  bun  simţ.  Se  înfierează  fără  rezervă  oameni  în  poziţii  înalte 
bisericeşti  şi  se  arată  cu  degetul  o  seamă  de  preoţi,  cari  judecaţi  după 
cele  ce  se  spune  despre  ei  —  şi  trebue  să  fie  adevărate,  căci  altfel  de 

unde  atâta  îndrăzneală  —  ar  trebui  să  plece  la  puşcărie,  iar  nu  se  să 
apropie  de  sfântul  altar.  I-se  aduce  însă  revistei  şi  învinuirea,  că  ar  fi  un 
agent  în  serviciul  catolicismului.  Deşi  în  urma  încrederei  cu  care  am  în¬ 
tâmpinat  răsărirea  ei,  nu  suntem  plecaţi  a  da  crezământ  acestei  învinuiri, 
aşteptăm  totuş  o  desminţire  mal  categorică  decât  cea  dată,  din  care  să 
transpire  aceiaş  energie  cu  care  a  fost  aplicat  tratamentul  radical  care  nu 
a  întârziat  a-şî  da  roadele.  Unii,  din  cei  scoşi  la  iveală,  au  tras  deja  con¬ 
secinţele  faptelor  lor,  şi  pe  mulţi  nu-i  va  cruţa  ziua  de  mâne.  «Cine  are 
urechi  de  auzit  să  audă!»  —  căci  şi  la  noi  în  parte  e  putred  mărul.  Lu¬ 
crarea  de  curăţire  nu  va  putea  să  întârzie. 


INFORMATIUNI. 


„Spiritul  lui  Şaguna".  Sub  acest  titlu  «Unirea»  dela  Blaj,  (în  Nr. 
5  şi  6)  vrând  să  ponegrească  memoria  Marelui  nostru  arhiereu,  dă  cele 
mai  proaspete  dovezi,  că  cunoştea  Şaguna  bine  cari  sunt  contrarii  lacomi 
ai  bisericei  ortodoxe.  Nu  e  trebuinţă  să  apărăm  vrednicia  şi  superioritatea 
unui  Şaguna  faţă  de  asemenea  mici  şi  răutăcioase  bârfeli.  Cât  priveşte 
biserica  ortodoxă  răspundem  cu  cuvintele  Mântuitorului :  Făţarnice !  scoate 
mai  întâi  bârna  din  ochiul  tău  şi  atunci  vei  vedea  să  scoţi  ştercul  din 
ochiul  fratelui  tău  (Mat.  7,  5). 

Ne  Temere ,  crâncena  lege  matrimonială  papală,  aflăm  că  e  revo¬ 
cată  pentru  teritorul  Ungariei.  în  puterea  acestei  legi,  în  faţa  bisericei 
romanocatolice,  căsătoriile  mestecate,  dacă  nu  erau  binecuvântate  de  cătră 
parohul  catolic,  se  priveau  ca  nule  şi  invalide. 

Pe  biserica  ortodoxă  română  din  patrie  puţin  a  importat-o  legea 
amintită,  căci  credincioşii  se  căsătoresc  ei  între  ei,  ori  cu  fraţii  lor  uniţi, 
iară  amintita  lege  nu  s’a  extins  şi  asupra  catolicilor  de  rit  oriental. 

S’au  ivit  însă  greutăţi,  când  au  încheiat  căsătorii  între  sine,  catolici 
de  rit  latin,  cu  catolici  de  rit  grecesc.  Deaceea  un  preot  rutean,  cerea 
bărbăteşte  în  foaia  «Religio»  din  Budapesta,  că  «Ne  Temere»  să  oblige 
şi  pe  uniţi. 

Apoi  de,  o  putea  cere  cucernicul  preot  pentru  rutenii  săi.  Dar  de 
se  extindea  menţionata  lege  şi  asupra  românilor  credincioşi  Romei,  fru¬ 
moasa  cântare  de  Isaia  dănţueşte  arareori  ar  mai  fi  sunat  în  bisericile  ro¬ 
mâneşti  unite.  Gruia . 

La  Bistriţă  s’a  întărit  de  protopop  d-i  Greg.  Pietosu,  protoiereu,  dela  care  se 
aştepta  cu  drept  cuvânt  frumoase  lucruri.  Cu  privire  Ia  întregirea  pro  top.  Devei,  nu 
credem  să  aproabe  Consistorul  arhidiecezan  călcarea  legii,  de  care  s’a  făcut  vinovat 
sinodul  protopopesc. 

La  alegerea  de  deputaţi  mireni  pentru  sinod,  s’au  făcut  abuzuri  în  cercul  Iliei. 


Tipicul  cultului  religios. 

Cazuri  liturgice ,  date  şi  indigitări  iipiconale  pe  luna  lui  Martie  1909 . 

1  Martie:  Dumineca  a  3-a  din  „Paresimi",  gl.  6,  voscr.  a  6-a. 

La  Vecernie  şi  la  Utrenie:  cântările  glasului  din  Octoih  şi  ale  Triodului,  cum  se 
prescrie  în  Dumineca  a  3-a  din  post.  După  Doxologie,  se  face  închinare  la  sfânta 
Uruce  conform  tipicului  din  Triod.  Liturgia  Marelui  Vasilie  cu  Apostolul  şi  Evangelia 
acestei  Dumineci  şi  în  loc  de:  „Sfinte  Dumnezeule".. .  cu  cântarea:  „Crucii  Tale  ne 
închinăm  Stăpâne"  . , . 

8  Martie:  Dumineca  a  4-a  din  post,  gl.  7,  voscr.  a  7-a. 

La  Vecernie  şi  la  Lltrenîe:  cântările  OctoihuJui.  gl.  7  şi  ale  Trîoduîui  din  Dumi¬ 
neca  aceasta.  Liturgia  Marelui  Vasilie  cu  toate  cântările  sale,  cu  Apostolul  şi  Evangelia 
acestei  Dumineci.  în  săptămâna  aceasta:  Mercuri  seara  şi  Vineri  seara  ’ Priveghere 
Bdenie),  cum  se  prescrie  la  Triod  pentru  Utrenia  de  Joi  şi  de  Sâmbătă  în  săptămâna  a 
5-a  din  post. 

9  Martie:  Sfinţii,  40  de  mucenici  Utrenia,  Ceasurile  şi  Vecernia  cu  Liturgia  sfân 
tului  Grigorie  şi  cu  Apostolul  şi  Evangelia  sărbătoarei. 

15  Martie:  Dumineca  a  5-a  din  post:  gl.  8,  voscr.  a  8-a. 

La  Vecernie  şi  la  Utrenie:  cântările  glasului  din  Octoih  şi  ale  acestei  Dumineci 
cum  se  prescrie  la  Triod.  Liturgia  Marelui  Vasilie  cu  Apostolul  şi  Evangelia  Duminecii 
a  5-a,  ş.  c.  I. 

22  Martie:  Dumineca  a  6-a,  a  Floriilor,  Praznic. 

La  Vecernie  şi  la  Utrenie:  ']  oate  ale  praznicului  cum  se  găsesc  la  Triod  cu 
Parimii,  Litie,  Polieleu,  sfinţirea  şi  împărţirea  „Stâlpârilor*  ş.  c,  1.  Liturgia  sfântului 
Ioan  Crizostom  cu  Antiîoanele,  Apostolul,  Evangelia,  Irmosul  şi  Priceastna,  ţoale  ale 
praznicului.  La  4  oare  p.  m.:  Vecernie  şi  Pavecerniţa  cea  mică,  iar  la  7  oare:  Pri 
veghere.  Utrenia  de  Luni  cu  Evangelia  zilii,  şi  ceasul  l-iu. 

Luni ,  la  10  oare  a.  in.:  Ceasul  al  II  l-le  a,  al  V  1-lea,  al  IX-lea.  Vecernia  şi  Li¬ 
turgia  s.  Cirigorie  Dialogul  cu  Evangelia  prescrisă.  La  4  oare  p.  m.:  Pavecerniţa  cea 
mare;  iar  la  7  oare  Priveghere:  Utrenia  de  Marţi  cu  Evangelia  şi  cu  ceasul  l-iu. 

Marţi,  la  10  oare  a.  m.;  Ceasul  al  Ill-lea,  al  Vl-lea,  al  IX-lea,  Vecernia  Bunei 
vestiri  cu  a  Triodului,  şi  Liturgia  sf.  Grigorie  cu  Evangelia  zilei;  la  4  oare  p.  ni.:  Pa 
vecerniţa  cea  mare.  La  7  oare:  Priveghere,  Utrenia  Buneivestiri  cu  a  Triodului,  după 
tipicul  Triodului :  „din  Capetele  s.  Marcu,  lit.  ,j,“. 

Mercuri ,  la  10  oare  a,  m. :  Ceasurile,  Vecernia  şi  Liturgia  lui  Ioan  Crisostom 
Seara,  la  7  oare:  Priveghere,  Utrenia  de  Joi  cu  Ceasul  l-iu. 

Joi .  la  8  oare  a.  m.:  Sfântul  Maslu,  Ceasurile...  UI,  VI,  IX,  Vecernia  .şi  Liturgia 
Marelui  Vasilie.  Seara  la  7  oare:  Priveghere,  Utrenia  de  Vineri  cu  cele  12  Evangelii 
ale  patimilor  lui  Hristos. 

Vineri ,  la  9  oare  a.  tn.:  Ceasurile  Domneşti;  la  4  oare  p.  m.  Vecernia  şî  punerea 
în  Mormânt;  Ia  7  oare  seara:  Utrenia  de  Sâmbătă  cu  cântările  înmormântării. 

Sâmbătă,  la  12  oare :  Vecernia  Paştilor  cu  Liturgia  Marelui  Vasilie. 

Dumineca  Paştilor  la  4  oare  dimineaţa:  Sfânta  înviere,  Utrenia  Paştilor  şi  Liturgia 
lui  Ioan,  după  tipicu  Pentecostarului ;  seara  la  4  oare:  Vecernia.  In  zilele  următoare  ale 
săptămânii  luminate:  Toate,  dupăcum  se  află  prescrise  în  Pentecostar. 

Norme  generale:  Pentru  delâturarca  oricăror  îndoieli,  ce  s’ar  mai  putea  ivi  în 
privinţa  rândului ,  cum,  în  practica  cultului,  se  succed  cele  Optglasuri,  ale  cântării  bise¬ 
riceşti  în  decursul  întreg  anului  liturgic  pascal,  cred  de  folos  pentru  cei  nedumeriţi  a 
stabili  şi  aci  rândul  celor  Optglasuri  spre  orientare. 

Rândul  celor  Opi-glastlfi  se  începe  în  Dumineca  Paştilor  fiecărui  an  şi  se  succede 
în  întreg  decursul  anului  pascal  cum  urmează: 

In  decursul  sâptămânei  „ luminate ;t,  glasurile  se  schimbă  zi  de  zi  aşa:  Duminecă 
se  cântă  glasul  l-iu;  Luni,  al  2-lea;  Marţi,  al  3-lea;  Mercuri,  al  4-lea;  Joi,  al  5-lea; 

Vineri,  al  6-lea;  Sâmbătă,  al  8-lea.  Ordinea  aceasta  se  poate  vedea  şi  constata  în 

,yPente:ostart(  la  cântările  Vecerniilor  şi  la  ,.Hvaliteleu  Utreniilor  acestor  zile.  In  Dumineca 
„ TomiP .  rândul  glasurilor  se  începe  din  nou  cu  glasul  l-iu.  De  aci,  glasurile,  în  ordinea 
lor  numerică  neschimbată,  se  perondează  cu  săptămâna  în  întreg  restul  anului  pascal. 

Deci:  în  Dumineca  şi  în  Săptămâna  sfântului  Ap.  Toma  se  cântă  glasul  l-iu,  în 
Dumineca  şi  săptămâna  Mironosiţelor,  glasul  al  2-lea  ş.  a.  tn.  d.  până  în  Dumineca 
„Rusaliilor".  In  Dumineca  şi  în  săptămâna  aceasta  ar  ajunge  la  rând  glasul  al  7-lea; 
cum  însă  se  prescrie  la  Pentecostar:  în  Dumineca  şi  săptămâna  Rusaliilor,  cu  exclu¬ 
derea  Octoihuîui,  deci  şi  a  glasului  al  7-lea.  se  cântă  toate  ale  Pentecostarului. 

In  Dumineca  l-a  după  Rusalii,  a  tuturor  sfinţilor  şi  în  zilele  acestei  săptămâni  se 
cântă  glasul  al  8-lea.  Cu  Utrenia  acestei  Dumineci,’  stadiul  Pentecostarului  se  încheie; 
iar,  cu  Vecernia  acestei  Dumineci  se  începe  stadiul  propriu  al  Octoihuîui  mare. 

In  stadiul  Octoihuîui,  de  durata  cea  mai  lungă  dar  nestabilă,  glasurile,  începând 

cti  al  8-lea,  se  perondează  în  ordinea  cum  se  găsesc  în  Octoihul  mare  şi  se  repetează 

de  atâteaori,  până  când  ajungem  a  număra  încă  zece  săptămâni  înainte  de  Pastile 
următoare,  adecă:  până  Ia  Dumineca  „Vameşului  şi  a  Fariseului",  când  se  începe  sta¬ 
diul  de  10  săptămâni  al  Triodului.  Ori  cu  care  glas  ani  ajunge  Ia  Dumineca  „Vame¬ 
şului  şi  a  Fariseului",  ca  acela ,  şi  de  la  acela  continuăm  rândul  glasurilor  şî  în  stadiul 
Triodului  până  în  Dumineca  Floriilor,  --  fără  de  a  se  lua  ca  normă  glasul  Triodului, 
care,  ca  şi  glasul  Mineielor,  este  accidental.  Cantor 


